BREAKING: Raajje In Hongkong Ah Dhathuru Kurun Manaa Kohffi - Vaguthu\nއޮމިކްރޮން ފެތުރުން ވަރަށް އަވަހަށް މަޑުޖެހިދާނެ! - 19 މިނެޓް ކުރިން\nރާއްޖެއިން ހޮންގްކޮންގްއަށް ދަތުރު ކުރުން މަނާކޮށްފި\n1 މަސް ކުރިން ( ޑިސެމްބަރު 6, 2021 )\nރާއްޖެއިން ކޮވިޑް-19ގެ އާ ވައްތަރު "އޮމިކްރޮން" ފެނިފައިވާތީ ރާއްޖެއިން ހޮންގްކޮންގްއަށް ދަތުރު ކުރުން އެ ގައުމުން މަނާކޮށްފިއެވެ.\nރާއްޖެއިން އޮމިކްރޮންގެ ފުރަތަމަ ވޭދަަނަ ފެނިފައިވާކަން އިއުލާނު ކުރީ ރޭގެ ވަގުތެއްގައެވެ. މިއަދު އެޗްޕީއޭ އިން ވަނީ އެ މީހާއަކީ މިދިޔަ މަހުގެ 21 ވަނަ ދުވަހުން ދެކުނު އެފްރިކާއިން ރާއްޖެ އައި މީހެއް ކަމަށް ވިދާޅުވެފައެވެ.\nދެކުނު އެފްރިކާއަކީ ކޮވިޑްގެ މި ވައްތަރު ފެނުނު ކަމަށް ފުރަތަމަ ރިޕޯޓް ކުރި ގައުމެވެ.\nހޮންގްކޮންގް އިން މިއަދު އިއުލާނު ކުރިގޮތުގައި އާ ވޭރިއެންޓާއި ގުޅިގެން އެ ގައުމަށް ރާއްޖެ އާއި ސެެނެގަލް އާއި ޓުނީޝިއާ މީހުންނަށް ދަތުރު ނުކުރެވޭ ގޮތަށް ވަނީ ހަރުކަށި ފިޔަވަޅުތަކެއް އަޅާފައެވެ. މިއާއެކު މި މަހުގެ ނުުވަ ވަނަ ދުވަހުން ފެށިގެން މި ގައުމުތައް ވަނީ ހާއްސަ ކެޓެގަރީއަށް ލާފައެވެ. އެގޮތުން ބޯޑިންގް ވަރުގަދަކޮށް،މި ގައުމުތަކުން ދާ ހޮންގްކޮންގް ދަތުރުވެރިން ކަރަންޓީން ކުރުމަށް ވަނީ ނިންމާފައެވެ.\nއޭގެ އިތުރުން ރާއްޖެ ހިމެނޭހެން އެ ގައުމުތަކުގައި 21 ދުވަހަށް ވުރެ ގިނަ ދުވަސް ވަންދެން މަޑުކޮށްފައި ތިބި އެހެން ގައުމުތަކަށް ނިސްބަތްވާ މީހުންނަށް ހޮންގްކޮންގްއަށް ވަނުން މަނާވާނެ ކަމަށް ބުނެފައި ވެއެވެ.\nއަދި ހޮންގްކޮންގްއަށް ނިސްބަތްވާ މީހުންނަށް ދަތުރު ކުރެވޭނީ ވެކްސިން ފުރިހަމަ ކުރުމުންނެވެ. އަދި އެ ފަރާތްތަށް ހޮންގްކޮންގްއަށް އައުމުން 21 ދުވަހުގެ ކަރަންޓީން މުއްދަތެއް ފުރިހަމަ ކުރަން ޖެހޭނެ ކަމަށް ބުނެފައިވާއިރު،އެ މުއްދަތުގެ ތެރޭގައި ހަ ފަހަރަށް ޓެސްޓު ހަދަން ޖެހޭނެއެވެ. އަދި އެ ގައުމަށް ދާތާ 26 ވަނަ ދުވަހު އިތުރު ޓެސްޓެއް ހަދަން މަޖުބޫރު ވާނެ ކަމަށް ބުނެފައި ވެއެވެ.\nމިނިސްޓަރ މަހްލޫފްގެ އަނބިކަނބަލުންނާއި ދަރިކަނބަލުން ފައްސިވެއްޖެ\n2 މިނެޓް ކުރިން\nއޮމިކްރޮން ފެތުރުން ވަރަށް އަވަހަށް މަޑުޖެހިދާނެ!\n19 މިނެޓް ކުރިން\nމަންދޫން ގިނަ ބަޔަކު ކޮވިޑަށް ފައްސިވެއްޖެ\n9 ގަޑިއިރު ކުރިން\nޑިސެމްބަރު 6, 2021 19:08\nމިއޮއްގެން ސުޓާޓްވަނީ ޓުރެވަލް ބޭންތައް އަންނަނީ.\nޑިސެމްބަރު 6, 2021 21:20\nޝައުގެއް ނެތް ހޮންގްކޮންގް އަކަށް.\n59 އަހަރުގެ މުއްސަނދި ދިވެހި އަންހެނަކު އިންނާނެ ޒުވާން ފިރިހެނަކު ހޯދަނީ\nލޯބިވެރިޔާގެ މަންމައަށް ކިޑްނީ ހަދިޔާކުރިތާ މަހެއް ފަހުން ލޯބިވެރިޔާ ވަކިވެއްޖެ\nކަރު ބުރިކޮށްފައި ބިދޭސީއަކު މެރި މައްސަލައިގެ ޝަރީއަތް ސިއްރުކޮށްފި\nބަތަލާ ރައިމާ މަރާލީ ފިރިމީހާ!\nޓީޗަރުންގެ މޫނު ފެނުމުން ފިލާވަޅަށް ދަރިވަރުންގެ ޝައުގު ހޯދޭ- އެޑިއުކޭޝަން\nއެމްޑީޕީ އަދި އިތުރު 10 އަހަރު ރާއްޖޭގެ ވެރިކަމުގައި އޮންނަން ޖެހޭ: ނަޝީދު\nރައީސް ސޯލިހް ކޮވިޑަށް ފައްސިވެއްޖެ


ޓީމް ޓޫ އިން ވަން އިން ޝެޓްސް ފުޓްސަލް ޓޯނަމެންޓް ކާމިޔާބުކޮށްފި! – MNUSU\nHome ގޮފިތައް ޝެޓްސް\nޓީމް ޓޫ އިން ވަން އިން ޝެޓްސް ފުޓްސަލް ޓޯނަމެންޓް ކާމިޔާބުކޮށްފި!\nby SHATS MNUSU\nއެފް.އެޗް.ޓީ.އެސް ގެ ދަރިވަރުންނަށް އަމާޒު ކޮށްގެން ޝެޓްސް އިން ކުރިއަށް ގެންދިޔަ ފުޓްސަލް ޓޯނަމެންޓް ނިމިއްޖެއެވެ. މުބާރާތުގެ ޗެމްޕިއަންކަން ލިބިފައިވަނީ، ޓީމް ޓޫ އިން ވަން އަށެވެ.\nފޯރިގަދަ މެޗު ތަކަކަށް ފަހު އެފް ސީ ޗިކާގޯ ޑައުންސް ފައިނަލާ ހަމަޔަށް ދަތުރު ކޮށްފައިވަނީ ގޮރޫޕް ސްޓޭޖައި ކުޅެވުނު ހުރިހާ މެޗުތަކުން މޮޅުވެގެންނެވެ. ގްރޫޕް ސްޓޭޖްގައި ކުޅެވުނު މެޗުތަކުން ޓީމް ޓޫ އިން ވަން ވަނީ އެފް ސީ ޗިކާގޯ ޑައުންސް އަތުން ބަލިވެފައެވެ. މިރޭގެ ފައިނަލް މެޗުގައި ދެ ޓީމުންވެސް ވަނީ މޮޅު ކުޅުމެއް ދައްކައިފައެވެ.\nމިރޭގައި ކުޅެވުނު އެފް.އެޗް.ޓީ.އެސް އަންހެން ދަރިވަރުންގެ މެޗުވެސް ވަރަށް ފޯރިގަދަކޮށް ނިމިގެން ދިޔަ އިރު ދެ ޓީމް އިންވެސް ވަނީ މޮޅު ކުޅުމެއް ދައްކާފައެވެ. މި މެޗުގައި ވާދަ ކޮށްފައިވަނީ ޓީމް ވަޅޭ އަދި އަމިގޮސް އެވެ. މި މެޗުން މޮޅުވެފައި ވަނީ އަމިގޯސް އެވެ. މި މެޗުގެ އެންމެ މޮޅު ކުޅުންތެރިޔަކަށް ހޮވިފައިވަނީ، އަމިގޮސްގެ ޖާރޒީ ނަންބަރު 7، ނަރީމާ އިދްރީސް އެވެ.\nފައިނަލް މެޗުގައި އެފް ސީ ޗިކާގޯ ޑައުންސް އަދި ޓީމް ޓޫ އިން ވަން ބައްދަލުކޮށް، ޓީމް ޓޫ އިން ވަން ވަނީ މެޗު ކާމިޔާބުކޮށް، ޝެޓްސް ފުޓްސަލް ޓޯނަމެންޓުގެ ތަށި ފުރަތަމަ ފަހަރަށް އުފުލާލާފައެވެ. މި މެޗުގެ އެންމެ މޮޅު ކުޅުންތެރިއަކަށް ހޮވިފައިވަނީ ޓީމް ޓޫ އިން ވަން ގެ ޖާރޒީ ނަންބަރު 8، މޫސާ އަސްލަމް އެވެ.\nމެޗަށް ފަހު ވަނީ މުބާރާތް ނިންމުމުގެ ރަސްމިއްޔާތު ބާއްވައިފައެވެ. މި ރަސްމިއްޔާތު ބާއްވާފައިވަނީ ބީ.އެސް.އެސް.އޭ ގެ ފުޓްސަލް ޓޯނަމެންޓްގެ ނިންމުމުގެ ރަސްމިއްޔާތާ އެކުގައެވެ. ރަސްމިއްޔާތު ޝަރަފްވެރި ކޮށްދެއްވުމަށް ވަނީ އެފް.އެޗް.ޓީ.އެސްގެ ލެކްޗަރާ ހުސައިން ސަބާހު އަދި ޒުނީނާ ހަބީބު ވަޑައިގެން ދެއްވާފައެވެ. އަދި ހަމަ އެއާ އެކު އެމް.އެން.ޔޫ.އެސް.ޔޫ ގެ ފަރާތުން އެޑްވައިސަރީ ބޯޑްގެ މެމްބަރު، ހުސައިން އަލީ އާއި، އެމް.އެން.ޔޫ.އެސް.ޔޫ ގެ ނައިބް ރައީސް (އިލްމީ) އާދަމް ރުޝްދި އަދި އެމް.އެން.ޔޫ.އެސް.ޔޫ ގެ ނައިބް ރައީސް (ގޮފިތަށް) އަލީ ޝަމްއޫން ވަނީ ވަޑައިގެންދެއްވާފައެވެ. ޗެމްޕިއަން ޓީމް އަށް ތަށި ހަވާލުކޮށްދީފައި ވަނީ، އެމް.އެން.ޔޫ.އެސް.ޔޫ ގެ އެޑްވައިސަރީ ބޯޑް ގެ މެމްބާރ ހުސައިން އަލީ އެވެ.


9 Dhuvahuge Tour ehgai Gaumee Cricket Team Pakistan ah - Vaguthu\nނުވަ ދުވަހުގެ ޓުއާއެއްގައި ގައުމީ ކްރިކެޓް ޓީމު ޕާކިސްތާނަށް\nރާއްޖޭގައި ހުންނަ ޕާކިސްތާނުގެ އެމްބަސީން ތަނަވަސް ކޮށްދިނ ފުރުސަތެއްގައި ގައުމީ ކްރިކެޓް ޓީމު ޕާކިސްތާނުގެ ޓުއާ އަކަށް ރޭ ފުރައިފިއެވެ.\nނުވަ ދުވަހުގެ ޓުއާ އަކަށް ޓީމު ފުރާފައިވާ އިރު، އެ ޓުއާއަކީ ކުރިއަށް އޮތް އޭސީސީ މުބާރާތަށް ތައްޔާރުވުމުގެ ގޮތުން ޓީމުން ކުރިއަށްގެންދާ ހާއްސަ ޓުއާއެކެވެ.\nރާއްޖެއިން ޕާކިސްތާނުގެ ލާހޯރަށް ދިޔަ ޓީމުގައި 16 ކުޅުންތެރިންނާއި ހަތަރު އޮފިޝަލުން ހިމެނެއެވެ.\nޕާކިސްތާނުގެ ޓުއާގައި ރާއްޖޭގެ ގައުމީ ޓީމުން، އެގައުމުގެ ކްލަބުތަކާ ދެކޮޅަށް އެކުވެރިކަމުގެ ފަސް މެޗެއް ކުޅުމަށް ހަމަޖެހިފައިވެއެވެ.\nއޭގެތެރެއިން ފުރަތަމަ ދެ މެޗު ކުޅުމަށް ހަމަޖެހިފައި ވަނީ މުރުދީކޭގެ ކަންޓްރީ ކްލަބު ޕިޗުގައެވެ. އެ ދެމެޗުގައި ރާއްޖެއިން ވާދަކުރާނީ އެންސީއޭ ޑެވަލޮޕްމަންޓް ކްލަބާއި ޕާކިސްތާން ލަޔަންސް ކްރިކެޓް ކްލަބާ ދެކޮޅަށެވެ.\nގައުމީ ޓީމުން ކުޅޭ އަނެއް ތިން މެޗުވެސް ކުޅުމަށް ހަމަޖެހިފައި ވަނީ ލާހޯރުގެ ޖިމްހާނާ ކްރިކެޓް ގްރައުންޑުގައެވެ. އެ މެޗުތައް ކުޅޭނީ އަހުމަދު ގްލާސް ކްރިކެޓް ޓީމާއި، ޖިމްހާނާ ކްރިކެޓް ޓީމުގެ އިތުރުން އޭސީސީއޭއާ ދެކޮޅަށެވެ.\nރާއްޖެއިން ޕާކިސްތާނުގައި ކުޅޭ ހުރިހާ މެޗަކީވެސް ޓީ20 ސީރީޒްގެ މެޗުތަކެވެ. ޕާކިސްތާނަކީ ކްރިކެޓުން ދުނިޔޭގެ ލެވެލްގައި ފާހަގަކޮށްލެވޭ ގައުމަކަށްވާ އިރު، އެގައުމުގެ ކްލަބުތަކާ ދެކޮޅަށް ކުޅުމަކީ ރާއްޖޭގެ ޓީމަށް ރަނގަޅު ތަޖުރިބާއަކަށް ވާނެއެވެ.\nޕާކިސްތާނަށް ދިޔަ ރާއްޖޭގެ ސްކޮޑު\nމުހައްމަދު މަހެފޫޒް - ކެޕްޓަން\nމުހައްމަދު އައްޒާމް - ވައިސް ކެޕްޓަން\nހަސަން ހާޒިގު ރަޝީދު\nސައީދު ސާފީ މުހައްމަދު\nއާދަމް ސާއިފް އުމަރު\nޔޫސުފް އަޒްޔާން ފަރުހަތު\nއިސްމާއީލް ނަޒުވާން ބަދީއު\nހަސަން އިބްރާހީމް ޝައުފު\nޓީމާއެކު ގޮސްފައިވާ އޮފިޝަލުންނަކީ ދެކުނު އެފްރިކާގެ ކޯޗު، ހާން މުހައްމަދު އާސިފް އަމީނާއި އެސިސޓެންޓް ކޯޗު ނީޝަމް އަހުމަދު، މެނޭޖަރު މަހުމޫދު ރިޔާޒް އަދި ފިޒިއޯ ވަޑޫޖް ކަލާނާ ކަވިންދާއެވެ.


ނާރސް ( ހއ ތުރާކުނު ޞިއްޙީމަރުކަޒު )\nމި މަރުކަޒުގައި މަސައްކަތް ކުރެއްވުމަށް ޝައުޤުވެރިވާ ފަރާތްތަކަށް މަރުޙަބާ ދަންނަވަމެވެ. މިމަޤާމަށް ބޭނުންވަނީ މަސައްކަތަށް ޝައުޤުވެރިކަންހުރި ގާބިލް މީހުންނެވެ.\nމަޤާމުގެ އަސާސީ މުސާރަ މަހަކު (ރުފިޔާ)\nމޯލްޑިވްސް ނަރސިންގ އެންޑް މިޑްވައިފަރީ ކައުންސިލް ގަބޫލުކުރާ ނަރސިންގ ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް5އަދި6ގެ ސަނަދެއް ޙާޞިލުކޮށްފައިވުން\nމޯލްޑިވްސް ނަރސިންގ އެންޑް މިޑްވައިފަރީ ކައުންސިލް ގަބޫލުކުރާ ނަރސިންގ ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑު ލެވެލް9ގެ ސަނަދެއް ހާސިލްކޮށްފައިވުމާއެކު، ނަރސިންގ ދާއިރާއިން ޖުމްލަ2އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nނުކުންނަ ދުވަހަކަށް 120.00 ރުފިޔާ\nސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން ބޭސްފަރުވާގެ ޙިދުމަތް.\nދިވެހިރާއްޖޭގެ ޕެންޝަނާބެހޭ ޤާނޫނުގެ ދަށުން ޕެންޝަން ކޮންޓްރިބިއުޝަން.\nސިވިލް ސަރވިސްގެ މުވައްޒަފުނަށް ހަމަޖެހިފައިވާ އުސޫލުން އިތުރުގަޑީގެ ފައިސާ.\nނާރސިންގެ ޕްރޮޓޯކޯލްއާއި އެއްގޮތްވާ ގޮތުގެމަތިން ނާރސިންގ ކެއަރ ދިނުން.\nޑޮކްޓަރުގެ އޯޑަރުތަކަށް ބަލިމީހުންނަށް ނާރސިންގ ކެއަރ ދިނުން.\nނާރސިންގ ކެއަރ ދިނުމުގައި އަދި މިކަމުގައި އިޙްސާންތެރިކަމާއެކު އެމީހުންގެ ޖިސްމާނީ، ނަފްސާނީ އަދި އިޖްތިމާޢީ ބޭނުންތަކަށް ރައްކާތެރިވުން.\nބަލިމީހުންނާއިބެހޭ ކަންތައްތަކުގައި ޑޮކްޓަރުންނާއި އަދި ހޮސްޕިޓަލްގެ ލެބޯޓްރީ، އެކްސްރޭ ފަދަ އެހެނިހެން ޑިޕާރޓްމަންޓްތަކާއި ދެމެދު މުވާޞަލާތު ހިންގުން.\nނާރސިންގ ޕޮލިސީ ރޭވުމާއި ހިންގުމުގައި ނާރސިންގ ޑިޕާރޓްމަންޓްގެ އިސްވެރިންނަށް އެހީތެރިވުން. ނާރސިންގ ސާރވިސަސް އާއި ބެހޭ ކަންތައްތައް ހިނގާ ނުހިނގާގޮތް ބެލުމުގައި ސްޕަރވައިޒަރަށް އެހީތެރިވުން.\nހޮސްޕިޓަލް/ޞިއްޙީމަރުކަޒުގެ ސާފު ތާހިރުކަން ދެމެހެއްޓުމާއި ޔުނިވާރސަލް އިންފެކްޝަން ޕްރޮޓޮކޯލާ އެއްގޮތަށް ޢަމަލުކުރުން.\nދިމާވާ އިމަރޖެންސީތައް ވަގުތުން ކަމާއިބެހޭ ޑޮކްޓަރުންނަށް އެންގުމާއި، ޑޮކްޓަރ އަންނަންދެން އެފަދަ އިމަރޖެންސީތައް މެނޭޖްކުރުން.\nމެދުކެނޑުމެއްނެތި ބަލިމީހުންނަށް ބޭނުންވާ ފަރުވާ ހިއްސާކޮށް ފަރުވާ ދިނުމުގެ ޕްރޮގްރާމް ރާވާ ދެވުނު ފަރުވާގެ ނަތީޖާ ބަލާ ރަނގަޅު ބަދަލްތައް ގެނައުމަށް މަސައްކަތް ކުރުން.\nބަލިމީހުންނަށް ރަގަޅު ފުރިހަމަ ނާރސިންގ ކެއަރ ދިނުމާއި އަދި މިކަމުގައި އިޙްސާންތެރިކަމާއިއެކު އޭނަގެ ޖިސްމާނީ ނަފްސާނީ އަދި އިޖްތިމާޢީ ބޭނުންތަކަށް ރައްކާތެރިވުން.\nޑިޔުޓީގައި ހޮސްޕިޓަލް/ޞިއްޙީމަރުކަޒަށް ގެންނަ މާބަނޑުމީހުން ޑެލިވަރ ކުރުމުގައި އެހީތެރިވުމާއި، އަދި އެބްނޯމަލް ކޭސްތައް ސީނިއަރ ނަރުހަކަށް/ނަރުހުންނަށް ރިފަރކޮށް ޑޮކްޓަރަށް ބަލިމީހާގެ މަޢްލޫމާތު ދިނުން.\nކުޑަވަގުތު ކޮޅަކަށް ބާއްވައިގެން ފަރުވާދޭންޖޭހޭ ފަރާތްތަކަށް އޮބްޜަވޭޝަން ޚިދުމަތް ދިނުމުގެ ކަންތައްތަށް ބެލެހެއްޓުން.\nބްލަޑް ބޭންކް، މާބަނޑު މީހުންގެ ކްލިނިކް، ގައިންގަޔަށް ނާރާބަލިތަކުގެ ކުލިނިކް އަދި މީގެ އިތުރުން ކުޑަކުދިންގެ ކްލިނިކްތައް ހިންގުމުގައި ބައިވެރިވުން.\nބަލިމީހުންގެ ރެކޯރޑް އަދި ރިޕޯރޓް ބެލެހެއްޓުމާއި އަދި ހަމައެހެންމެ މީހެއްގެ ޙާލުބޮޑުވެއްޖެނަމަ ވީއެންމެ އަވަހަކަށް ޑޮކްޓަރަށް ރިޕޯރޓްކޮށް ޑޮކްޓަރސްގެ އޯޑަރގެ ދަށުން މަސައްކަތް ކުރުން.\nޑޮކްޓަރަށް ދެއްކުމަށް އަންނަ ބަލިމީހުންނާއި ހޮސްޕިޓަލްގެ އެކިއެކި ބޭނުންތަކަށް އަންނަ މީހުންނާއި ޚިދުމަތުގެ މަގު ދައްކަވައިދެއްވުން، އަދި ބަލިމީހުންނާއި އެހީތެރިންނަށް ބައްޔާއިބެހޭ ގޮތުން ޑޮކްޓަރުގެ ލަފާގެމަތިން އިރުޝާދު ދިނުން، މީގެއިތުރުން ބަލިމީހުންގެ ސިއްރުތައް ރައްކާތެރިކޮށްދިނުމާއި ސިއްރުތައް ހިފެހެއްޓުން.\nޞިއްޙީމަރުކަޒު/ހޮސްޕިޓަލަށް ޚިދްމަތް ހޯދުމަށް އަންނަ މީހުންނަށް ޞިއްޙީ އިރުޝާދު ދިނުމާއި، ހެލްތު ޕްރޮޓެކްޝަން އެޖެންސީއިން ހިންގާ ޞިއްޙީ ހޭލުންތެރިކަން އިތުރު ކުރުމުގެ ޕްރޮގްރާމް ތަކުގައި ބައިވެރިވުން އަދި ކޮމިޔުނިކަބަލް ޑިޒީޒްސް ރިޕޯރޓް ތައްޔާރުކޮށް ފޮނުވަން ޖެހޭ ފަރާތްތަކަށް ޤަވާއިދުން ފޮނުވުން\nހޮސްޕިޓަލް/ޞިއްޙީމަރުކަޒަށް ޒިޔާރަތްކުރާ މީހުންނަށް ހެލްތު އެޑިއުކޭޝަން ދިނުމާއި ޙާއްޞަ ގޮތެއްގައި މާބަނޑު މީހުންނާއި ވިހެއުމަށްފަހު ދޫކޮށްލާ ބަލިމީހާގެ އާއިލާއަށް (މަންމަ އާއި ބައްޕަ) އަށް ގާރުން ކިރުދިނުމާއި ދޭތެރެދުރުކުރުމާއި ގުޅޭގޮތުން މަޢުލޫމާތު ދިނުން.\nޑިއުޑީއާއި ހަވާލުވުމުގެ ކުރިން އިންވެންޓްރީ ޗެކްކޮށް މަދުވާ ތަކެތި ރީޕްލޭސްކުރުން.\nރިފަރކުރެވޭ ބަލިމީހުންނާއިއެކު ދަތުރު ކުރުމުގެ އިތުރުން، ރިފަރކުރެވޭ ބަލިމީހުންނާއި އެކު ގެންދާ އިކްވިޕަމަންޓްސް އާއި ތަކެތި ހަމަޔަށް ހޮސްޕިޓަލް/ ޞިއްޙީމަރުކަޒަށް ގެނައުން.\nބަލިމީހާއަށް ޑޮކްޓަރ ލިޔެދެއްވާ ބޭސްސިޓީ ލިޔުމުގަޔާއި، އަދިވެސް މިފަދަ ކަންކަމުގައި ޑޮކްޓަރަށް އެހީވުމާއި، ބަލިމީހުން ރިފަރކުރުމަށް ޓަކައި ކުރަންޖެހޭ އެންމެހާ މަސައްކަތްތައް ކުރުން.\nނަރސިންގ އިންޗާރޖެއްގެ ގޮތުން މަސައްކަތް ކުރައްވާއިރު މުވައްޒަފުންގެ މަސައްކަތުގެ ފެންވަރުބެލުމުގެ މަސައްކަތް ސިވިލްސަރވިސް ޤަވާޢިދާއި އެއްގޮތްވާގޮތުގެމަތިން އެކޮމިޝަނުން ހަމަޖައްސަވާ އުޞޫލެއްގެ ދަށުންކުރުން.\nމަޤާމުގެ މަސައްކަތުގައިވާ އާދަޔާ ޙިލާފު ކަންތައްތައް\nބަލިމީހުންނަށް ބޭނުންކުރާ (ކަށި، ތިލަ އަދި މިނޫންވެސް ތޫނު ތަކެތިން) ލިބިދާނެ ގެއްލުމެއް.\nކެމިކަލްސް، ޑްރަގްސް ފަދަ ތަކެއްޗަށް އެކްސްޕޯޒްވުން.\nބަލިމީހުންގެ ހަށިގަނޑުން ބޭރުވާ ދިޔަ (ލޭ، ދޮސް، ހޮޑު، ކުޑަކަމުދާ އެއްޗެތި، ބޮޑުކަމުދާ އެއްޗެތި) ފަދަ ތަކެއްޗަށް އެކްސްޕޯޒްވުން.\nއާންމުންގެން ފަރާތުން ދިމާވާ ޖިސްމާނީ އަދި ނަފްސާނީ ގެއްލުންތައް.\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ދެފުށުގެ ލިޔުންތައް ފެންނަ،އަދި ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް.\n9. މުއްދަތު ހަމަނުވާ ލައިސަންސް، އަދި ރެޖިސްޓްރޭޝަންގެ ކޮޕީ\nވަޒީފާ އަށް އެދޭ ފޯމު ހއ.ތުރާކުނު ޞިއްޙީ މަރުކަޒުގެ ކައުންޓަރުން ލިބެން ހުންނާނެއެވެ. އަދި ސިވިލް ސަރވިސްގެ www.csc.gov.mv ވެބްސައިޓުން މި ފޯމު ޑައުންލޯޑުވެސް ކުރެއްވޭނެއެވެ. މަޤާމަށް އެދި ހުށަހަޅަންޖެހޭ ލިޔުންތައް ހުށަހަޅާނީ 03 ޑިސެމްބަރ 2019 ވާ އަންގާރަ ދުވަހުގެ 13:30 ގެ ކުރިން، ހއ. ތުރާކުނު ޞިއްޙީ މަރުކަޒަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީ-މެއިލް އެޑްރެހަކީ [email protected] އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ ޢަދަދަށް ވަޒީފާއަށްއެދޭ ފޯމު ބަލައިގަނެވޭނެއެވެ.\nމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ޑިސެމްބަރ މަހުގެ ތެރޭގައި ހއ.ތުރާކުނު ޞިއްޙީ މަރުކަޒުގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމަޤާމަށް މީހުން ހޮވުމަށް ކަނޑައެޅިފައިވާ ކްރައިޓީރިއާގެ ހުރިހާ ބަޔަކުން ޖުމްލަ %35 (ތިރީސް ފަހެއް) އިންސައްތައަށްވުރެ މަތިވާން ޖެހޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6500563 ނަންބަރު ފޯނާއެވެ.\nސުންގަޑި: 03 ޑިސެންބަރު 2019 1330


މޮނަސައިޓް - ވިކިޕީޑިއާ\nމޮނަސައިޓް ނުވަތަ (އިނގިރޭސި ބަހުން: Monocyte) އަކީ ދިފާޢީ ނިޒާމްގައި ހިމެނޭ ލޭގެ ހުދު ސެލްގެ ވައްތަރެކެވެ. ލޭގެ ހުދު ސެލްތަކުގެ 40-20 އިންސައްތަ ހިއްޞާކުރަނީ މޮނަސައިޓް ތަކެވެ. ލޭގެ ޒަރީޢާއިން އުފަންވާ އިންފެކްޝަން އަށަގަންނަތާ 12-8 ގަޑިއިރުގެ ތެރޭގައި އިންފެކްޝަން އަށަގަތް ހިސާބަށް މޮނަސައިޓް ވާޞިލް ވެއެވެެ.\nދިރިހުންނަ މުއްދަތު[އުނިއިތުރު ގެންނަވާ]\nމޮނަސައިޓްގެ ވަޒީފާ[އުނިއިތުރު ގެންނަވާ]\nމޮނަސައިޓް ތައް ޓިޝޫތަކަށް ވަނުމަށްފަހު ބޮޑުވެ، މެކްރަފޭޖް( Macrophage)ތަކަށް ބަދަލުވެއެވެ. މެކްރަފޭޖް ދިރިހުންނަ މުއްދަތުގައި ގާތްގަނޑަކަށް 100ވަރަކަށް ބެކްޓީރިއާ ދިރުވާލައެވެ. ހަމަމިހެން ހަށިގަނޑުގައި މަރުވެ، ހަލާކުވެ، ނުވަތަ ދުވަސްވެފައިވާ ސެލްތައް ނައްތާލައެވެ.\nމެކްރަފޭޖް ފުރަމޭ، ހުންކޮށި،ފުއްޕާމޭ، ކުޑަ ގޮހޮރު ފަދަ ގުނަވަންތަކާއި، އަދި ހަންގަޑުއާއި،ލިމްފްގޮށް ތަކުގައި ވެސް ހުރެއެވެ. މިގޮތަށް ހަށިގަނޑުގެ އެކި ހިސާބުތަކުގައި މެކްރަފޭޖް ފެތުރިފައިވާ ނިޒާމަށް ކިޔަނީ ރެޓިކިއުލޯ އިންޑޯތީލިއަލް ސިސްޓަމް(RES ) އެވެ.\nހަށިގަނޑަށް ވަންނަ ބެކްޓީރިއާ ފަދަ ޖަރާސީމްތައް އަތުލައި މަރާލުން ނުވަތަ ނައްތާލުމުގައި ނޫޓްރަފިލްތަކާއި، މޮނަސައިޓްތައް އެކިގޮތްތައް ބޭނުންކުރެއެވެ. ފުރަތަމަ ނޫޓްރަފިލްތައް ލޭގެމަގުން އެއްކިބާވެ، ކުދިލޭހޮޅި( Capillaries ) ތަކުގެ އެތެރޭގައިވާ ތެތް ދުލިފަށަލައިގެ ބަތާނަ(Endothelium)ގައި ޖަމާވެ، ހަރުލައެވެ. މިގޮތަށް ހަރުލުމަށް ކިޔަނީ މާރޖިނޭޝަން( Margination) އެވެ. އެއަށްފަހު ލޭހޮޅީގެ ހަނިމަގަކުން ހުރަސްކޮށް ޓިޝޫތަކުގެ ތެރެއަށް މިސެލްތައް ވާސިލްވެއެވެ. މިގޮތަށް ވާސިލްވުމަށް ކިޔަނީޑައަޕީޑިސިސް( Diapedesis ) އެވެ. ދެން އިންފެކްޝަން ނުވަތަ ބަލި އުފެދިފައިހުރި ދިމާލަށް މިސެލްތައް މިސްރާބު ޖަހައެވެ. މިހާލަތުގައި ސެލްތައް ހަރަކާތްކުރަނީ އެމީބާހެން ސޫޑޮޕޯޑިއާގެ އެހީގައެވެ. މިސެލްތައް ބަލި، އިންފެކްޝަން، ނުވަތަ އިންފްލެމޭޝަން ހުރި ދިމާލަށް ގެންދަނީ ކެމިކަލް މާއްދާތަކެއްގެ އެހީގައެވެ. މިބުނި ކެމިކަލް މާއްދާތައް އުފައްދަނީ ދިފާއުކުރުމުގެ ނިޒާމުން ނުވަތަ ބެކްޓީރިއާއިންނެވެ. މިގޮތަށް ގެންދިއުމަށް ކިޔަނީ ކީމޯޓެކްސިސް( Chemotaxis ) އެވެ. އެއަށްފަހު މިސެލްތައް ބެކްޓީރިއާގެ ވަށާލައެވެ. ދެން ހަޖަމުކުރުމަށް އެހީވެދޭ އެންޒައިމް ( Digestive enzyme )ތަކުގެ އެހީގައި ބެކްޓީރިއާ މިސެލްގެ ތެރެއަށް ދަމާލައެވެ. މިބީދައިން ބެކްޓީރިއާ ކާލުމަށް ނުވަތަ ދިރުވާލުމަށް ކިޔަނީ ފާގަސައިޓޯސިސް( Phagocytosis ) އެވެ.


Redveyv aharee baazaaruge namugai haahsa promoashaneh fashaifi\nރެޑްވޭވް އަހަރީ ބާޒާރުގެ ނަމުގައި ހާއްސަ ޕްރޮމޯޝަނެއް ފަށައިފި\nއަހަރުގެ ފަހުކޮޅަށް އަމާޒުކުރެވިގެން ރެޑްވޭވް އަހަރީ ބާޒާރުގެ ނަމުގައި ހާއްސަ ޕްރޮމޯޝަނެއް ފަށައިފި އެވެ.\nމިޕްރޮމޯޝަން ކުރިއަށްދާނީ 15 ނޮވެމްބަރު 2018 އިން ފެށިގެން 15 ޖެނުއަރީ 2019 ގެ ނިޔަލަށެވެ. އެގޮތުން މާލެ އަދި ހުޅުމާލޭގައި ގާއިމް ކުރެވިފައިވާ ރެޑްވޭވް ގެ ހުރިހާ ފިހާރައަކުން %70 އާއި ހަމައަށް ޑިސްކައުންޓް ކަނޑައެޅިފައިވާ އައިޓަމްސްތަކަކަނުން ލިބިގެންދާނެއެވެ. އެގޮތުން ފަރުނީޗަރާއި އިލެކްޓްރޯނިކްސް އަދި ބަދިގެ ސަމާނުން ކަސްޓަމަރުންނަށް ޑިސްކައުންޓު ލިބިގެންދާ އައިޓަމްސްތަކުގެ ތެރޭގައި ހިމެނެއެވެ.\nޕްރޮމޯޝަނުގެ ތެރެއިން ރެޑްވޭވް އިން ކުރާ ކޮންމެ 1500ރ ގެ ވިޔަފާރިއަކަށް ކޫޕަނެއް ލިބިވަޑައިގަންނަވާނެއެވެ. ކޫޕަނުން ހޮވޭ ނަސީބުވެރި ފަރާތްތަކަށް ހަފްތާގެ އިނާމްގެގޮތުގައި އަގުހުރި އިނާމްތަކެއް ލިބިގެންދާނޭކަމުގައި ރެޑްވޭވް އިން މައުލޫމާތު ދެއްވައެވެ. އަދި ޕްރޮމޯޝަންގެ ބޮޑު އިނާމުގެ ގޮތުގައި ތިންފަރާތަކަށް އިނާމް ލިބިގެންދާނީ ނަގުދު ފައިސާއިންނެވެ.\nއެގޮތުން 1 ވަނައަށް ހޮވޭ ފަރާތަކަށް 50،000ރ،2ވަނަ އަށް ހޮވޭފަރާތަކަށް 30،000ރ އަދި ތިންވަނައަށް 20،000ރ ގެ ފައިސާގެ އިނާމް ދިނުމަށްވަނީ ހަމަ ޖެހިފައެވެ. އަދި މީގެ އިތުރުންވެސް ސޯޝަލް މީޑިއާގައި ބޮޑެތި އިނާމްތަކެއް ލިބިގެންދާ ހާއްސަ ޕްރޮމޯޝަންތަކެއް ކުރިއަށް ދާނެއެވެ.\nމިޕްރމޯޝަންގައި ޗައިނާގެ ނަން މަޝްހޫރް ކޮންކާ ގްރޫޕް ކޮމްޕެނީ ލިމިޓެޑްގެ “ކޮންކާ” ބްރޭންޑު ޓީވީ ރެޑްވޭވްއިން ވަނީ ތައާރަފްކޮށްފައެވެ. ދިވެހިންނަށް އައު ނަމެއްކަމުގައިވިޔަސް “ކޮންކާ” އަކީ މަލްޓި މީޑިއާ އިލެކްޓްރޯނިކްސް އުފެއްދުމުގައި 38 އަހަރުގެ ތަޖުރިބާކާރު ކުންފުންޏެކެވެ.\nއެގޮތުން “ކޮންކާ” ބްރޭންޑަކީ 4ކޭ ކޮލިޓީގެ މަންޒަރު ފެނިގެންދާ ރާއްޖޭގެ ބާޒާރުގައި މިވަގުތު ލިބެން ހުރި އެންމެ އަގުހެޔޮ ޓީވީކަމުގައި ރެޑްވޭވުން މައުލޫމާތު ދެއްވައެވެ. އެންޑްރޮއިޑް އޯއެސް އާއި އެކު އަލްޓްރާ ސްލިމް ޑިސްޕްލޭ އަދި ގިނަ ފީޗާސްތަކެއް ހިމެނޭ “ކޮންކާ” ބްރޭންޑު ޓީވީގެ5ސައިޒުގެ ޓީވީ ރެޑްވޭވް އަހަރީ ބާޒާރުގެ ތެރެއިން ކަސްޓަމަރުންނަށް ހެޔޮއަގެއްގައި ލިބިގެންދާނެއެވެ.\nމިޕްރޮމޯޝަންގައި މޯލްޑިވްސް އިސްލާމިކް ބޭންކާއި އެމް އެފް އެލްސީ މެދުވެރިކޮށް ވިޔަފާރިކުރައްވާ ފަރާތްތަކަށް ބައިވެރިވެވަޑައި ގަނެވޭނެއެވެ. ރެޑްވޭވުން މައުލޫމާތު ދެއްވާގޮތުގައި އަހަރުގެ ފަހުކޮޅަށް އަމާޒުކުރެވިގެން ބާއްވާ މިޕްރޮމޯޝަނަށް ހީނުކުރާފަދަ ތަރުހީބެއް ލިބެމުން އެބަދެއެވެ. އަދި އެ ކުންފުނިން ހާމަކުރާގޮތުގައި މިއީ ގޭތެރެއާއި ބަދިގެއަށް ބޭނުންވާ ގިނަ ސާމާނުތަކެއް އެއްތަނަކުން އެންމެ ހެޔޮއަގެއްގައި ހޯދުމަށް ލިބިގެންދާނެ ރަނުގެ ފުރުސަތެއް ކަމުގައެވެ. ރެޑްވޭވްގެ އަމާޒަކީ ވީހާވެސް ގިނަ ކަސްޓަމަރުން ރެޑްވޭވްގެ ފިހާރަތަކަށް ވަޑައިގެން ޕްރޮމޯޝަންގައި ބައިވެރިވެ ނަސީބު އަގުވަޒަން ކުރެއްވުމެވެ.


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 01 އޮކްޓޯބަރ 2019 ވާ އަންގާރަ ދުވަހުގެ 12:00ގެ ކުރިން، މިނިސްޓްރީ އޮފް އިކޮނޮމިކް ޑިވެލޮޕްމެންޓް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް އަދި ފެކްސް +9603323840 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\n- މިމަޤާމަށް މީހަކު ހޮވުމަށް ބާއްވާ އިންޓަރވިއު އަދި އިމްތިޙާން އޮންނާނީ ، 2019 ވަނަ އަހަރުގެ އޮކްޓޯބަރމަހުގެ ތެރޭގައި، މިނިސްޓްރީ އޮފް އިކޮނޮމިކް ޑިވެލޮޕްމަންޓްގައެވެ. ވުމާއެކު މިވަޒީފާއަށް ކުރިމަތިލާ ފަރާތްތަކުން، އެތާރީޚުތަކުގައި އިންޓަވިއުއަށް ހާޒިރިވުމަށް ތައްޔާރުވެގެން ތިބުން އެދެމެވެ.


Ley Beynun Kohgen Kurehi Photo Ah Sonu Sood Hih Hama Nujehun! - Vaguthu\nބޮލީވުޑުގެ އެކްޓަރ ސޯނޫ ސޫދުގެ ފޮޓޯއެއް "ލޭ" ބޭނުން ކޮށްގެން ކުރެހި މީހާކަށް އޭނާ ނަސޭހަތް ދީފިއެވެ.\nސޯނޫ ސޫދު ވަނީ ކޮވިޑް-19ގެ ސަބަބުން ގިނަ ބަޔަކަށް އެހީތެރިކަން ފޯރުކޮށް ދީފައެވެ. އޭގެ ސަބަބުން ގިނަ ބަޔަކަށް އޭނާ އެނގި ގިނަ ބަޔަކު ވަނީ އޭނާއަށް ޝުކުރު އަދާކޮށްފައެވެ. ކޮވިޑް-19 ހާލަތުގެ އޭނާ އިންޑިއާގެ ގިނަ ބަޔަކަށް އެހީތެރިކަން ފޯރުކޮށްދިނުމުން ވެފައިވަނީ އިންޑިއާގެ "ހީރޯ" އަށެވެ.\nގިނަ ބަޔަކު އޭނާއަށް ތައުރީފު ކުރަމުން އަންނަ މި ދަނޑިވަޅުގައި ބައެއް ފަރާތްތަކުން ވަނީ އޭނާގެ ބުދެއް ބަހައްޓައި ފިހާރަތައް ވެސް ހުޅުވާފައެވެ. އެހުރިހާ ކަމަށް ސޯނޫ ސޫދު ވެސް ވަނީ އިންޑިއާގެ ރައްޔިތުންނަށް ޝުކުރު އަދާ ކޮށްފައެވެ.\nއެހެން ނަމަވެސް ދާދި ފަހުން އޭނާއަށް ތާއިދު ކުރާ އޭނާ ދެކެ އިންތިހާ ލޯބިވާ މީހަކު ކުރި ކަމަކުން އޭނާ ހުރީ ހިތްހަމަ ނުޖެހިފައިކަން އެނގިގެންދެއެވެ. އެއީ ލޭ ބޭނުންކޮށްގެން އޭނާގެ ފޮޓޯއެއް ކުރެހުމުންނެވެ.\nއެގޮތުން އޭނާ ވަނީ އެ ކުރެހުން ކުރަހާފައިވާ މީހާ ގާތު އެފަދަ ކުރެހުންތައް ލޭ ބޭނުން ކޮށްގެން ނުކުރެހުމަށް ބުނެ ނަސޭހަތް ދީފައެވެ. އޭނާ ބުނީ، އެގޮތަށް ލޭ އިސްރާފު ކުރުމުގެ ބަދަލުގައި ލޭ ބޭނުންވާ މީހުންނަށް ލޭ ހަދިޔާ ކުރުމުން މާ ހިތްހަމަ ޖެހުން ލިބޭނެ ކަމަށެވެ. އަދި އޭނާ ވެސް އުފާވާނެ ކަމަށެވެ.\nރާޖު ކުންދުރާގެ މައްސަލައިގައި ރިޝްވަތާއި ބިރުދެއްކުން


Report: Aarahthah nerenee kihaa vasrakah visnaafai?\nއާ ރަށްތައް ނެރެނީ ކިހާވަރަށް ވިސްނާފައި؟\nމާލެ އަތޮޅު، އެނބޫދޫ ފަޅުގައި ތަރައްގީ ކުރާ އެއް ރިސޯޓު ކަމަށްވާ ހާޑްރޮކް މިއުޒިކީ ފުށި، އާ ރިސޯޓުތަކެއް މާކެޓަށް ނެރެން ސަރުކާރުން ދަނީ ވިސްނަމުން- ފޮޓޯ: ހާޑްރޮކް ހޮޓެލް މޯލްޑިވްސް\nރިސޯޓް ހަދަން ރަށް ދޫނުކުރާ ސަރުކާރެއް ނާދެ އެވެ. ކޮންމެ ސަރުކާރެއްގެ ވެސް ކުރީކޮޅު އެންމެ އަވަހަށް ކުރާ ކަމަކީ ރިސޯޓު ހަދަން ރަށް ދޫކުރުމެވެ. ފަޅު ރަށެއް އޮތީއްޔާ ދޫކުރުމެވެ. ބޭނުމަކީ ބަޖެޓަށް ފައިސާ ހޯދުމެވެ. ރަށް ދޫކުރުން ސަރުކާރަށް ލިބޭ މާލީ މަންފާ ހޯދުމެވެ. ރިސޯޓު ހަދަން ރަށް ދޫކުރުމުގައި ނިމިދިޔަ ސަރުކާރު އޮތީ އެހެން މީހުންނަށް ވުރެ ކުރީގަ އެވެ.\nއެ ސަރުކާރުގެ ފަސް އަހަރު ނިމުނިއިރު 140 ރަށް ތަރައްގީ ކުރަންވަނީ ދޫކޮށްފަ އެވެ. އެހެންވެ މި ސަރުކާރުން ވެރިކަމަށް އައިސް އިތުރުރަށްތައް ދޫކުރުން މެދުކަނޑާލި އެވެ. ނަމަވެސް އަނެއްކާ ވެސް ސަރުކާރުން ވަނީ ރިސޯޓު ހަދަން ރަށް ދޫކުރަން ފަށަން ނިންމާފަ އެވެ. މިފަހަރު ރިސޯޓު ހަދަން ރަށް ދޫކުރަނީ ކިހާ ވަރަކަށް އެކަން ބެލުމަށްފަހުގައި ހެއްޔެވެ؟\n"މިހާރު އަޅުގަނޑުމެންގެ މެނިފެސްޓޯ އާއި ރާއްޖޭގެ ޓޫރިޒަމް ދިރާސާކޮށް ގާތްގަނޑަކަށް ނިންމާލެވިއްޖެ. އެހެންވެ އޯޕަން ބިޑިން އަށް ރަށްތައް ނެރެވޭނެ ކަމަށް މި ބެލެނީ ޖުލައި މަހުގެ ކުރިން. މިކަން ކުރަނީ ކަމާބެހޭ މިނިސްޓްރީތަކާ ސްޓޭކް ހޯލްޑަރުންނާ ގުޅިގެން ބަލަން ޖެހޭ ކަންކަން ބެލުމަށް ފަހު،" ޓޫރިޒަމް މިނިސްޓަރު އަލީ ވަހީދު ވިދާޅުވި އެވެ.\nމާލެ އަތޮޅަށް އެކަނި ބަލާނަމަ 26 ފަޅު ހިއްކަމުން ދެ އެވެ. މި ތަންތަން ނިމޭއިރު ހުންނާނީ ބޮޑެތި ރިސޯޓުތަކަށްވެފަ އެވެ. އަދި ފަޅުތައް ނުލައި ގިނަ ރަށްތަކެއް ވެސް ވަނީ ދޫކޮށްފަ އެވެ. ޓޫރިޒަމުން އެންމެ ފަހުން އާއްމުކުރި ހިސާބުތައް ދައްކާ ގޮތުގައި 54 ރަށެއްގެ މަސައްކަތް އޮތީ ހުއްޓިފަ އެވެ. މި ރަށްތައް ނުނިމި އޮއްވައި އިތުރު ރަށްތަކެއް ދޫކުރުމަކީ އެންމެ ރަނގަޅު ގޮތް ހެއްޔެވެ؟\nހުވަދު އަތޮޅާއި މާލެ އަތޮޅުގައި ބޭރުގެ އިންވެސްޓަރުންނާއެކު ރިސޯޓު ހިންގާ، ހޮޓެލް އެންޑް ރިސޯޓްސް ކޮންސްޓްކަޝަން (އެޗްއާރުސީ) ގެ ޗެއާމަން މުހައްމަދު އަލީ ޖަނާހު ވިދާޅުވި ގޮތުގައި އަލަށް ރަށް ދޫކުރަން ވާނީ ވަރަށް ރަނގަޅަށް ދިރާސާ ކޮށްގެނެވެ.\n"އަޅުގަނޑު ގަބޫލު ކުރާ ގޮތުގައި ސަރުކާރުން އަލަށް ރިސޯޓު ހަދަން ރަށް ދޫކުރާނީ ވަރަަށް ވިސްނާފައި. ވަރަށް ރަނގަޅަށް ދިރާސާކޮށްފައި ނޫނީ އިތުރު ރަށްތަކެއް މާކެޓަށް މިވަގުތު ނެރުމަކީ އެންމެ ރަނގަޅު ކަމެއްތޯ ބަލަން ޖެހޭ. މީގައި ވިސްނަން ޖެހޭ ރަށްތައް ދޭއިރު އެންމެ ރަނގަޅު، އެ ރަށްތައް ހެދޭ މީހުންނާ ހަވާލު ކުރަން. އެހެންނޫނީ ދައުލަަތަށް އިތުރު ބުރައެއް ކުރިމަތިވާނެ،" ޖަނާހު ވިދާޅުވި އެވެ.\nއޮޅަހަލި 1، ޖެނުއަރީ 2019: ލަކްސް ނޯތު މާލެ އެޓޯލް ރިސޯޓު ހުޅުވުމަށް ބޭއްވި ރަސްމިއްޔާތުގައި ޓޫރިޒަމް މިނިސްޓަރު އަލީ ވަހީދު (މ) ގައި- ފޮޓޯ: އަވަސް\nމި ފަހަރު ދެ ފުށް ފެންނާނެތަ؟\nސުވާލަކީ މި އެވެ. މިފަހަރު ރަށްތައް މާކެޓަށް ނެރެ ރަށް ދޫކުރަން ފަށާއިރު އެކަން ހިނގާނީ ކިހިނެއް ބާއެވެ؟ ރާއްޖޭގެ ރިސޯޓުތައް ކުރިން ދޫކޮށްފައިވާ ގޮތުން ގިނަ އިންވެސްޓަރުންގެ އިތުބާރު ވަނީ ގެއްލިފަ އެވެ. ރަށް ދޫކުރުމުގައި ކޮރަޕްޝަން އިންތިހާއަށް އޮތްއިރު އަލަށް ރަށް ދޫކުރާނަމަ ފުރަތަމަ ކުރަންޖެހޭ ކަމަކީ އޯޕަން ބިޑިން ޕްރޮސެސްއެއްގެ ދަށުން އެކަން ކުރުމެވެ. އަދި ރަށް ދޫކުރާނެ އުސޫލުތަކާއި މާކްސް ދެވޭނެ އުސޫލުތައް ވަރަށް ރަނގަޅަށް އެނގެން އޮންނަން ޖެހެ އެވެ.\nޓްރެވަލް ކުންފުންޏެއް ކަމަށްވާ ލެޓްސްގޯ ކުންފުނީގެ ވެރިޔާ މުހައްމަދު ރިޔާޒު ވިދާޅުވި ގޮތުގައި އެންމެ މުހިންމު ކަމަކީ ޓްރާންސްޕޭރެންސީ އެވެ.\n"ނިމިދިޔަ ސަރުކާރުން މިކުރި ކަމަކީ އަމިއްލަ ޖީބަށް ބުރަ ކުރުން. އެހެންވެ އެގޮތަށް ނުހަދައި މިކަން ވަރަށް ޓްރާންސްޕޭރެންޓްކޮށް ކުރަން ވާނީ. އެހެން ނޫނީ ވާގޮތަކީ ބޭނުން މީހަކަށް ރަށްދީ ނުހެދި ހުރުމުން ވަޒީތަކެއް އެބަ ގެއްލިގެންދޭ. އަނެއްކޮޅުން ރަށް ނުހުޅުވުމުން ސަރުކާރަށް ލިބެން ޖެހޭ ޓެކްސް ތަކެއް ނުލިބޭ. ޓުއާ އޮޕަރޭޓަރުންނަށް ގެއްލުންވޭ،" ރިޔާޒު ވިދާޅުވި އެވެ.\nނުހެދި ހުރި ރަށްތަކަށް ހަދާނީ ކިހިނެއް؟\nރާއްޖޭގައި 140 ރިސޯޓެއް ހަދާއިރު، މިހާރު 53 ރަށެއް ނުހެދި އެބައޮތެވެ. މި ރަށްތަކަށް ހަދާނީ ކިހިނެއް ހެއްޔެވެ؟\nމިދިއަ ހަތަރު ވަރަކަށް އަހަރުގެ ތެރޭގައި 700 މިލިއަން ޑޮލަރުގެ އިންވެސްޓްމަންޓް ރާއްޖެއަށް ގެނެސްދިން، ޖަނާހު ވިދާޅުވި ގޮތުގައި ނުހެދި ހުރި ރަށްތައް ހެދޭނެ ގޮތް ތަކެއް ވެސް ހޯދައިދޭން ޖެހޭނެ އެވެ.\n"ހުވަދު އަތޮޅުގައި އަޅުގަނޑު އެކަނި މި ހިންގަނީ 2500 އެނދު. އެކަމަކު މި އަތޮޅުގައި އެބަހުރި 2000 އެނދުގެ އަދަދަށް ރަށް ދޫކޮށްފައި ނުހެދި. މައްސަލައަކީ ނުހެދޭ މީހުންނަށް ތަންތަން ނަގައިގެން އުޅުން. މިއީ ވިސްނަންޖެހޭ ކަމެއް ސަރުކާރުން،" ދުބާއީގެ "ބަނާނާ އައިލެންޑް" މަޝްރޫއު ހިންގި ޖަނާހު ވިދާޅުވި އެވެ.\nޓޫރިޒަމް ސިނާއަތުގައި ހަރަކާތެރިވާ އެހެން ވިޔަފާރިއަކު ވިދާޅުވި ގޮތުގައި މިހާރު ހުރި ރަށްތައް ހެދޭނެ ގޮތްތަކެއް ހޯދަން ޖެހެ އެވެ.\n"ބޭރުގެ އެހެން ގައުމުތަކުގައި މި ފަދަ ކަންކަމުގައި ވަރަށް އެހީވާނެ ވިޔަފާރިވެރިންނާ. މިހާރު އެބަޖެހޭ ރާއްޖެ އަށް އިންވެސްޓްމަންޓް ބޭންކެއް. އެކަން ވެސް ސަރުކާރުން ކުރަން ޖެހޭ،" އޭނާ ވިދާޅުވި އެވެ.\nރާއްޖޭގެ އެކި ހިސާބުތަކަށް ޓޫރިޒަމް ޕްރޮޕަޓީ ބެހިފައިވާ ގޮތަށް ބަލާއިރު އެންމެ ގިނަ ރަށްތައް ތަރައްގީ ކޮށްފައިވަނީ މާލެ އަތޮޅުގައެވެ. އެހެންވެ އަލަށް ރިސޯޓުތަކެއް މާކެޓަށް ނެރޭނަމަ ފުރަތަމަ އެންމެ އިސްކަމެއް ދޭން ޖެހޭނީ ޓޫރިޒަމް ނެތް ހިސާބުތަކަށް ޓޫރިޒަމް ގެންދިއުމަށެވެ.\nރިސޯޓު އަލަށް މާކެޓަށް ނެރުމަކީ މައްސަލައެއް ނޫނެވެ. ނަމަވެސް މިހާރު ކުރަން ޖެހޭ ފުރަތަމަ ކަމަކީ މިކަން ދެ ފުއް ފެންނާނެ ގޮތަކަށް ކުރިއަށް ގެންދިއުމެވެ. ރިސޯޓުތައް މާކެޓަށް ނެރުމުގެ ކުރިން ދިރާސާ ކުރަން ޖެހެ އެވެ.\nރިސޯޓު މުވައްޒަފުން ނުނިމޭ ޝަކުވާގައި


REPORT: Kokko Ah Cancer Jehi Beyrah Nugendhevifa, Dhahtha Goiy Husvefa! - Vaguthu\n7 މަސް ކުރިން ( ޖޫން 22, 2020 )\nދެކުނުގެ ރަށަކަށް އުފަން އަހުމަދު ނިޝާން ( އަސްލު ނަމެއް ނޫން)އަކީ ވަރަށް މަދުން ނޫނީ ނުޖެހޭ ކެންސަރުގެ ބާވަތެއް ކަމަށްވާ ޝޮފްޓް ޓިޝޫ ކެންސަރު ބަލީގެ ޝިކާރައަކަށް ވެފައިވާ ޒުވާނެކެވެ. އުމުރުން 30 އަަހަރުގައި ނިޝާން އަށް ތަހައްމަލު ކުރަން ޖެހިފައިވާ މި ބައްޔަށް ރާއްޖެއިން ލިބޭނެ ފަރުވާއެއް ނެތް އިރު، އޭނާ އަށް އިތުރު ފަރުވާ ދިނުމަށްޓަކައި ރާއްޖެއިން ބޭރަށް ދިއުން ނޫން ގޮތެއް ނެތެވެ.\nސޮފްޓް ޓިޝޫ ސެރްކޯމާއަކީ ހަށިގަނޑުގެ ބައިތަކުގެ ވަށައިގެންވާ ހަށިގަނޑަށް ބާރުދޭ، އެހެނިހެން ގުނަވަންތައް ގުޅުވައިދޭ ޓިޝޫއިން ފެށިގެން ފެތުރެން ފަށާ ކެންސަރުގެ ބާވަތެކެވެ. އޭގެ ތެރޭގައި މަސް، ފެޓް، ލޭގެ ސެލްތައް، ނާރުތައް، ޓެންޑޮންސް، އަދި ހުޅުތައް ގުޅުވައިދޭ ބައިތައް ހިމެނެއެވެ. މި ބާވަތުގެ ކެންސަރުގެ 50 އެތައް ކެންސަރަށް ބެހިގެންދެއެވެ.\nފުރަތަމަ ހީކުރީ ޓީބީ ކަމަށް\nނިޝާންގެ ދައްތަ އައިޝާ ޝުޖޫން (އަސްލު ނަމެއް ނޫން) "ވަގުތަށް" ކިޔައި ދިން ގޮތުގައި މި އަހަރު ކުރީކޮޅު މާލެ އައީ ހުން އައިސް އަތުގައި ރިއްސާތީއެވެ. އަދި އޭރު ޑޮކްޓަރަށް ދެއްކުމުން ނިޝާންގެ ބައްޔަކީ ޓީބީ ކަމަށް ޑޮކްޓަރުންނާ ހަވާލާދީ އައިޝާ ބުންޏެވެ.\nއައިޝާ ބުނީ އައިޖީއެމްއެޗްގައި ނިޝާން އެޑްމިޓްކޮށްފައި އޮންނަތާ ދެ މަސް ދުވަހަށް ވުރެ ގިނަ ދުވަސް ވެދާނެ ކަމަށެވެ.\n" ރަށު ހޮސްޕިޓަލުން މާލެ ގެންނަން ބުނެގެން ގެނައީ. އައިޖީއެމްއެޗްގައި ގެނެސް އެޑްމިޓް ކުރީ. ދެން ސާޖަރީއެއް ހަދަން ޖެހިގެން އެ ސާޖެރީ އައިޖީއެމްއެޗުން ނުހެދޭތީ އޭޑީކޭއިން ސާޖަރީ ހެދީ. އެ ސާޖަރީއަށް ނެގި ސާމްޕަލްއިން ކެންސަރަށް ޑައިގްނޯސްވީ. އެއީ ރޯދަ މަހު،" އައިޝާ ކިޔާދިނެވެ.\nނިޝާންގެ ބައްޔަކީ ސޮފްޓް ޓިޝޫ ކެންސަރު ކަމަށް މިހާރު ޑޮކްޓަރުން ފާހަގަކުރި ނަމަވެސް، އޭނާގެ ކެންސަރުގެ ސްޓޭޖަކީ ކޮބައިކަން ރާއްޖެއިން އެނގޭކަށް ނެތެވެ. އެކަންވެސް ކުރެވެން އޮތީ ރާއްޖެއިން ބޭރަށް ދެވިގެންކަމަށްވާތީ ނިޝާންގެ އާއިލާގެ މެމްބަރުން ތިބީ އޭނާ ރާއްޖެއިން ބޭރަށް ގެންދެވޭނެ ވަގުތެއްގެ އިންތިޒާރުގައެވެ.\n"އެއްދުވަހުން އަނެއް ދުވަހަށް ކޮއްކޮގެ ހާލަތު ދަނީ ދަށަށް. އޭނާގެ ހާލަތު ފެނިފައި އަހަރުމެންގެ ހިތަށް ކުރާ އަސަރު އެނގޭނީ އަހަރުމެންނަށް. އޭނާގެ ގައިގައި އަޅާ ވޭނާއި ކެކުޅުން ފެންނާނީވެސް އަހަރުމެންނަށް. މޭގައި ފެން އުފެދޭތީ އޮންނަނީ ހޮޅި ގުޅާފައި. އެކަމަކާ ހުރެ އަޅާ ވޭން ވެސް ބުނެދޭން ނޭނގޭ،" އައިޝާ ބުންޏެވެ.\nއައިޝާ ބުނީ އޭނާާގެ ކޮއްކޮގެ ހާލަތު ގޯސްވެ މިހާރު ތިން ފަހަރު މަތިން ލޭ ވެސް އަޅާފައިވާ ކަމަށެވެ. އަދި އޭނާ އަށް އިތުރު އެއްވެސް ފަރުވާއެއް ރާއްޖެއިން ދެވެން ނެތް ކަމަށާއި ރާއްޖެއިން ބޭރަށް ދާން އެހާ ބޮޑަށް ބޭނުންވާ ސަބަބަކީ އެއީ ކަމަށް ވެސް އޭނާ ވަނީ ބުނެފައެވެ.\nނިޝާންގެ ލިބޭ އެންމެ ބޮޑު ހިތްދަތިކަމަކީ، އޭނާގެ ގައިގައި އަޅާ ވޭނާއި ކެކުޅުން ބަލަން ތިބުން ނޫން އެހެން ގޮތެއް ނެތުމެވެ. އައިޝާ ބުނީ ނިޝާންގެ އަނބިމީހާ ރައުނާ ރަޝީދު (އަސްލު ނަމެއް ނޫން) މާލެ އައިސް ނިޝާން ކައިރީގައި ހުންނަން ޖެހިފައި ވަނީ ދަރިފުޅު ރަށުގައި ބަހައްޓާފައި ކަމަށެވެ.\n" އޭނާގެ އަންހެނުން މާލެ އައިސް އެ ހުންނަނީ އެންމެ ދެ އަަަހަރުގެ ދަރިފުޅު ރަށުގައި ބަހައްޓާފައި އައިސް. ކިހާ އަސަރެއް ކުރާނެތަ. މިތަނަކުން ފަރުވާއެއް ލިބެނީކީ ނޫން. ބޭރަށް ގެންދެވޭނެ ގޮތެއް ނެތް." އައިޝާ ކިޔައިދިނެވެ.\nސަރުކާރުގެ މަސައްކަތް ހުއްޓައެއް ނުލާ\nބޭސް ފަރުވާއަށް ރާއްޖެއިން ބޭރަށް ދާން ޖެހޭ މީހުން ރާއްޖެއިން ބޭރަށް ފޮނުވުމަށްޓަކައި ކުރަމުންދާ މަސައްކަތުގެ ތެރެއިން 33 މީހަކު ރާއްޖެއިން ބޭރަށް ފޮނުވަން ނިންމިކަން ސަރުކާރުން ވަނީ މީގެ ދުވަސްކޮޅެއް ކުރިން ފާހަގަކުރައްވާފައެވެ. އެ 33 މީހުންގެ ތެރޭގައި ނިޝާންވެސް ހިމެނެއެވެ.\nނަމަވެސް އޭގެ ފަހުން އޭގެ އަދާހަމައެއް ނުލިބޭކަމަށް އައިޝާ ވަނީ ބުނެފައެވެ.\nމިކަމާ ގުޅިގެން ނެޝަނަލް އިމަޖެންސީ އޮޕަރޭޝަންސް ސެންޓަރު (އެންއީއޯސީ) ގެ ތަރުޖަމާން މުހައްމަދު މަބްރޫކް އަޒީޒް ވިދާޅުވީ ބޭސް ފަރުވާއަށް ރާއްޖެއިން ބޭރަށް ކޮންމެހެން ދާން ޖެހޭ މީހުން ފުރުވާލުމަށް ސަރުކާރުން ކުރަމުންދާ މަސައްކަތް ހުއްޓާނުލާކަމަށެވެ.\n" އެ މަސައްކަތް ހަމަ ކުރިއަށް ދަނީ. މެލޭޝިއާ އާއި ވެސް ސްރީލަންކާ އާއި ވެސް އިންޑިއާ އާއި ވެސް ވާހަކަދެކެވޭ އެބަ. އަދި އިންޑިއާ އިން އެންމެ ހޯޕްފުލްއީވެސް، އެކޮޅުން ލިބެން ޖެހޭ ހުއްދަ ނުލިބިގެން އަސްލު. މިކޮޅުން އަދިވެސް އެ މަސައްކަތް އެބަ ކުރޭ." އޭނާ ވިދާޅުވިއެވެ.\nމަބްރޫކް ވިދާޅުވީ އޭނާ ފުރުވާލުމުގައި ދިމާވާ ދައްޗަކީ ކޮވިޑް-19 އާ ގުޅިގެން ގައުމުތަކުގެ ބޯޑަރުތައް ބަންދުކޮށްފައި ހުރުމުން ދިމާވާ ދަތިތައް ކަމަށާއި ސަރުކާރުގެ އުންމީދަކީ ވީއެންމެ އަވަަހަކަށް އެފަދަ ބަލި މީހުންނަށް ފަރުވާގެ ފުރުސަތު ހޯދާ ދިނުން ކަމަށެވެ.\nކަމާބެހޭ ފަރާތްތަކުންދޭ ޖަވާބުތަކުން އާއިލާ ނާއުންމީދުގައި\nއައިޝާ ބުނީ ނިޝާން އަށް ރާއްޖެއިން ބޭރަށް ދެވޭނެ ދުވަހެއް ސާފުކުރުމަށްޓަކައި ކަމާބެހޭ އިދާރާތަކަށް ގުޅުމުން އެ އިދާރާތަކުން އެކަށީގެންވާ ޖަވާބެއް ނުލިބޭ ކަމަށެވެ.\n" އުންމީދެއްގައި މިތިބީ. އަޅުގަނޑުމެން އުންމީދު ކަނޑައެއް ނުލަން. އެކަމަކު އާސަންދައިން ވެސް ބުނަނީ ނޭނގެއޭ. ދޭ ޖަވާބުތަކުން ހިތް މަރާލަނީ. ނޭނގެއޭ. ނެތޭ ކުރާނެ ކަމެއް. ވަރަށް ހިތްދަތިވޭ. ގަބޫލެއް ނުކުރެވޭ ސަރުކާރުން އެކަށީގެންވާ މަސައްކަތެއް ކުރާ ކަމަކަށް. އަޅުގަނޑުމެން މިތިބީ ބަލި މީހާ އާއި އެކު ކަރަންޓީންވެގެން ވެސް ދާން. އިންޑިއާ އާއި ރާއްޖެ އާއި އެހާ ގުޅުން ރަނގަޅު އިރު މިކަން ނުވާންވީ ސަބަބެއް ނުވިސްނޭ،" އައިޝާ ބުންނެވެ.\nސަރުކާރުން އެކަށީގެންވާ މަސައްކަތްތަކެއް ކުރާ ނަމަ އެފަދަ ބަލި މީހުންނަށް ނުދެވެންވީ ސަބަބެއް ނުވިސްނޭކަމަށް އައިޝާ ވަނީ ބުނެފައެވެ.\nކެންސަރު ބަލި މީހުން ރާއްޖެއިން ބޭރަށް ދާއިރު އާއްމުކޮށް ގެންދަނީ އިންޑިއާގެ އަމްރިތާ ހޮސްޕިޓަލަށް ކަމަށް ވާއިރު، އެ ހޮސްޕިޓަލުން ބަލި މީހާ އާއި ބެލެނިވެރިން ކަރަންޓީންކޮށްގެން، ފަރުވާ ދޭން ތައްޔާރަށް ތިބިކަމަށް މައުލޫމާތު ދީފައިވާކަން އައިޝާ ފާހަގަކުރެއެވެ.\nއެހެންކަމުން ރާއްޖެއަށް އިންޑިއާއިން މީހުން ގެނައުމާއި، ރާއްޖޭގައި ތިބި އިންޑިއާ މީހުން އަނބުރާ ގައުމަށް ފޮނުވާލެވޭ އިރު ކޮންމެހެން ފަރުވާ ބޭނުންވާ މީހުން ފުރުވާ ނުލެވޭތީ، އައިޝާ ވަނީ އެކަމުގެ ކަންބޮޑުވުން ފާޅުކޮށްފައެވެ.\nބޭސްފަރުވާ ނުލިބި ވެނާއި ކެކުޅުމުގައި ދުވަސްތައް ވޭތުކުރާ އައިޝާގެ އުންމީދަކީ މާދަމާވެސް ކޮއްކޮއަށް ފުރޭނެ ގޮތެއް މިންވަރު ކުރެއްވުމެވެ.\nބަނބުކެޔޮ ސަރުކާރަކަށް ނުވާނެ. ރައްޔިތުންނަށް ހައްގު މިންވަރަކީ5އާއިލާއަކަށް ބަނބުކެޔޮ ގަހެއް\nއެހީ ދެވޭނީ އަސްލުނަމާއި ހަގީގީ މައުލޫމާތު ފޯރުކޮށްދިނުމުން ނޫންތޯ.. ދެކުނު ރަށެއްގެ.. އަސްލު ނަމެއްގެ ބައެއް އިނގުނީމަ ދަންނަ މީހުންގެ އެހީ ދީލަވާނެ. ނޫނީ ހީވަނީ އޮޅުވާލުމެއްހެން\nޖޫން 22, 2020 11:33\nޖޫން 22, 2020 12:00\nހިތާމަ ހުރި ކަމެއް މިނޫން ދުވަހެއް އަހަރުމެން ދިވެހިންނަށް ނެތީބާ؟ ރާއްޖޭގައި ބޭސް ކުރެވޭނެ ގޮތެއް ހަމަ ދުވަހަކުވެސް ނުވާނެބާ؟ އިންޑިޔާ މީހުންނަށް އާދޭސް ކޮށް ލިބޭލާރި އެމީހުނަށް ދިނުން ހުއްޓުވަން ނުވޭބާ؟ މިފަހަރު މި ޕެންޑަމިކާހުރެ އިންޑިޔާ އަށް ދަތުރުކުރަން އުނދަގޫވުމުން ދެންވެސް މިކަމަށް ހައްލެއް ގެންނަން ސަރުކާރުން މަސައްކަތް ކުރާނެ ހެން ހިއެއްނުވޭ، އަހަރުމެން ވީ ދުނިޔެއުމުރު ބޭރު ގައުމަކަށް ބަރޯސާ ވާން، ފެއިލް ވެފަ އޮތް ސިއްޙީ ނިޒާމެއް ، ކުރިއަރުވަން ބޭނުންވާހެންވެސް ހިއެއްނުވޭ.\nޖޫން 22, 2020 13:21\nކޮބާތަ ނިމިދިޔަ ފަސް އަހަރު ގެ ސަރުކާރުން އެޅި މޮޅު ހޯސްޕިޓަލް ؟؟؟؟\nޖޫން 22, 2020 17:53\nއެއީ ވަރަށް މޮޅު ހޮސްޕިޓަލެއް.. ތަޖުރިބާ ކުރިމީހަކައް އެކަން އެނގޭނެ. ފަހުން އެމީހުން ބޭރުކޮށްލީ\nޖޫން 22, 2020 13:36\nސަރުކާރުން ބޭނުންވާ މީހުން ބޭރުން ވެސް ގެންނަނީ، ބޭރަށްވެސް ފޮނުވަން ބޭނުންވާ މީހުން ފޮނުވަނީ. ކީއްތޯ ވަނީ މިފަދަ ބަލިމީހުންނަށް ފަރުވާ ލިބޭނެ ގޮތެއް ހެދުން . ހިތަށް އަރާއިރަށް ފްލައިޓް ބާއްވާ. ޢިތްޒަތްތެރި ރައީސަށް ވޯޓްލީ އެންމެން ހެޔޮ ހެޔޮބަދަލަކަށް ޔަޤީން ކޮށްގެން. ދީނާއި ޤައުމާއި ރައްޔިތުން ޙިމާޔަތްކޮށް އުފާފަގަތި ދިރިއުޅުމެއް ހޯއްދަވާ ދެއްވާނެކަމަށް. މަޖިލީސް މެޖޯރިޓީ ލިބިފައި ، ރައްޔިތުން ނަށްޓަކައި ކިހާރީތިކޮން ކަންކަން ކުރެވުނީސް. އެކަމަކު. ރައީސްމީހާގެ ހިލަމެއް ނެތް .ބޮޑުވަޒީރޭ ކިޔާބޭފުޅަކު ތޯއްޗެ މިޤައުމު މިހިންގަނީ. އެންމެ އިސްކަން މިދެނީ ދީނާއި ޚިލާފުކަންކަން މިތާފަތުރަން . ހުރިހިތާމައެއްގެ ބޮޑު ކަމާއެވެ.\nޖޫން 22, 2020 14:36\nމަޖިލިސް ބޭއްވުނީމަ ނިމުނީ، ސިޔާސީ މަޤާމްތަކަށް އެކްޓިވިސްޓުން ލެވުނީމަ ނިމުނީ، ވަރަށް ސަލާމް\nޖޫން 22, 2020 15:09\nޔާﷲ! ނިޝާން އަށާއި އެފަދަ އެހެން މީހުންނަށް ބޭސްފަރުވާ ކުރުމުގެ ފުރުޞަތު މިންވަރުކޮށް ދެއްވަވައި ފުރިހަމަ ޝިފާ މިންވަރު ކުރައްވަވާށި! އާމީން\nކީތްވެތޯ އަސްލުނަމާއި ރަށްވެސް ލިޔަން ފަސްޖެހެނީ!\nޖޫން 22, 2020 18:57\nޢާއިޝާއަކަށް ބޭނގޭބާ މިކަމުގަ ރާއްޖެއިން ކުރެވޭނެ ކަމެއްނެތް ކަމެއް އަދި ޖަވާބު ދޭނީވެސް ކީކޭ ކިޔާފަތޯ ބޯޑަރތައް ހުޅުވީމަ ނޫންތޯ ދަތުރު ކުރެވޭނީ ވަރަށް ހިތްދަތި ކަމެއް އެކަމު ސަރުކާރަށްވެސް ކުރެވޭނީ ކޮންކަމެއްބާ މިފަދަ ހާލަތެއްގައި\nޖޫން 22, 2020 22:21\nޢިސްކޮއް ތިބޭ މީހުންގެ އާއިލާއަކައް އެފަދަ ކަމެއްނަމަ ވަރައް ފަށޭހަ ވެދާނެ.. އާމު މީހުންނައް އެހާ ފަސޭހަ ނުވިޔަސް...\nހަމަކަން ދައްކަންޖެހޭ ދަޑިވަޅުގާ ގިނަފަހަރައް އޮންނަނީ ނުވެފަ.. ނުވަތަ އެއްފަޔައް ބަރުވެފަ އަދި ހިތްބޮޑުވެފަ..\n(އެކަންކުރަން ހިތްބޮޑުވަނީ ނުވަތަ ހިތް ބުރަވަނީ..\n** އިންސާފާ ހަމަ ހަމަ ކަމައް ލޯބިކުރުމަކީ މުސްލިމުންގެ އުސޫލެއް.. އެފަދައިން ވެލައްވާ..\n** އޯގާތެރިކަން ދައްކަން ޖެހޭ ދަޑިވަޅުގާ އާގާތެރިކަމުގެ ބަދަލުގާ ބުރަހެލިކަން ނުދައްކާ..\n** ބަހަނާތައް އިތުރުނުކުކޮއް.. ކަމުގެ ނަތިއްޔާ ނެރެދެއްވާ..\n** ތިމާމެންގެ މަސްއޫޒުލިޔަތުތައް އުފުއްލުމުގާ ރައްޔަތުންނައް ބުރަ ނުޖައްސަވާ.. ( ރައްޔަތުމީހާ އައުމުން ތީ މިތަނުގެ ކަމެއްނޫނޭ. ނުވަތަ ތީ މިތަނާ ބެހޭ ކަމެއްނޫނޭ.. އެތަނުގެ ކަމެކޭ އެތަނައް ދިއުމުން އެނެއްތަނުގެ ކަމެކޭ ކިޔާ ރައްޔަތުމީހާ ދެކޮޅައް ދުއްވަދުއްވާފާ ތިމާމެންގެ މަސްއޫލިޔަތު ރައްޔަތުންނައް ބުރައަކައް ނުޖައްސަވާ..\n..ރައްޔެތުމީހާ ގަނަތަޅުވާ ދުއްވުމައްވުރެން ސަރުކާރުގެ ތެރޭން ދޭންޖެހޭ ހިދުމަތްތައް ސަރުކާރުގެ އެއްއިދާރާން އެނެއް އިދާރާއާ މުއާމަލާތްކޮއް ރައްޔަތުމީހާއަށް އެ ހިދުމަތް ލިބިގަތުމުގާ ލުއިފަސޭހަތައް ހޯދާ ދިނުން އެއީ ސަރުކާރާއެ ސަރުކާރިގެ މުއައްޒިފުންގެ ޒިންމާއެއް.. އެ ޒިންމާ ހަދާން ނުނަތާލާ.. އިހުލާސްތެރިވޭ .. ހައްގުގޮތުގާ އާމުދަނީ ހޯދުމައް އަޒުމު ކަޓައަޅާ.. . .. ރައްޔަތުމީހާ ސަރުކާރުގެ އެހީތެރިކަމައް އެދެނީ އޭނާޔައް އެކަން ނުވެގެން.. (އޭނާ ގިނަފަހަރައް އެހާލަޔުގާ ހުންނަނީ ކަންބޮވުމާ ހާސްކަމުގެ ތެރޭ) އެހީތެރޮކަމައް އެދުމުން އެނެއްކާ އެނާ އެހީތެރިވުމުގެ ބަދަލުގާ އެތަނައް ދުއްވާ އެނެއްތަނައްދުއްވާ ގަނަތެޅުވުމުން ތިމާމެންގެ އިހުލާސްތެރިކަމާ އެހީތެރިކަން ކޮބާ...)\nމަސް އޫލިޔަތު އަދާކުރުމުގާ އިހުލާސްތެރިކަމާ އެހީތެރިކަން ފޯރުވާދީ ނަމޫނާ ރައްޔަތުންނައް ދައްކަވާ...\nޖޫން 28, 2020 01:23\nބޮކި ނަމުގަ ކޮމެންޓް ކުރި ކަނޑުކޮހާ ކަލޭ ހުރީ ބޮއެގެން ކަލެއަކަށް ނުފެންނާނެ އެޅި ހޮސްޕޓަލެއްވެސް ގެންގުޅުއްވި ތަސައްވުރެއްވެސް،ޔާމީން ކޮށްފަ ހުރި ކަންކަމުން މިއަދު މިވަރުވެސް މިވަނީ .ގެރި މޯދީއަށް ކުޑަމިނުން ފިލްޑް ހޮސްޕިޓަލް ގަނޑެއްވެސް އަޅާ ނުދެވޭ....ތިޔަކަހަލަ ގަމާރުން މިގައުމުން ބޭރުކުރަންވީ.....\nޖޫން 28, 2020 01:26\nސަރަނގު އޮޅައިގެން ހިންދޫ ގެރި މިތަނަށް އަޢީ ކީއްކުރަން ....އޯޅުލައިގަނެ ގަނެ އުޅުނު ވައްތަރުން ހީވި ލައްކަ މޮޅެއް ވާނެޔޭ...


އެމްޑީޕީގެ މަސައްކަތަކީ ރައްޔިތުންގެ ބާރުވެރިކަން އިތުރުކޮށް، ރައްޔިތުންގެ ސަރުކާރެއް އުފެއްދުމަށް ވޯޓުލުމުގެ ހައްޤު ހޯދައިދިނުން: ރައީސް ނަޝީދު – Maldivian Democratic Party\n31 އޮކްޓޯބަރު 2013\nއެމްޑީޕީގެ މަސައްކަތަކީ ރައްޔިތުންގެ ބާރުވެރިކަން އިތުރުކޮށް، ރައްޔިތުންގެ ސަރުކާރެއް އުފެއްދުމަށް ވޯޓުލުމުގެ ހައްޤު ހޯދައިދިނުން: ރައީސް ނަޝީދު\nދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ އަމާޒަކީ ރައްޔިތުންގެ ބާރުވެރިކަން އިތުރުކޮށް، ރައްޔިތުންގެ ސަރުކާރެއް އުފެއްދުމަށް ވޯޓުލުމުގެ ހައްޤު ހޯދައިދިނުންކަމުގައި ރައީސް މުޙައްމަދު ނަޝީދު ވިދާޅުވެއްޖެއެވެ. އެމަނިކުފާނު މިހެން ވިދާޅުވެފައިވަނީ އިއްޒުއްދީން ޖަގަހައިގައި ރޭ (30 އޮކްޓޯބަރ 2013) ބޭއްވުނު ކަންމަތީ ބައްދަލުވުމުގައި ވާހަކަފުޅު ދައްކަވަމުންނެވެ.\nދިވެހިރާއްޖޭގެ އެންމެންވެސް އެދެނީ މިއަދު ލިބޭ އެއްޗަކަށްވުރެ އިތުރަށް މާދަމާ ލިބި، ހާސްކަމެއްނެތި ހަމަޖެހުމުގައި އުޅުމަށްކަމަށް ރޭގެ ކަންމަތީ ބައްދަލުވުމުގައި ރައީސް ނަޝީދު ވިދާޅުވިއެވެ. ގައުމެއް ތަރައްޤީވެގެންދަނީ ވަކި ހާއްސަ ކަންތައްތަކެއް ވަކި އިރެއްގައި ކުރެވިގެންކަން ފާހަގަކުރައްވާ އެމަނިކުފާނު ވިދާޅުވީ އެންމެން މުހިންމު ކަމަކީ ރައްޔިތުންގެ ވެރިކަމެއް އުފެއްދުންކަމަށެވެ.\nމީގެ ކުރިން ވޯޓުލަމުން އައި ގޮތަށް ބައްލަވައިލައްވަމުން ރައީސް ނަޝީދު ވިދާޅުވީ ރައީސް މައުމޫނު6ފަހަރެއް މަތިން އިންތިޚާބުގައި ބައިވެރިވި އިރު ރައްޔިތުން ކައިރިއަށް ރަށްރަށަށް ގޮސް ވައުދުވާކަން އެނިޒާމުގައި ނުޖެހޭކަމަށެވެ. ރައްޔިތުންނަށް ކަމެއްކޮށްދިނުމަށް ބުނަން ނުޖެހޭކަމަށާއި، ވޯޓުލުމަކީ ހަޤީޤީ މާނަހުރި އެއްޗަކަށް ނުވާކަމަށް އެމަނިކުފާނު ވިދާޅުވިއެވެ. 2008 ވަނަ އަހަރުގެ ކުރިން ރައްޔިތުން އެދޭކަމަކީ، ހަމައެކަނި ވެރިންނަށް ފެންނަ ފެނުމުގައި ކަންތައް ކޮށްދޭންޖެހޭ މިންވަރުކަމުގައި ރައީސް ނަޝީދު ވިދާޅުވިއެވެ.\n1990ގެ އަހަރުތަކުގެ ތެރޭގައި ނަޖިސް ފެނުން ފެންވަރައި، ދަރިންނަށް ތައުލީމް ނުދެވި އަދި ދަތުރުފަތުރު ނުކުރެވި މާޔޫސްކަމުގައި ތިބެންޖެހުނުކަމަށާއި، ރައްޔިތުންގެ ބައިވެރިވުން ނެތި ސަރުކާރު އުފެއްދުމުން ހަމައެކަނި ބަލަން ޖެހެނީ އެސަރުކާރު އުފެއްދުމުގައި ހިއްސާވި މީހުންނަށް މަދަދު ދިނުމަށް ކަމަށް ރައީސް ނަޝީދު ވިދާޅުވިއެވެ. 2008 ވަނަ އަހަރު ގެނެވުނު ބަދަލަކީ އެގާނޫނު އަސާސީގެ ރާގަކީ ރައްޔިތުންގެ ރާގަށްވުންކަމަށް އެމަނިކުފާނު ވިދާޅުވިއެވެ. އެއަހަރު އެމްޑީޕީއިން ރައްޔިތުން ކައިރީ އަހާ އެކުލަވާލި މެނިފެސްޓޯ ވެރިކަމަށް އައިސް ތަންފީޒުކުރަން ފެށުނުކަމަށާއި، އެކަން ވީ އިންތިޚާބުގައި ވީ ވައުދުތަކާއި ވިދިގެން ވޯޓު ކުރިމަތިވެފައި އޮތުމުންކަމަށް ރައީސް ނަޝީދު ވިދާޅުވިއެވެ. ވޯޓު ނެތްނަމަ ރައްޔިތުންގެ ހާލުބެލުމެއް، އެރައްޔިތުން އެދޭ ގޮތް ބެލުމެއް ނޯވޭކަމަށް އެމަނިކުފާނު ވިދާޅުވިއެވެ.\n9 ނޮވެމްބަރުގައި ރައްޔިތުން އެދޭ ވޯޓުލައި އެވޯޓު އެމްޑީޕީއިން ކާމިޔާބުކުރާނެކަމުގައި ރައީސް ނަޝީދު ވިދާޅުވިއެވެ. ރާއްޖޭގައި ވޯޓެއް ލައިފިނަމަ އެވޯޓު ކާމިޔާބުކުރާނީ އެމްޑީޕީއިންކަން ވާދަވެރިންނަށް ކަށަވަރުވެފައިވާތީ ވޯޓުލުން ހުއްޓުވުމަށް މަސައްކަތްކުރަނީ ކަމަށް ރައީސް ނަޝީދު ވިދާޅުވިއެވެ. އެއްވެ އުޅުމުގެ މިނިވަންކަމާއި، ޚިޔާލުފާޅުކުރުމުގެ މިނިވަންކަން ލިބި ސިޔާސީ ޕާޓީތައް ހިނގަން ފަށައިގެން މެނުވީ ރާއްޖެ ކުރިނާރާނެކަމުގައި އެމަނިކުފާނު ވިދާޅުވިއެވެ.\nވަރުބަލިވުމެއް ނެތި ރައްޔިތުން ގޮވަމުން އަންނަނީ އިންތިޚާބަކަށް ކަމަށާއި، އެއީ ރައްޔިތުންގެ އުންމީދުތައް ހަޤީޤަތަކަށް ހެދުމަށްކަމަށް ރައީސް ނަޝީދު ވިދާޅުވިއެވެ.


ކެބެޖު: ހަށިގަނޑުން ވިހަތައް ނައްތާލަދޭ ފައިދާހުރި ތަރުކާރީއެއް | Jazeera\tކެބެޖު: ހަށިގަނޑުން ވިހަތައް ނައްތާލަދޭ ފައިދާހުރި ތަރުކާރީއެއް - Jazeera\nކެބެޖު: ހަށިގަނޑުން ވިހަތައް ނައްތާލަދޭ ފައިދާހުރި ތަރުކާރީއެއް\nހުސައިން ނަޒީފް July 24, 2019 40 views0\nކެބެޖަކީ ހަންގަނޑަށާއި، ހަށިގަނޑުގެ ދިފާޢީ ނިޒާމަށް ގިނަގުނަ ފައިދާތަކެއް ލިއްބައިދޭ، ނިއުޓްރިއެންޓްސް އިން ފުރިގެންވާ ބާރުގަދަ ތަރުކާރީއެކެވެ. ތިރީގައި މިވަނީ ކެބެޖުން ލިއްބައިދޭ ބައެއް ފައިދާތަކެވެ.\n1. ބަރުދަން ލުއިކޮށްދޭ\nއެއް ޖޯޑު ކެއްކި ކެބެޖުގައި ހުންނާނީ އެންމެ 33 ކެލޮރީސް އެވެ. އަދި ކެބެޖަކީ ފެޓް މަދު، ފައިބާއިން ފުރިގެންވާ ރަނގަޅު ކާބޯހައިޑްރޭޓެކެވެ.\n2. ސިކުނޑިއަށް ރަނގަޅު\nނަފްސާނީ މަސައްކަތާއި ސަމާލުކަމަށް ބޭނުންވާ ވިޓަމިން ކޭ އާއި އެންތޮސަޔަނިންސް ކެބެޖުގައި ގިނަ އަދަދަކަށް އެކުލެވިގެންވެ އެވެ. މި މާއްދާތަކަކީ ނާރުތައް ރައްކާތެރިކޮށްދީ، އަލްޒައިމާސް އާއި ޑިމެންޝިއާފަދަ ބަލިތަކުން ދިފާޢުކޮށްދޭ މާއްދާތަކެކެވެ. މި ނިއުޓްރިއެންޓްތައް އެންމެ ގިނައިން އެކުލެވިގެންވަނީ ރަތް ކެބެޖުގައެވެ.\n3. ހަންގަނޑާއި، ނިޔަފަތި އަދި އިސްތަށިގަނޑަށް ރަނގަޅު\nކެބެޖުގައި ގިނަ އަދަދަކަށް ސަލްފާ އެކުލެވިގެންވެއެވެ. ކެބެޖަކީ ތެޔޮކަން ގަދަ އަދި އެކްނޭ ހަންގަނޑު ހިއްކުވައިދޭ ތަރުކާރީއެކެވެ. އަދި ސަލްފާ އަކީ އިސްތަށިގަނޑާއި، ނިޔަފައްޗާއި ހަންގަނޑު ދުޅަހެޔޮކަންމަތީ ދެމެހެއްޓުމަށް ބޭނުންވާ ޕްރޮޓީންއެއް ކަމުގައިވާ ކެރަޓިން އުފެއްދުމަށް އެހީވެދޭ އެއްޗެކެވެ.\n4. ހަށިގަނޑުން ވިހަތައް ނައްތާލަދޭ\nކެބެޖުގައި ގިނަ އަދަދަކަށް އެކުލެވިގެންވާ ވިޓަމިން ސީ އާއި ސަލްފާ އަކީ ފްރީ ރެޑިކަލްސް އާއި ޔޫރިކް އެސިޑްފަދަ ވިހަ މާއްދާތައް ހަށިގަނޑުން ނައްތާލަދޭ މާއްދާތަކެކެވެ. ފްރީ ރެޑިކަލް އާއި ޔޫރިކް އެސިޑަކީ އާންމުކޮށް އާތުރައިޓިސް އާއި ހަމުގެ ބަލިތައްފަދަ މައްސަލަތައް ކުރިމަތިކުރުވާ މާއްދާތަކެކެވެ.\n5. ކެންސަރު ޖެހުމުން ރައްކާތެރިކޮށްދޭ މާއްދާތައް ހިމެނޭ\nލިއުޕިއޯލް، ސިނިގްރިން އަދި ސަލްފޮރަފޭން އަކީ އެންޒައިމްތައް އެކްޓިވޭޓްކޮށްދީ، ކެންސަރު ޓިއުމަރުތައް ބޮޑުވުން ހުއްޓުވައިދޭ ކޮމްޕައުންޑްތަކެކެވެ. އަންހެނުންގެ މައްޗަށް ކުރި ދިރާސާއަކުން ދައްކާފައިވާ ގޮތުގައި ކެބެޖުފަދަ ތަރުކާރީ ކެއުމަކީ އުރަމަތީ ކެންސަރު ކުޑަކޮށްދޭ ކަމެކެވެ.\n6. ލޭމައްޗަށް ދިއުން ކޮންޓްރޯލްކޮށްދޭ\nކެބެޖުގައި ގިނަ އަދަދަކަށް ޕޮޓޭސިއަމް ހިމެނެއެވެ. ޕޮޓޭސިއަމް އަކީ ލޭހޮޅިތައް ހުޅުވައިދީ، ފަސޭހައިން ލޭދައުރުވުމަށް މަގުފަހިކޮށްދޭ މާއްދާއެކެވެ.\n7. ބޮލުގައި ރިއްސުމަށް ރަނގަޅު\nކެބެޖު ޗަސްކޮށްފައި ފޮތިކޮޅެއްގެ ތެރެއަށް އަޅާފައި ނިއްކުރީގައި އަޅާށެވެ. މީގެ އިތުރުން 25-50 އެމްއެލް ރޯ ކެބެޖު ޖޫސް ކޮންމެ ދުވަހަކު ބުއިމަކީ ދާއިމީކޮށް ބޮލުގައި ރިއްސާނަމަ ކުރުން ވަރަށް ރަނގަޅު ކަމެކެވެ.\n8. އެންޓި-އިންފްލެމޭޓަރީ އަދި ހަކުރު ކޮންޓްރޯލްކޮށްދޭ\nރަތް ކެބެޖުގައި ހުންނަ ޤުދުރަތީ ރަތްކުލަ (ބީޓަލައިންސް) އަކީ ހަކުރު ދަށްކޮށްދީ، އިންސުލިން އުފެއްދުން އިތުރުކޮށްދޭ މާއްދާއެކެވެ. މީގެ އިތުރުން ބީޓަލައިންސްގައި ބާރުގަދަ އެންޓި-އިންފްލެމޭޓަރީ މާއްދާތައްވެސް އެކުލެވިގެންވެއެވެ.


Kan'dah gharaqu vi bayakah Italy in alhaa nulikan haamavaa audio...\nކަނޑަށް ޣަރަޤުވި ބަޔަކަށް އިޓަލީން އަޅާނުލިކަން ހާމަވާ އޯޑިއޯއެއް އާންމުވެއްޖެ\nއެހީތެރިކަން ފޯރުކޮށްދިނީ ފާޑުކިޔުންތަކާއި ގުޅިގެން\nފުރަތަމަ އެހީވީ މޯލްޓާއިން\nމިކަމާއި ގުޅޭ މައްސަލައެއް އިޓަލީގައި ދަނީ ބަލަމުން\nކ. މާލެ | 11 މެއި 2017 | ބުރާސްފަތި 13:53 | 2,392\nރެފިއުޖީންތަކެއް އުފުލަނިކޮށް ބޯޓެއް ބަންޑުން ޖަހާލަނިކޮށް ނަގާފައިވާ ފޮޓޯއެއް - ގޫގުލް\nސީރިއާގައި ހިނގަމުންދަ ހަނގުރާމައާ ގުޅިގެން، ކަނޑުމަގުން ޔޫރަޕަށް ހިޖުރަކުރި ރެފިއުޖީންތަކެއް ދަތުރުކުރި ބޯޓް ބަންޑުން ޖަހާލައި ކަނޑަށް ޣަރަޤުވެގެންދިޔަ އިރުވެސް އިޓަލީން އަޅާނުލިކަން ހާމަވާ އޯޑިއޯއެއް އާންމުވެއްޖެއެވެ.\nހުޅަނގުގެ ގައުމުތަކަށް ހިޖުރަކުރި ސީރިއާގެ ރެފިއުޖީންތަކެއް ކަނޑަށް ޣަރަޤުވުމުގެ މި ހިތާމަވެރި ހާދިސާ ހިނގާފައިވަނީ 2013 ވަނަ އަހަރުގެ ތެރޭގައެވެ.\nމިހާދިސާގައި 280 މީހުން މަރުވެފައިވެއެވެ. އޭގެ ތެރޭގައި އަންހެނުންނާއި ކުޑަކުދިންގެ އިތުރުން އެކު އުމުރުގެ މީހުންވެސް ހިމެނެއެވެ. މީ މިފަދަ ގޮތަކަށް ހިނގި އެންމެ ހިތާމަވެރި ހާދިސާއެވެ.\nސީރިއާގެ ރެފިއުޖީން ދަތުރުކުރި އުޅަނދު ބަންޑުން ޖަހާލިއިރުވެސް އިޓަލީ އަޅާލާފައި ނުވާކަން ހާމަވާ އޯޑިއޯ އާންމުކޮށްފައިވަނީ އިޓަލީ މަޖައްލާއެއް ކަމަށްވާ ލިސްޕްރެއްސޯ އިންނެވެ.\nރެފިއުޖީންގެ 480 މީހުން ގޮވައިގެން 2013 ވަނަ އަހަރުގެ އޮކްޓޯބަރުމަހުގެ 10 ވަނަ ދުވަހުގެ ރޭ އެބޯޓް ލީބިޔާގެ ޒުވަރާ އިން ފުރި ބޯޓު ހާލުގައި ޖެހުމުން އެހީތެރިކަން ފޮރުކޮށްދިނުމަށް އިޓަލީގެ ކިބައިން އެދިފައިވާކަން އާންމުކޮށްފައިވާ އޯޑިއޯއިން އެނގެއެވެ.\nބޯޓުގައި އޭރު ތިބި ރެފިއުޖީންނަކީ ސީރިއާއިން ލީބިޔާއަށް ހިޖުރަކޮށް، އަދި ލީބިޔާގައި ހަނގުރާމަ ފެށުމުން އެގައުމު ދޫކޮށް އިޓަލީގެ ޖަޒީރާއެއް ކަމަށްވާ ލިމްޕެޑޫސާއަށް ދިއުމަށް ދަތުރުކުރި ބަޔެކެވެ.\nރެފިއުޖީން ދަތުރުކުރި ބޮޓު ބަންޑުން ޖަހާލާފައިވަނީ އެތައް އިރަކު ބޯޓަށް ފެންނަމުންގޮއްސައެވެ. އޭރު ބޯޓު އޮތީ ލިމްޕެޑޫސާއާ ގާތްގަނޑަކަށް 60 މޭލު ދުރުގައެވެ.\nލިސްޕްރެއްސޯ އިން އާއްމުކޮށްފައިވަނީ ހާދިސާއާ ގުޅޭ ތަފާތު ފޯންކޯލްތަކެއްގެ އޯޑިއޯއެކެވެ. އޭގެ ތެރޭގައި އެ ބޯޓުގައި ހުރި ޑޮކްޓަރެއް ކަމަށްވާ މުޙައްމަދު ޖައްމޫ އިޓަލީގެ ކޯސްޓްގާޑަށް ކުރި ކޯލެއްވެސް ހިމެނެއެވެ.\nއެފޯން ކޯލުގެ ޖަވާބުގައި އިޓަލީގެ ކޯސްޓްގާޑުން ބުނީ މޯލްޓާއަށް ގުޅުމަށެވެ. އަދި ބޯޓް ކައިރިވާނީ މޯލްޓާއާ ކަމަށް އިޓަލީގެ ކޯސްޓްގާޑުން ބުނެފައިވެއެވެ.\nއެހެން އޯޑިއޯއަކުން އެނގޭ ގޮތުގައި ރެފިއުޖީން ސަލާމަތްކުރުމުގެ އޮޕަރޭޝަން ލީޑްކުރަން މޯލްޓާ އިން އެއްބަސްވިއެވެ. ނަމަވެސް އިޓަލީން އެކަމަށް ފަސްޖެހެމުން، މޯލްޓާއިން މަތިންދާބޯޓެއް ފޮނުވައިގެން ބެލި އިރު ބޯޓް ވަނީ ފެތިފައެވެ.\nފަހުން ރެފިއުޖީން ސަލާމަތް ކުރުމަށް އިޓަލީ އިން " މެއާ ނޯސްޓްރަމް" ގެ ނަމުގައި އިޓަލީން ސާޗް އެންޑް ރެސްކިއު އޮޕަރޭޝަނެއް ފެށީ މީޑިއާތަކުންނާއި އެކި ޖަމާއަތްތަކުން ފާޑުކިޔަން ފެށުމުންނެވެ.


(24 ސެޕްޓެމްބަރ 2020 އާ ގުޅޭ)\n"ރައްޓެހިން ހޯދުން އެއްވެސް އިރަކު އަހަރެންނަށް ފަސޭހައެއްނޫން، އެކަމަކު ލައި އަހަރެންނާމެދު އަބަދުވެސް ކަންތައްކުރީ އެންމެ ގާތް ރައްޓެހިންނާމެދު ޢަމަލުތައް ބަހައްޓާ އުސޫލުން، އަހަރެން ކިހިނެއް އޭނާއާ ކުރިމަތިލާނީ، ކިހިނެއް އޭނާއާ ވާހަކަދައްކަން ކެރޭނީ..."\n"ކާކު ދެއްކީ ޒުބިންގެ ވާހަކަ؟." ކެންޒާ ރޯތީ އިންތިހާއަށް ލައިތު ކަންބޮޑުވިއެވެ. އޭނާއަށް ވެސް ހަޤީޤަތް އެނގިހުރެ ކެންޒާއަށް ކިޔައިނުދެވުނީއެވެ. ލައިރާއާ މެދު ކެންޒާ ދެކޭގޮތް ލައިތަށް އެނގެއެވެ. އެ ދެމެދުގައި އޮންނަ ގާތްކަން ވެސް އެނގެއެވެ. އެހެންވިޔަސް ކުއްލިއަކަށް ކެންޒާއަށް އެ ބަދަލު އައުމުގައި މީހެއްގެ އަތެއްވާހެން ލައިތަށް ވަރަށް ބޮޑަށް ޔަގީންވަނީއެވެ. އެގޭ ތެރެއިން ޒުބިން ނުފެންނައިރު އޭނާގެ ނަން ވެސް މީހަކު ކިޔާ އަޑެއް ކެންޒާއަށް ނީވޭނެކަން ލައިތަށް އެނގެއެވެ. އެހެންވީރު ކެންޒާއަށް ޒުބިންއަކީ ކާކުކަން އެނގޭނީ ކޮންމެވެސް މީހަކު އޭނާގެ ގާތުގައި އެވާހަކަ ގަސްދުގައި ދެއްކުމުންނެވެ. ލައިރާގެ ފުށުން އިވުނުނަމަ، އޭނާއަށް އެނގިދާނޭ ކަމުގެ ބިރަށް، ކެންޒާ އެހާ ހާސްވެ ކަންބޮޑުވެ ދެރަވެފައި ނުހުރީހެވެ.\n"ލައިތުއަށް އެނގޭ... ކީއްވެ ނުބުނީ؟. ހުރިހާކަމެއް އެނގި ހުރެ ކީއްވެ ނުބުނީ؟... ޒުބިންއާ މިޢާއިލާއާ ގުޅުން އޮތްވަރު ކިޔާނުދިނީ ކީއްވެ؟." ކެންޒާއަށް ޝަކުވާކޮށްލެވުނެވެ.\nސައިތައްޔާރު ކުރަން މަރިއްޔާ ގާތު ބުނެފައި ލައިރާ އެނބުރި އައިއިރު ބޮޑު ކޮޓަރިއަކު އެކަކުވެސް ނެތެވެ. ލައިތު ތިރިއަށް އައިކަން ލައިރާ ދެނަހުއްޓެވެ. އެހެންވެ އޭނާގެ ހިތް ބުނީ ގޭގެ ބިއްދޮށް ފަރާތުގައި އެމީހުން ތިބޭނޭކަމެވެ. ނަމަވެސް ހައިރާންވީ ބަދިގެ ތެރެއިން ކެންޒާގެ އަޑު އިވުމުންނެވެ. ލައިތުއާ ދެ މީހުން ކަމަކާ ދެބަސްވަނީއޭ ހީވުމާއެކު ހަލުވި ފިޔަވަޅުގައި އޭނާ އައީ ބަދިގެއަށް ވަންނާށެވެ. ނަމަވެސް ހުއްޓެވުނީ ކެންޒާގެ ރުއިމާއި އޭނާ ދައްކަމުންދިޔަ ވާހަކަތައް އިވިފައެވެ. ލައިރާގެ ރަނގަޅު ވާހަކައެވެ.\n"ކެން!... ޒުބިންއަށް ޚާއްޞަވެ، އެ އަންހެންކުއްޖަކާއެކު ދިރިއުޅުމެއް ފެށުމުގެ ހުވަފެން ދުށް، ހަނދާންނައްތާނުލެވުނު އަންހެންކުއްޖާ... އެއީ ހަމަ ކެންޒާތަ؟، މީ ކޮންކަހަލަ އިއްތިފާގެއް، އަހަރެން އެ އަންހެންކުއްޖަކާމެދު ހަސަދަވެރިވި އަންހެންކުއްޖަކީ މީތަ؟... ޒުބިން!..." ކެންޒާ މަސަލަސް ކުރެވޭތޯ ލައިތު އުޅޭތަން ބަލަން، ހަރަކާތެއް ކޮށްނުލައި ލައިރާއަށް ހުރެވުނީއެވެ.\n"ކެން... ބޭބީ ލިސެން..." މޫނު ފޮރުވާލުމަށް ކެންޒާ އަޅާލި ދެއަތްތިލަ ދުރުކޮށްލައި އެ ކޯތާފަތް ދެއަތުން ފުހެދެމުން ލައިތު ގޮވާލީ ނުހަނު ލޯބިންނެވެ.\n"ލައި ވަރަށް ލޯބިވޭ ޒުބިންދެކެ... ހިތަށް އަރާ އަހަރެންނާއި ޒުބިން ދުވަހަކުވެސް ދުމާނުވިނަމައޭ، ލޯބިވެޔޭ ނުބުނެވުނުނަމައޭ... ރައްޓެހިނުވެވުނު ނަމައޭ... އޭރުން މިދުވަހެއް ނާންނާނެ، ލައި ކަހަލަ ރަނގަޅު އެކުވެރިއަކަށް އަހަރެންގެ ފަރާތުން ހިތްދަތިކަމެއް ނުލިބޭނެ، އޭނާއަށް އޮޅުވާލީ ކަމަކަށް ނުވާނެ... ކުޑަކުޑަ ލޯބި އިލީއަށް، އެކުއްޖާގެ ބައްޕައެއް ނުގެއްލުނީސް، އަހަރެންނެތްނަމަ ލައިގެ ދިރިއުޅުން ކިހާ އުފާވެރިވީސް..." ކެންޒާ ލައްވެލީ ލައިތުގެ މޭގައެވެ. ނިކަން އަވަހަށް ލައިތުގެ ދެއަތް ކެންޒާ ވަށައިލައި ގަޔާލައި ބާރުކޮށްލައިފިއެވެ.\n"ކެންގެ އެއްވެސް ކުށެއްނެތް... ޕްލީޒް ބޭބީ..." ލައިތު ބުނެލިއެވެ.\n"ލައި ވަރިވާން ޖެހުނު ސަބަބަކީ އަހަރެން." ޔަގީންކަމާއެކު ބުނާއިރު، ކެންޒާގެ ހިތުގައި ޖެހިފައިވެއެވެ. ލައިރާ ދެރަވާނޭވަރު އެ ހިތަށް ތަސައްވުރު ކުރެވެނީއެވެ. ރުޅިއައިސް ކެންޒާދެކެ ފޫހިވާނޭ ހީވަނީއެވެ.\n"ކެން..." ލައިރާ ބަދިގެތެރެއަށް ވަނުމަށް ފިޔަވަޅު އަޅާލުމާއެކު ގޮވާލީ މަޑުމަޑުންނެވެ. އެހެންނަމަވެސް އެ އަޑުން ލައިތުއާއި ކެންޒާ ވެސް ސިހިއްޖެއެވެ.\n"ދޮން!.... ކެން!... ކެންއަކަށް އެއްވެސް ކަމެއް ނޭނގޭ." ކަންބޮޑުވެފައި ހުރެ ލައިތު ބުނެލިއެވެ. އެތަނުގައި ދެކެވުނު ވާހަކަ ލައިރާއަށް އަޑުއިވިއްޖެކަން ލައިތުއަށް އެނގުނީއެވެ.\n"ޝީ ވޯންޓް ހާޓް ޔޫ... ނޮޓް އޮން ޕާރޕަސް، އެންޑް ޝީ ޑިޑިންޓް ނޯ... ޕްލީޒް، އައި ލަވް ހާ... ޝީ އިޒް މައިން ނައު..." ލައިތު ދުވަހަކުވެސް ނުދައްކާފަދަ ގޮތަކަށް ކުއްލިއަކަށް ލައިރާގެ ކުރިމަތީ ބުނެވުނެވެ. ކެންޒާ ހިމާޔަތްކުރަން އެ ހިތް ތެޅިފޮޅިގަތީއެވެ. ޢާއިލާތެރޭގައި އުފެދިދާނޭ ހައިޖާނުން ކުރީބައިގަ ކެންޒާ ސަލާމަތްކުރަން ބޭނުންވީއެވެ. އެ ދެ ޒުވާނުންނަށް ބަލަން ހުރެފައި ލައިރާ ހަށިފުރާ ފިނިނޭވާއެއް ދޫކޮށްލިއެވެ. ދެން ފެނުނީ އެ ތުންފަތަށް ލުއި ހިނިތުންވުމެއް ވެރިކޮށްލި ތަނެވެ.\n"ކެންޒާ!... ވާހަކަދައްކާލަން ބޭނުން، މަޑުކޮށްލެވޭނެތަ؟." ލައިރާ ގޮވާލުމުން ކެންޒާ އެނބުރިލި ނަމަވެސް ނަޒަރު ސީދާކޮށްލާކަށް ނުކެރުނެވެ. ލައިރާގެ އެއްވެސް އެދުމަކާ ދެކޮޅު ހެދުމުގެ ވިސްނުމެއް ކެންޒާގެ ނެތެވެ. އެހެންވެ ބޯޖަހާލީ ލައިރާ ދައްކަން އުޅޭ ވާހަކައެއް އޭނާ އަޑުއަހާނޭކަން އެންގުމަށެވެ.\nލައިތު ގާތު އެތަނުން ދިއުމަށް ލައިރާ އެދުމުން އޭނާ ކެންޒާއަށް ބަލާލީ ޔަގީންނުވެފައި ހުރެއެވެ. ލައިރާ ދައްކަން އެ އުލެނީ ކޮންވާހަކައެއްކަމެއް ލަފާކޮށްލަން ވެސް ލައިތަށް ދައްޗެވެ. ކެންޒާ ހިތުގައި ޖެހޭފަދަ އެއްޗެއް ލައިރާ ބުނެފާނެތީ ލޯބިވެރިޔާ އެކަނިކޮށްލާފައި ދާން އޭނާ ޖެހިލުންވަނީއެވެ. އެހިނދު ލައިރާ އަނެއްކާ ވެސް ލައިތަށް ގޮވާލައިފިއެވެ.\n"އިޓްސް އޯކޭ... އައި ވިލް ބީ ފައިން..." ކުރިމަތިލާން ތައްޔާރުވެގެން ހުރި ފަދައިން ކެންޒާ ބުނެލިއެވެ. އިތުރަށް ޔަގީންކަން ދިނުމަށް އޭނާ ބޯ ޖަހާލިއެވެ. އިތުރު ގޮތެއް ނެތޭ ހީވާ ފަދައިން ލައިތު ދިގު ނޭވާއެއް ލިއެވެ. އެއަށްފަހު އޭނާ ބޮޑުކޮޓަރީގައި އިންނާނަންކަން ބުނެ ކެންޒާގެ ގައިން ދޫކޮށްލިއެވެ. ނުކުމެގެން ދިއުމުގެ ކުރިން ކެންޒާގެ ތެމިފައިވާ ކޯތާފަތް ދެއަތުން ފުހެލަ ދިނެވެ.\nލައިތު ބަދިގެއިން ނުކުމެގެން އައިއިރު އޭނާއަށް ވިސްނެމުން ދިޔައީ ކެންޒާގެ ގާތުގައި ޒުބިންގެ ހަޤީޤަތް ހާމަކުރި މީހަކާމެދުއެވެ. އޭނާ ގެއަށް އައިއިރު ބޮޑުކޮޓަރީގެ ސޯފާގައި ސެހްރާނާއި ޔާދިން ވެސް ތިބިކަން އޭނާ ހަނދާން ހުއްޓެވެ. އެހެންވެ އަވަސްވެގަތީ ސެހްރާނު ހޯދާށެވެ. އެލެވޭޓާ އައިސް ނުވަނަ ފަންގިފިލާއަށް ހުއްޓުނެވެ. ލައިތު އައިސް ވަނީ ލައިރާގެ އެޕާޓްމެންޓަށެވެ. ސެހްރާނު އިނީ އެތަނުގައެވެ. އޭނާ ފެނުމާއެކު ލައިތު ސުވާލުކުރަން ފެށިއެވެ. އިލިޔާނާ ގޮވައިގެން ލައިރާއާއެކު އައިގޮތަށް ސެހްރާނު އިނީ އެ އެޕާޓްމެންޓްގައި ބުނުމުން ލައިތަށް ވިސްނިއްޖެއެވެ. ކޮންމެވެސް ގޮތަކުން ޔާދިން ކުރި ކަމެއްކަން ލަފާކުރަން ލައިތަށް އެނގުނެވެ. އެހެންވިޔަސް ޔާދިންއަށް އެކަމުގެ ކަބަރު ލިބިފައި އޮތް ގޮތެއް ލައިތަށް ނުވިސްނުނެވެ.\nބަދިގޭ އައިލެންޑް ދޮށުގައި ކެންޒާ އިށީނީ ލައިރާ އެދުނީމައެވެ. ދެ އަންހެންކުދީން ޖެހިޖެހިގެން ތިއްބެވެ. ވެރިވި ހިމޭންކަން ކެންޒާގެ ސިކުނޑި ހާސްކުރުވަމުންދިޔައެވެ. ހިތަށް ކުޅަދާނަނުވާވަރު ވުމުން ލައިރާގެ ގާތުން އޭނާ މަޢާފަށް އެދިއްޖެއެވެ.\n"އައި ޑިޑިންޓް ނީޑް ޔޯ އެޕޮލޮޖީ." ލައިރާ މަޑުމަޑުން ބުނެލިއެވެ. އެއާއެކު ކެންޒާއަށް ވަކިން ބޮޑަށް އިސްއޮބާލެވިއްޖެއެވެ.\n"ވީ ބްރޯކް އަޕް، ލޯންގް ޓައިމް އަގޯ... ލައި އެނގެން ބޭނުންވަނީ ކޮންކަމެއް؟. ކޮންމެ ސުވާލެއް ކުރިޔަސް އެންމެ ރަނގަޅު، އަހަރެން ތެދަށް ކިޔައިދޭނަން." ކެންޒާގެ އަޑުން އޭނާއަށް އިނީ ރޮވިފައިކަން ބުނަން ލައިރާއަށް އެނގެއެވެ.\n"ކެން... ސްޓޮޕް ކްރައިން..." ކެންޒާގެ އަތުގައި ހިފާލުމާއެކު ލައިރާ ބުނެލިއެވެ. އެ އަޑުގައިވި އޯގާތެރިކަން އިޙްސާސްވެ ނަޒަރު ސީދާކޮށްލަން ކެންޒާއަށް މަޖުބޫރުވިއެވެ. އަޖައިބުވެ އަންތަރީސްވީ ލައިރާގެ ފުޅާ ހިނިތުންވުން ފެނިފައެވެ. ސިކުންތަކަށް އެ ހިނިތުންވުމަކީ ހަޤީޤަތެއްނޫނޭ ހީވިޔަސް، ލައިރާގެ ދެ ލޯ އޮޅުވައެއް ނުލައެވެ. ތުންފަތުގައިވި ހިނިތުންވުމުގައި ލައިރާ ދެ ލޯ އެންމެ ފުރިހަމައަށް ބައިވެރިވާކަމުގެ ވިދުން ފެންނަން ހުއްޓެވެ.\n"ކިޔަވައިދިނުމުގެ ހުނަރު ޒުބިންގެ ހުރިކަން އަހަރެންނަށް އެނގޭ ވަރަށް ކުރިން ވެސް، ކޮލެޖުގައި ލެކްޗަރަރއެއްގެ ގޮތުގައި އޭނާ އުޅެނީ ކިހިނެއް؟." ލައިރާ ނިކަން ހިނިއައިސްފައި އިނދެ ބުންޏެވެ. ބުނަންވީ ކީކޭކަމެއް ނޭނގިފައި ކެންޒާއަށް އިރުކޮޅަކު އިނދެވުނެވެ. ދެން އޭނާ ވާހަކަދެއްކިއެވެ.\n"ސްޓޫޑެންޓުންގެ މެދުގައި ވަރަށް މަޤުބޫލް ޓީޗަރެއް އެއީ، ކިޔަވާދޭން އެނގޭ މޮޅު ޓީޗަރެއް، ޒުވާންވެފައި އެ ރީތިކަމުގެ ވާހަކަ ގިނަ އަންހެންކުދީން ދައްކާ އަޑު އިވޭ." ކެންޒާގެ ވާހަކަތައް އިވި ލައިރާ ހީނލީއެވެ.\n"އާން!، އޭނާއަކީ ރީތި ފިރިހެނެއް." ނިކަން ހިނިއައިސްފައި އިނދެ ލައިރާ ބުނެލިއެވެ.\n"އައި އޭމް ސޮރީ ލައި..." ކެންޒާއަށް އިސްޖަހާލެވުނެވެ.\n"ކެން... ލައިތު ބުނިހެން މިކަމުގައި ކެންގެ ކުށެއްނެތް، އަހަރެމެންގެ ކައިވެންޏަކީ އެކަކުއަނެކަކުދެކެ ލޯބިވެގެން ކުރެވުނު ކައިވެންޏެއްނޫން، ހަޤީޤަތަށް ފުރަގަސްދިނީ މީހަކީ އަހަރެން... ކެންޒާއާއި ޒުބިން ދިމާ ނުވިނަމަވެސް މިކައިވެނި އޮމާންކޮށް ނުދާނެ." ލައިރާ ބުންޏެވެ.\n"އަހަރެންނަށް އެނގޭ ޒުބިންދެކެ ލައި ލޯބިވާވަރު، ކައިވެންޏަށްފަހު ލައިއާއެކު އުޅެން އޭނާ މަސައްކަތް ކުރިނަމައެއްނު" ކެންޒާއަށް ބުނެވުނެވެ.\n"ލޯތްބަކީ އެކަހަލަ އެއްޗެއް، އަހަރެން އޭނާ ދެކެ ލޯބިވީ، އެފަދަ ލޯތްބެއް އަހަރެންދެކެ ޒުބިން ވާންޖެހޭނެކަމަށް ޝަރުތުކޮށްފައެއްނޫން، ޒުބިންގެ ހުވަންފެންތަކާއި އޭނާގެ އުފާވެރިކަމަށް އެޅުނު ހުރަކީ އަހަރެމެންގެ ކައިވެނި ކަމަށްވަންޏާ، މި ކައިވެނި ރޫޅާލުން އެންމެ ރަނގަޅުވާނީ، އަހަރެންނަށް އޭނާގެ އުފާވެރިކަން އެއްވެސް ކަމަކަށްވުރެ ވެސް މުހިންމު، އެ އުފާވެރިކަން ގުޅިފައިވަނީ އަހަރެންނާ ނޫންކަން އެނގޭއިރު ވެސް. އޭނާގެ އުފަލަށްޓަކައި އަހަރެން އޭނާ ހިފަހައްޓަން ބޭނުންނުވަނީ. އަހަރެން ލޯބިވާ ގޮތަކީ އެއީ..." ލައިރާ މިހެން ބުނެލިއިރު އެ ތުންފަތުގައި ހިނިތުންވުން ފަނޑުވެއްޖެއެވެ. ކެންޒާ ޖެހިލީ ލައިރާއާ ގާތަށެވެ. ދެން ކޮނޑުގައި ހިފާލުމާއެކު ލައިރާގެ ގައިގާ އޭނާ ބައްދާލިއެވެ.\n"ކެން... އައި އޭމް އޯކޭ..." ކެންޒާގެ ކޮނޑުގައި ފިރުމާލަމުން ލައިރާ ބުނެލިއެވެ. އެއާއެކު ކެންޒާ ދުރަށް ޖެހިލިއެވެ.\n"އަހަރެންގެ ހިތުގައި އޭނާއާ މެދު އެކަހަލަ ފީލިންގްސްއެއް ނެތް، ޒުބިން ނުބުނޭ އޭނާ ކައިވެނި ކުރީ ކާކާކަމެއް، އޭނާ ކޮންޓެކްޓްކޮށް ބައްދަލުވާން އެދުމުން އަހަރެން ބައްދަލުކުރިން، އަލުން ގުޅެން އޭނާ ބޭނުންވި... އެކަމަކު އެއީ އަހަރެން ބޭނުންވާ ގޮތެއްނޫން. އަހަރެން އޭނާ ގާތު ބުނިން އެވާހަކަ... ލައިތުއަށް ވެސް އެއްވެސް ކަމެއް އޮޅިފައެއްނޯންނާނެ."\n"ކެން، އައި އޭމް ނޮޓް ބްލައިންޑް... ލައިތުދެކެ ކެން ވާ ލޯބި އަހަރެންނަށް ފެނޭ. ލައިތުއަށް ކެންއަކީ ކިހާ މުހިންމު މީހެއްކަން ވެސް އެނގޭ... އައި ޑޯންޓް ބްލޭމް ޔޫ." ލައިރާ ޔަގީންކަމާއެކު ބުނެލިއެވެ.\n"ލައި... ޒުބިން އެއީ އިލީގެ ބައްޕަ ދޯ... ލައިރ މެރީ ޒުބިންއާކަން އެނގުނީމަ، އަހަރެންނަށް އެކުއްޖާއާ ޒުބިން ވައްތަރުވީ." ކެންޒާ އަހާލިއެވެ. މާނަވީ ލުއި ހިނިތުންވުމެއް ކެންޒާއާ ލައިރާ ބަދަލުކޮށްލިއެވެ.\n"އައި ލައިކް ޔޫ... އަހަރެންނަށް ވިސްނޭ ކީއްވެކަން ޒުބިންއަށް ކެން ކަމުދިޔައީ، ތީ އަހަރެން ބޭނުންވާ ކަހަލަ ރަޙުމަތްތެރިއެއް، އަހަރެން އިތުބާރުކުރަން ބޭނުންވާ ގާތް އެކުވެރިއެއް، އެހެންވެ ހުރިހާ ވާހަކައެއް ކެންއަށް އަހަރެން ކިޔައިދޭނަން، އެއްވެސް މީހެއް ގާތު މިވާހަކަދައްކަން ނުކެރިފައި އަހަރެން ހުރީ... ދައްކަން ރީތި ވާހަކައެއް ވެސް ނޫންވީމަ..."\n"އަހަރެން އަޑު އަހާނަން، ލައި ނޫނީ އަހަރެންގެ ގާތް އެކުވެރިއަކު ނުހުންނާނެ، ޔޫ ކެން ޓްރަސްޓް މީ." ކެންޒާ ބުންޏެވެ.\n"ޒުބިންއާއި އަހަރެން ބޮޑުވީ އެކުއެކީގައި، ލޯތްބަކީ ކޮބާކަން އެނގުނު ދުވަހުން ފެށިގެން، އަހަރެން ލޯބިވީ ހަމައެކަނި ޒުބިންދެކެ، ކައިވެންޏަށް އިސްނެގީ ޒުބިންގެ ފެމެލީއިން، އޭނާ އެކަހަލަ ކޮމިޓްމެންޓަކަށް ތައްޔާރެއްނޫން، އަހަރެންނަށް އަޅާލައި ރައްކާތެރިކަން އިޙްސާސް ކޮށްދިނަސް، އެހިތުގައި އަހަރެން އެދޭފަދަ ފުންލޯތްބެއްނެތް، އަހަރެންގެ ބައްޕަ ކުރާ ހޭދައަކީ ގިނަފަހަރަށް އަނެކުންނަށް ކަންކަމާ އިންކާރުކުރަން ނުކެރޭފަދަ ބޮޑު ހޭދައެއް، ޒުބިންގެ ޢާއިލާގެ ވިޔަފާރި ވެއްޓެމުންދަނިކޮށް ކޮޅަށްޖެހީ އަހަރެންގެ ބައްޕަ... އެމީހުންގެ ވިސްނުން ހުރި ގޮތް ޒުބިން ކިޔާދިން، އޭނާއަށް ދެކޮޅު ހެދެން އޭރު ނެތީ، ކައިވެންޏަށްފަހު ޒުބިންއަށް ފުރިހަމަ މިނިވަންކަން ލިބޭނޭކަމުގެ ޚިޔާލު ދިން މީހަކީ އަހަރެން... އެކަމަކު... އޭރު ވެސް ހިތަށް އެރި، އަހަރެން ކަހަލަ މޮޔަކުއަކު ދުނިޔޭގައި އުޅޭނެބާއޭ... ފިރިމީހާއަށް ހުރިހާކަމަކަށް މިނިވަންކަން ދޭނޭ އަނތްބެއް ހުރެދާނެބާއޭ، އަހަރެން ލޯބިވާއިރު، އެ ކައިވެންޏަކީ އަހަރެންނަށް ލިބުނު ރަނު ފުރުޞަތެއްނޫންހޭ... ކައިވެންޏަށްފަހު އަހަރެމެން ފުރައިގެން ދިޔައީ... ލަންޑަނުގައި އަހަރެމެން ދެ މީހުންގެ ކިޔެވުމުގެ ގިނަ ދުވަސްތައް ހޭދަކުރީ، އެހެންވެ އަހަރެންގެ ވެސް ގިނަ ރައްޓެހިން އެކޮޅުގައި ތިބި... މިހާރު ވިސްނޭ، ރައްޓެހިންގެ ގޮތުގައި ވެސް ޚިޔާރު ކުރަންވީ ރަނގަޅު ރައްޓެހިންކަން... އެކަމަކު އެމީހުންގެ ކުށެއް ވެސް ނެތް، އެމީހުން ޚިޔާލުދިނީ އަހަރެންގެ ހިތާމަތައް ލުއިކޮށްދިނުމަށް، އަހަރެން ހިތްހަމަޖައްސައިދޭން ބޭނުންވާތީ، ދިން ޚިޔާލަށް ޢަމަލުކުރީ އަހަރެން... ކުށްވެރިއަކީ އަހަރެން... ޒުބިންއަށް އޮޅުވާލީ އަހަރެން... އިލީއަކީ ޒުބިންނަށް އަހަރެން ވިހޭ ކުއްޖެއް، އޭނާގެ ލޭ އެއީ... އެކަމަކު އޭނާއަށް އެކަން ހިނގިގޮތް އޮޅުވާލި މީހަކީ އަހަރެން، ރައްޓެހިންނާއެކު ކްލަބަށް އަހަރެން ދަނީ ޒުބިންގެ ޚިޔާލުތަކާ ދުރުވާން، ދެމަފިރިންގެ ގޮތުގައި ތިބިއިރު، އަހަރެން ޒުބިންގެ އެދުންތައް ފުއްދުމުގައި ޝާމިލުވާން ބޭނުންވުމުން ވެސް އެކަމާ ދެކޮޅު ހެދީ ޒުބިން، އޭނާއަށް އަހަރެންގެ ބޭނުންކުރެވިދާނޭކަން ވެސް ބުނިން... އެކަމަކު ޒުބިންއަކީ އެކަހަލަ ފައިދާތަކެއް ނަގާނޭ ފިރިހެނެއްނޫން... އޭނާ ދުށްގޮތުގައި ލޯބިނުވާއިރު އަހަރެންގެ ހަށިގަނޑުގައި ބީހުމަކީ އަހަރެންނަށް ދެވޭ އަނިޔާއެއްކަމުގައި، އެކަން އަހަރެންގެ އޭރުގެ ރައްޓެހިންނާ ޚިއްޞާކުރުމުން، އެމީހުން އަހަންނަށް ޚިޔާލުދިނީ... އަހަރެންނާއެކު ޒުބިން ކްލަބަށް ގެންދިޔައީ ރޭވުމެއްގެ ތެރެއިން، އެތަނުން އޭނާ މަސްތުކުރުވި މީހަކީ އަހަރެންނާއި އަހަރެންގެ ރައްޓެހިން، ގެއަށް އައިސް އަހަރެމެން ދެމެދުގައިވި ދުރުކަން ގާތްވީ އަހަރެންގެ ސަބަބުން، ހަމަހޭގައި ހުރި މީހަކީ ވެސް އަހަރެން، އިރުއަރަންވާއިރަށް ޒުބިންގެ ގާތުން އަހަރެން ދިޔައީ، ކަމެއްވީކަމުގެ އެއްވެސް ނިޝާނެއް ދޫނުކޮށް، އޭނާއަކީ އެކަހަލަ ތަންތަނަށް ދާމީހެއްނޫން، އެހެންވެ ބޮވުނު އެއްޗެއްގެ ސަބަބުން އަމަލުވުންވީ އޭނާއަށް ވަރަށް ބޮޑު ކަމަކަށް، ފުރަތަމަ ފަހަރަށް އަހަރެން ގާތު ބުނި އޭނާ އެހާ ގަޔާވާކަމެއްނޫންކަން އެތަންތަނަށް އަހަރެން ގޮސް ހެދުން، އޭރު އަހަރެމެން ދެމެދުގައި ކަމެއް ހިނގިކަން އޭނާ ހަނދާނެއް ވެސް ނެތް. އެކަމަކު އެރޭ ކަންތައްވީ ކިހިނެއްތޯ އޭނާ އެހި... ދެން ވެސް އަހަރެންނަށް ހަޤީޤަތް ހާމަކުރަން ނުކެރުނީ، މުޅި އުމުރަށް އަހަރެންނަށް ޒުބިން ނަފުރަތު ކުރާނޭކަން އެނގޭތީ، އަހަރެން ރޭގަނޑު ޕާޓީތަކަށާއި ކުލަބްތަކަށް ދިއުން ހުއްޓާލީ އޭގެ ފަހުން، ބަނޑުބޮޑުވެދާނޭ ކަމަށް ހިޔެއްނުކުރަން، އެކަމަކު ބަނޑުބޮޑުވުމުން އަހަރެން އުފާ ވެސް ވި، ޒުބިން ވަރަށް ކަންބޮޑުވި... ދަރިފުޅުގެ ބައްޕައަކީ ކާކުތޯ އެހާތީ، އަހަރެން އެންމެ ފަހުން ބުނީ... އެއީ އަހަރެން އެންމެ ލޯބިވާ މީހާއޭ... ހަޤީޤަތް ނޭނގި ހުރެ ވެސް ޒުބިން، އޭނާގެ އަމިއްލަ ދަރިފުޅު ބަލައިގަތް، އިލީއާ ޒުބިން ހަވާލުވީ އަހަރެން ބޭޒާރުކޮށްލަން އޭނާ އެއްގޮތަކަށް ވެސް ނޭދޭތީވެ، އެކަމަކު ވަރިވާން ބޭނުންވީ އޭނާ ވެސް ލޯބިވާ މީހަކު ހުރީމަ، އޭނާއާއެކު ދިރިއުޅުމެއް ފަށަން ޒުބިން ވަރަށް ބޭނުންވޭ، ވަރިވުމުގެ ވާހަކަ ޒުބިން ދައްކަން ފެށީސުރެ، އަހަރެންނަށް ޓަކައި އިލީގެ ބައްޕަ ހޯދައިދޭން އޭނާ ހުރީ ތައްޔާރަށް... އެކަމަކު އަހަރެން ކިހިނެއް އެވާހަކަ ބުނާނީ؟، އިލީއަކީ ވެސް އަހަރެންގެ އަމިއްލަ އެދުން ބޮޑުވެގެން ނުކުތް ނަތީޖާއެއް، އަހަރެން ބޭނުމެއްނޫން އެހާ އަމިއްލަ އެދުން ބޮޑު މީހަކަށްވާކަށް، ޒުބިންގެ ލޯބި އަހަރެން ހޯދަން ބޭނުންވީ ގަދަކަމުންނެއްނޫން... އޭނާގެ އުފާތައް ފޭރިގަނެ އަހަރެންގެ ލޯބި ހާސިލު ކުރުމުގެ ވިސްނުމެއް އެއްވެސް އިރަކުނެތް... އިލީއާއެކު އަހަރެންގެ އުމުރުގެ ބާކީ ދުވަސްތައް ހޭދަކުރަން އަހަރެން ނިންމައިފިން." ލައިރާއަށް ކެންޒާގެ އަތުގައި ހިފައި ބާރުކޮށްލެވުނެވެ.\n"ތީ އެއްވެސް ގޮތެއްނޫން... ޒުބިންގެ ދަރިއެއް އިލީއަކީ، ލައި... ޒުބިންއަކީ އެހާ ހިތްހަރު މީހެއްނޫން، އޭނާ ލައިގެ ވާހަކަ އަޑުއަހާނެކަން ޔަގީން، ޒުބިންއަކީ ވެސް މޮޔައެއް... ލައިއާއެކު އެހާ ދުވަހު އުޅެވުނީ ޒުބިން ވެސް ލައިކްވާތީ، އަހަރެންނަށް ވީ ވަޢުދުގެ ސަބަބުން އެ ފީލިންގްސްތަކަށް ފުރުޞަތުދޭން ޒުބިން ފަސްޖެހުނީކަމަށް ވެދާނެ... އޭނާއަކީ ވަޢުދެއްވެއްޖެނަމަ، އެ ވަޢުދު ފުއްދާނޭ މީހެއް... ނޫންތަ؟... އަހަރެންނަށްވުރެ ބޮޑަށް ޒުބިންގެ ގޮތް އެނގޭނެ މީހަކީ ތީ، ޕްލީޒް... ޑޯންޓް ގިވްއަޕް... އިލީއަކީ އެހެންމީހެއްގެ ދަރިއެއްކަމަށް ޒުބިންއަށް ހީވިޔަސް، އޭނާ އެކުއްޖާ ދަރިއެއްގެ ގޮތުގައި ބަލައިގެންފިކަން ޔަގީން. ޒުބިންއަކީ ވިސްނުންތޫނު މީހެއް..."\n"ތެންކިއު ކެން... ތީ ރަނގަޅު ރަޙުމަތްތެރިއެއް، ލައިތުއާ މެރީކޮށްގެން އަވަހަށް މިގެއަށް އާދޭ، އައި އޯލްވޭޒް ވޯންޓެޑް ޓު ހޭވް އަ ސިސްޓަރ... އައި ލަވް ޔޫ ބޯތް، ލައިތު އިޒް ލަކީ ޓު ހޭވް ޔޫ އިން ހިޒް ލައިފް، އެކަމަކު އެންމެން އެހާ ނަސީބުގަދައެއް ނުވާނެ... އެކަން ޤަބޫލުކުރަން ވެސް ޖެހޭނެ." ކެންޒާގެ ކޮނޑުގައި ލައިރާ ބޯއަޅާލިއެވެ.\nޔާދިންގެ ކޮޓަރީގައި ޓަކިދިން ގޮތަށް ތަޅުގައި ހިފާ ލައިތު އަނބުރާލިއެވެ. ހުޅުވުނު ދޮރުން އެތެރެއަށް ލައިތު ދެމިގަތްއިރު ކުޑަދޮރުގެ ކައިރީ ހުރި ގޮނޑީއަށް ހަށިގަނޑު ދޫކޮށްލައިގެން އިން ޔާދިން ތެދުވެއްޖެއެވެ. ކެންޒާއާ ދެއްކީ ކޮންވާހަކައެއްތޯ ލައިތު ސުވާލުކުރިއެވެ. އެއާއެކު ޔާދިން ޖަހާލީ ހިނިގަނޑެކެވެ. އަލުން ތެދުވި ގޮނޑީގައި އޭނާ އިށީނީއެވެ. ލައިތު އައިސް ހުއްޓުނީ އޭނާގެ ކުރިމަތީގައެވެ. ލައިތު ދެކެ އަންނަ ރުޅީގައި ކަންކަން ކުރާނީ ކެންޒާއަކަށްނޫނޭ ލައިތު ބުނެލިއެވެ.\n"މި ފެމެލީގެ ފޭވަރިޓް ސަން... ބައްޕަގެ ހުރިހާކަމަކަށް އިސްކުރަން ނިންމާފައި ހުރި ވާރިސް، ހެ ހެ ހެ... އެންޑް ޔޫ ގެޓް ދި ގާލް... އެވްރިބޮޑީ ލަވްސް ޔޫ... ހައު ޑަސް އިޓް ފީލް..." ހިނިއައިސްފައި އިނދެ ޔާދިން ބުނެލިއެވެ.\n"ވަޓް..." ލައިތުއަށް ބުނާނޭ އެއްޗެއް ނޭނގުނީއެވެ. ޔާދިންދެކެ ރުޅިއަންނަން ބޭނުންވިޔަސް އެކަމެއް ވެސް ނުވިއެވެ. ޔާދިންގެ ހިނިތުންވުމުގައި ފޮރުވިފައިވާ ރިހުން އޭނާއަށް ސާފުކޮށް ފެނެއެވެ.\n"ޔޫ ރިއަލީ ފީލް ގުޑް އަބައުޓް ޔޯ ސެލްފް... ޑޯންޓް ޔޫ..." ޔާދިން އަނެއްކާ ވެސް ހީނލީއެވެ.\n"ބްރަދާރ.... ޔޫ ކެން ހޭވް އެވްރިތިންގް... ސްޓޮޕް ޕްލޭއިން ޑާޓީ ޓްރިކްސް އެންޑް ސްޓޭ އަވޭ ފްރޮމް ހާ." އެނބުރި ނުކުންނަން ހިނގައިގަނެފައި ލައިތު ބުނެލިއެވެ. ޔާދިންއަށް ބަލަން އިނދެވުނީއެވެ. މިނޫނީ ދުވަހަކުވެސް ލައިތުގެ ދުލުން ޔާދިންއަށް "ބްރަދާރ"އޭ މުޚާޠަބުނުކުރެއެވެ. އެ އަޑުގައި ޖެއްސުމުގެ ރާގެއްނެތެވެ. އެއަށްވުރެ މަޑުމައިތިރިއެވެ. ޔާދިންއަށް ތުންފިއްތާލެވުނެވެ.


galehiri: ޖިބުރީލުގެފާނު ދީން އުނގަންނަވައިދެއްވި ޙަދީޘް\nމި ޙަދީޘުގައި ބަޔާންކުރައްވާފައިވަނީ، ދީނުގެ ވަރަށް މުހިންމު ކަންތައްތަކެކެވެ. އެ ކަންތައްތައް، މުސްލިމުންނަށް އުނގަންނަވައި ދެއްވުމަށްޓަކައި، އެއްދުވަހަކު ޖިބުރީލު ޢަލައިހިއްސަލާމް، ކީރިތި ރަސޫލާ ޞައްލަ ﷲ ޢަލައިހި ވަސައްލަމަގެ އަރިހަށް ވަޑައިގެންނެވި އެވެ. އަދި މުސްލިމުންގެ ކުރިމަތީގައި، އެ ކަންތައްތަކާ ބެހޭގޮތުން، އިތުރު އެކަލޭގެފާނުގެ އަރިހުން އެއްސެވި އެވެ.\nމި ޙަދީޘް ރިވާކުރައްވާފައިވަނީ، އެ ދެބަފައިކަލުންނަށް މާތް ﷲ ރުއްސުން ލެއްވި، ޢުމަރުގެފާނުގެ އަރިހުން އެކަލޭގެފާނުގެ ދަރިކަލުންނެވެ. މި ޙަދީޘް މަޝްހޫރުވެފައިވަނީ، "ޙަދީޘް ޖިބުރީލު" ގެ ނަމުންނެވެ .\nقَالَ حَدَّثَنِى أَبِى عُمَرُ بْنُ الْخَطَّابِ، قَالَ: بَيْنَمَا نَحْنُ عِنْدَ رَسُولِ اللَّهِ صَلَّى اللَّهُ عَلَيْهِ وَسَلَّمَ ذَاتَ يَوْمٍ إِذْ طَلَعَ عَلَيْنَا رَجُلٌ، شَدِيدُ بَيَاضِ الثِّيَابِ، شَدِيدُ سَوَادِ الشَّعَرِ، لاَ يُرَى عَلَيْهِ أَثَرُ السَّفَرِ، وَلاَ يَعْرِفُهُ مِنَّا أَحَدٌ، حَتَّى جَلَسَ إِلَى النَّبِىِّ صَلَّى اللَّهُ عَلَيْهِ وَسَلَّمَ، فَأَسْنَدَ رُكْبَتَيْهِ إِلَى رُكْبَتَيْهِ، وَوَضَعَ كَفَّيْهِ عَلَى فَخِذَيْهِ. وَقَالَ: يَا مُحَمَّدُ أَخْبِرْنِى عَنِ الإِسْلاَمِ. فَقَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ: الإِسْلاَمُ أَنْ تَشْهَدَ أَنْ لاَ إِلَهَ إِلاَّ اللَّهُ وَأَنَّ مُحَمَّدًا رَسُولُ اللَّهِ وَتُقِيمَ الصَّلاَةَ وَتُؤْتِىَ الزَّكَاةَ وَتَصُومَ رَمَضَانَ وَتَحُجَّ الْبَيْتَ إِنِ اسْتَطَعْتَ إِلَيْهِ سَبِيلاً. قَالَ صَدَقْتَ. قَالَ فَعَجِبْنَا لَهُ يَسْأَلُهُ وَيُصَدِّقُهُ. قَالَ فَأَخْبِرْنِى عَنِ الإِيمَانِ. قَالَ: أَنْ تُؤْمِنَ بِاللَّهِ وَمَلاَئِكَتِهِ وَكُتُبِهِ وَرُسُلِهِ وَالْيَوْمِ الآخِرِ وَتُؤْمِنَ بِالْقَدَرِ خَيْرِهِ وَشَرِّهِ. قَالَ صَدَقْتَ. قَالَ: فَأَخْبِرْنِى عَنِ الإِحْسَانِ. قَالَ: أَنْ تَعْبُدَ اللَّهَ كَأَنَّكَ تَرَاهُ فَإِنْ لَمْ تَكُنْ تَرَاهُ فَإِنَّهُ يَرَاكَ. قَالَ: فَأَخْبِرْنِى عَنِ السَّاعَةِ. قَالَ: مَا الْمَسْئُولُ عَنْهَا بِأَعْلَمَ مِنَ السَّائِلِ. قَالَ: فَأَخْبِرْنِى عَنْ أَمَارَتِهَا. قَالَ: أَنْ تَلِدَ الأَمَةُ رَبَّتَهَا وَأَنْ تَرَى الْحُفَاةَ الْعُرَاةَ الْعَالَةَ رِعَاءَ الشَّاءِ يَتَطَاوَلُونَ فِى الْبُنْيَانِ. قَالَ ثُمَّ انْطَلَقَ فَلَبِثْتُ مَلِيًّا ثُمَّ قَالَ لِى: يَا عُمَرُ أَتَدْرِى مَنِ السَّائِلُ. قُلْتُ: اللَّهُ وَرَسُولُهُ أَعْلَمُ. قَالَ: فَإِنَّهُ جِبْرِيلُ أَتَاكُمْ يُعَلِّمُكُمْ دِينَكُمْ.\nއިބްނު ޢުމަރު ވިދާޅުވި އެވެ. ތިމަންކަލޭގެފާނުގެ ބައްޕާފުޅު، ޢުމަރު ބްނުލް ޚައްޠާބު ވިދާޅުވި އެވެ. ރަސޫލު ﷲ، (ޞައްލަ ﷲ ޢަލައިހި ވަސައްލަމަ)، ގެ އަރިހުގައި، ތިމަން ބޭކަލުން އެއްދުވަހަކު ތިއްބަވަނިކޮށް، އެތަނަށް ބޭކަލަކު ވަޑައިގެންފި އެވެ. އެ ކަލޭގެފާނުގެ ހެދުންކޮޅުގައި ވަނީ، ގަދަވެގެންވާ ހުދުކުލަ އެވެ. އަދި އެކަލޭގެފާނުގެ އިސްތަށިފުޅުގައި ވަނީ، ގަދަވެގެންވާ ކަޅުކުލަ އެވެ. ދަތުރެއް ކުރެއްވި ކަމުގެ އެއްވެސް ޢަލާމާތެއް، އެކަލޭގެފާނުގެ ކިބައިގައި ނުވެ އެވެ. އަދި ތިމަންބޭކަލުންގެ ތެރެއިން އެންމެ ބޭކަލަކަށް ވެސް، އެއީ، ކޮން ބޭކަލެއްކަން އެނގިވަޑައެއް ނުގަނެ އެވެ. ތިމަން ބޭކަލުން ބަލަހައްޓަވައިގެން ތިއްބަވަނިކޮށް، އެބޭކަލަކު ވަޑައިގެން، އެކަލޭގެފާނުގެ ދެކަކޫފުޅު، އިތުރު އެކަލޭގެފާނުގެ ދެ ކަކޫފުޅުގައި ޖައްސަވައިގެން އިށީނދެވަޑައިގެންފި އެވެ. އަދި އެކަލޭގެފާނުގެ ދެ އަތްތިލަފުޅު، އިތުރު އެކަލޭގެފާނުގެ ދެ ފައިންޕުޅުގެ ފަލަމަސްގަނޑުގެ މަތީގައި ބާއްވަވާފައި ވިދާޅުވި އެވެ.\nއޭ މުޙައްމަދުގެފާނެވެ! އިސްލާމްކަމަކީ ކޮބައިކަން، ތިމަންކަލޭގެފާނަށް ނިކަން ވިދާޅުވެދެއްވަ ބައްލަވާށެވެ!\nﷲ ގެ ރަސޫލާ، (ޞައްލަ ﷲ ޢަލައިހި ވަސައްލަމަ)، ޙަދީޘްކުރެއްވި އެވެ.\nއިސްލާމްކަމަކީ، ﷲ ފިޔަވައި ޙައްޤުވެގެން އަޅުކަމެއް ވެވޭ އެއްވެސް ކަލަކު ވޮޑިގެން ނުވާކަމަށާއި މުޙައްމަދުގެފާނީ، އެކަލާނގެ ރަސޫލާ ކަމަށް ތިބާ ހެކިވުމެވެ. އަދި ތިބާ ނަމާދު ޤާއިމުކުރުމެވެ. އަދި ތިބާ ޒަކާތްދިނުމެވެ. އަދި ތިބާ ރަމަޟާން މަހު ރޯދަހިފުމެވެ. އަދި ތިބާއަށް ޙައްޖުވުމުގެ ކުޅަދާނަކަން ލިބިއްޖެނަމަ، ކަޢުބަތު ﷲ ގެފުޅަށް ޙައްޖުވުމެވެ.\nއެކަލޭގެފާނު ވިދާޅުވި އެވެ.\nކަލޭގެފާނު ތިޔަވިދާޅުވީ ތެދު ބަސްފުޅެވެ.\nޢުމަރުގެފާނު ވިދާޅުވި އެވެ.\nއެކަލޭގެފާނުގެ ކަންތަކާމެދު ތިމަން ބޭކަލުން ޢަޖާއިބުވެވަޑައިގެން ތިއްބެވީމު އެވެ. އެއީ، އެކަލޭގެފާނު، އިތުރު އެކަލޭގެފާނުގެ އަރިހުން އައްސަވައި، އިތުރު އެކަލޭގެފާނު ދެއްވާ ޖަވާބަކީ ތެދުކަމުގައި ވިދާޅުވާތީ އެވެ.\nއީމާންކަމަކީ ކޮބައިކަން، ތިމަންކަލޭގެފާނަށް ނިކަން ވިދާޅުވެދެއްވަ ބައްލަވާށެވެ!\nއިތުރު އެކަލޭގެފާނު ޙަދީޘްކުރެއްވި އެވެ.\nއެއީ، ތިބާ، ﷲ އަށާއި، އެކަލާނގެ މަލާއިކަތުންނަށާއި، އެކަލާނގެ ބާވައިލެއްވި ފޮތްތަކަށާއި، އެކަލާނގެ ފޮނުއްވި ރަސޫލުބޭކަލުންނަށާއި، އާޚިރަތްދުވަހަށް އީމާންވުމާއި، އަދި ތިބާ، ހެޔޮމިންވަރާއި ނުބައިމިންވަރަށް އީމާންވުމެވެ.\nއިޙުސާންތެރިކަމަކީ، ކޮބައިކަން، ތިމަންކަލޭގެފާނަށް ނިކަން ވިދާޅުވެދެއްވަ ބައްލަވާށެވެ!\nއެއީ، ތިބާ، ﷲ ދެކެދެކެ ހުރި ޙާލުގައި އެކަލާނގެއަށް އަޅުކަންކުރުމެވެ. ފަހެ، ތިބާއަށް އެކަލާނގެ ނުފެންނަ ކަމުގައިވަނީނަމަ، އެކަލާނގެ ތިބާ ދެކެވޮޑިގެންވެ އެވެ.\nޤިޔާމަތްވާނެ ވަގުތަކީ ކޮބައިކަން، ތިމަންކަލޭގެފާނަށް ނިކަން ވިދާޅުވެދެއްވަ ބައްލަވާށެވެ!\nއައްސަވާ ފަރާތަށް އެ ކަން އެނގިވަޑައިގެންފައިވާ ވަރަށްވުރެ ބޮޑަށް، އެއްސެވޭ ފަރާތަށް އެކަން އެނގިވަޑައިގެނެއް ނުވެ އެވެ.\nޤިޔާމަތްވުމުގެ ޢަލާމާތްތަކަކީ، ކޮބައިކަން، ތިމަންކަލޭގެފާނަށް ނިކަން ވިދާޅުވެދެއްވަ ބައްލަވާށެވެ!\nއެއީ، އަޅުކަނބުލޭގެ ބަނޑުން އެކަނބުލޭގެ ސާހިބު ކަމަނާ ވިހެއުމެވެ. އަދި ފައިވާނަކަށް ނާރައި، ޢައުރަ ނިވާނުކޮށް އުޅޭ، ފަޤީރު، ހުއިހައްޕާ މީހުން، އުސް ޢިމާރާތްތައް ބިނާކޮށް އުސްކުރަމުން ގެންދިއުމެވެ.\nދެން އެބޭކަލަކު އެނބުރި ވަޑައިގެންފި އެވެ. އެއަށްފަހު، އެކަމާމެދު ފިކުރުފުޅު ކުރައްވަން ތިމަންކަލޭގެފާނު އިންނަވަނިކޮށް، އިތުރު އެކަލޭގެފާނު ޙަދީޘްކުރެއްވި އެވެ.\nއޭ! ޢުމަރުގެފާނެވެ! އެއީ ކޮން ބޭކަލެއްކަން ކަލޭގެފާނަށް އެނގިވަޑައިގަނޭތޯ އެވެ؟\nއެއީ ކޮން ބޭކަލެއްކަން މޮޅަށް ދެނެވޮޑިގަންނަވާނީ ﷲ އެވެ. އަދި ބޮޑަށް ދެނެވަޑައިގަންނަވަނީ، އެކަލާނގެ ރަސޫލާ އެވެ.\nއެއީ، ޖިބުރީލުގެފާނެވެ. އެކަލޭގެފާނު އެ ވަޑައިގެންނެވީ، ތިޔަ ބޭކަލުންނަށް، ތިޔަ ބޭކަލުންގެ ދީން އުނގަންނަވައި ދެއްވުމަށްޓަކައެވެ.\n1. މިއީ، ވަރަށް މުހިންމު ޙަދީޘެކެވެ. އެހެނީ، މި ޙަދީޘުގައި ވަރަށް ސާދާ ޢިބާރާތުން ބަޔާންކުރައްވާފައި މިވަނީ، ދީނުގައިވާ އެންމެ ބޮޑު ތިން ޙަޤީޤަތެވެ. އެއީ، އިސްލާމްކަމާއި އީމާންކަމާއި އިޙުސާންކަމެވެ.\n2. އެންމެ ފުޅާ ދާއިރާއެއް ޝާމިލުވެފައިވަނީ، އިސްލާމްކަމުގަ އެވެ. ދެން އީމާންކަމުގަ އެވެ. ދެން އިޙުސާންކަމުގަ އެވެ. މި ތިން ދާއިރާ، ޙަދީޘުގައި ބަޔާންކުރައްވާފައިވަނީ، ތަރުތީބުންނެވެ.\n3. ކޮންމެ އިޙުސާންތެރިޔަކު، އީމާންކަމުގެ ދާއިރާގައި ޝާމިލުވާނެ އެވެ. ކޮންމެ މުއުމިނަކު، އިސްލާމްކަމުގެ ދާއިރާގައި ޝާމިލުވާނެ އެވެ.\n4. މިޙަދީޘުގައި އިސްލާމްކަން ބަޔާންކުރައްވާފައިވަނީ، ޢަމަލީގޮތުން ކުރާ ކަންތައްތަކަކުންނެވެ. އީމާންކަން ބަޔާންކުރައްވާފައިވަނީ، ހިތުގެ އަޑިން ތެދުކޮށް ޤަބޫލުކުރާ ކަންތައްތަކަކުންނެވެ.\n5. އިސްލާމްކަމަކީ، މާތް ﷲ ޝަރުޢުކުރައްވާފައިވާ ފަދައިން އެކަލާނގެއަށް އަޅުކަންކުރުމާއި، ސިއްރާއި ފާޅުގައި އެކަލާނގެ ޙަޟުރަތަށް ބޯލަނބައި ކިޔަމަން ގަތުމެވެ.\n6. އީމާންކަމުގައި ތިންކަމެއް އެކުލެވިފައިވެ އެވެ. އެއީ، ހިތުގެ އަޑިން ތެދުކޮށް ޤަބޫލުކުރުމާއި، ދުލުން ކިޔުމާއި، ޢަމަލުން ސާބިތުކޮށްދިނުމެވެ.\n7. އިޙުސާންކަމަކީ، ސިއްރާއި ފާޅުގައި ތިމާ ކުރާ ހުރިހައި ކަމެއް، މާތް ﷲ ދެކެދެނެވޮޑިގެންވާ ކަން، ބަހާއި ޢަމަލާއި ހިތުގެ އަޑިން ތެދުކޮށް ޤަބޫލުކުރުމެވެ. އަދި، މާތް ﷲ ގެ ރުހިވޮޑިގަތުމަށް އެދިގެން، ހެޔޮކަންތައްތައް ކުރެވެން އޮތް އެންމެ ފުރިހަމަ ގޮތުގައި ކުރުމެވެ.\n8. ޤިޔާމަތްވާނެ އިރެއް ދެނެވޮޑިގަންނަވަނީ، މާތް ﷲ އެވެ.\n9. ޤިޔާމަތްވުމުގެ ޢަލާމާތްތަކުގެ ތެރެއިން އެއް ޢަލާމާތަކީ، އަޅު އަންހެނާގެ ބަނޑުން، އެކަނބުލޭގެ ސާހިބު ކަމަނާ އުފަންވުމެވެ. އެކިއެކި ޢިލްމުވެރިން، އެ ބޭކަލުންގެ ޒަމާނުގެ ޙާލަތަށް ބައްލަވައިގެން މި ބަސްފުޅު ޝަރަޙަކުރައްވާފައި ވެ އެވެ. މިޒަމާނުގައި މިވަނީ، ރަޙިމު ކުއްޔަށް ދިނުމުގެ ވިޔަފާރި ފާޅުވެފަ އެވެ. އަދި އަޅުވެތިކުރުމުގެ އާ ގޮތްތައް ވެސް އައިސްފަ އެވެ. ރަޙިމު ކުއްޔަށްދޭ ފަޤީރު އަންހެނެއްގެ ބަނޑުން، މުއްސަންޖެއްގެ ދަރިޔަކު އުފަންވުމަކީ، މިޒަމާނުގައި ހިނގާ ކަމެކެވެ. ޙަދީޘުގައި ވަނީ، މިވާހަކަ ކަމަކަށް ނުދަންނަވަމެވެ. ނަމަވެސް، ޚިޔާލާއި ފިކުރު ތަނަވަސްކޮށްލުމުގެ ގޮތުން، މިނުކުތާ ފާހަގަކޮށްލީ އެވެ.\n10. ޤިޔާމަތްވުމުގެ ޢަލާމާތްތަކުގެ ތެރެއިން އަނެއް ޢަލާމާތަކީ، ފަޤީރު ޙާލުގައި ދިރިއުޅުނު މީހުންނަށް ތަނަވަސްކަން ލިބި، އެބައިމީހުން ހައިބަތުހުރި ބޮޑެތި ބިޔަ އުސް ޢިމާރާތްތައް ބިނާކުރުމެވެ. ހުއިހައްޕާ މީހުންކަމަށް އޮތް ބަސްފުޅާމެދު ޢިލްމުވެރިން ވިދާޅުވެފައިވެ އެވެ. ޖަނަވާރުތަކަށް ކާންދީ ހުއިހެއްޕުމުގެ މަސައްކަތަކީ، ޢާއްމުގޮތެއްގައި ފަޤީރުން ކޮށްއުޅޭ މަސައްކަތެކެވެ. އެބައިމީހުން އެމަސައްކަތް ކޮށްއުޅެނީ، އުޖޫރައަށެވެ.\nމުޞަންނިފު: އަލްއުސްތާޛު ޢަބްދުލްމުޢީދު ޙަސަން\nމަޞްދަރު: މައުސޫޢަތުލް ޙަދީޘް (ޖާމިޢުލް އަޒުހަރު)


Aafiyaa: Ibthihaalah aniya kuri kamah inkaarukoh, dhifaauvaan Firimeehaa\nއާފިޔާ މީގެކުރިން ކޯޓަށް ހާޒިރުކުރަނީ: ދައުވާއަށް އިންކާރުކުރި -- ފޮޓޯ: އަވަސް އާކައިވް\nއަނިޔާވެރި ގޮތަކަށް މަރާލި މުހައްމަދު އިބްތިހާލަށް އެކި ފަހަރު މަތިން އަނިޔާކޮށްފައިވާ ކަމަށް ބުނެ އޭނާގެ މަންމަ އާފިޔާ މުހައްމަދު މަނިކުގެ މައްޗަށް އުފުލާފައިވާ ދައުވާއަށް އިންކާރުކޮށް ދިފާއީ ހެއްކެއްގެ ގޮތުގައި ފިރިމީހާ އިބްރާހިމް ޝަފީގްގެ ނަން ހުށަހަޅައިފި އެވެ. އެއީ އިބްތިހާލުގެ ދޮން ބައްޕަ އެވެ.\nއާފިޔާގެ މައްޗަށް ދެ ދައުވާއެއް ދައުލަތުން ކުރެ އެވެ. އެއީ ގަސްދުގައި ކުއްޖަކު މަރާލި ކަމުގެ ދައުވާ އާއި އަމުރަށް ނުކިޔަމަންތެރިވުމުގެ ދައުވާ އެވެ. އަމުރަށް ނުކިޔަމަންތެރިވުމުގެ ދައުވާގެ ޝަރީއަތް ފެށީ މިއަދު އެވެ. މީގެ ކުރިން އޮތީ އެ މައްސަލާގެ އިބްތިދާއީ އަޑުއެހުމެކެވެ. އިބްތިހާލު މަރާލި މައްސަލާގެ ދައުވާގެ ޝަރީއަތް ފެށި ގިނަ އަޑުއެހުންތަކެއް ވެސް އޮތީ ބާއްވާފަ އެވެ.\nއެ ދެ ދައުވާއަށް ވެސް މީގެ ކުރިން އާފިޔާ ވަނީ އެއްބަސްވެފަ އެވެ. އެ ދައުވާގެ ޝަރީއަތުގެ މަޖިލީހުގައި އެތައް ފަހަރަކު އިބްތިހާލަށް އަނިޔާކުރި ކަމަށް އާފިޔާ ބުނެފައިވެ އެވެ. އަދި އިބްތިހާލަށް އަނިޔާ ކުރަނީ އެއީ "ބައްޕަ ނެތް" ކުއްޖަކަށް ވާތީ ކަމަށް ވެސް ބުނެފައިވެ އެވެ.\nނަމަވެސް މަރުގެ މައްސަލާގައި އެންމެ ފަހުން ބޭއްވި އަޑުއެހުމުގައި އާފިޔާ ވަނީ އޭނާގެ އިއުތިރާފު އަނބުރާ ގެންގޮސްފަ އެވެ. އެއީ މިއަދު އަހަރުގެ އޯގަަސްޓް މަހު އެވެ. އޭނާ އިއުތިރާފު އަނބުރާ ގެންދިޔައީ އޭނާގެ އަވަށްޓެރިއެއްގެ ހެކި ބަސް ނެގުމަށް ބޭއްވި އަޑުއެހުމުގަ އެވެ. އެ އަޑުއެހުމުގައި އާފިޔާ ބުނީ އިބްތިހާލަށް އޭނާ އަނިޔާ ކޮށްފައި ނުވާނެ ކަމަށެވެ. އޭނާ ކުރިން އިބްތިހާލަށް އަނިޔާކުރި ކަމަށް އިއުތިރާފްވީ ބަޔަކު ބިރު ދައްކައި މަޖުބޫރު ކޮށްގެން ކަމަށެވެ.\nމިދިޔަ މަހުގެ ތެރޭގައި ބޭއްވި އަމުރަށް ނުކިޔަމަންތެރިވުމުގެ ދައުވާގެ އަޑުއެހުމުގައި ވެސް އާފިޔާ އެ ވާހަކަތައް ތަކުރާރުކުރި އެވެ. އޭނާ އިއުތިރާފު ވެފައިވާ ބަޔާނެއް ދައުލަތުން ދެއްކުމުން ވެސް އާފިޔާ ބުނީ އެއީ ދޮގު ބަޔާނެއް ކަމަށެވެ. އޭގައި އާފިޔާ ސޮއި ވެސް ކޮށްފައިވެ އެވެ. ނަމަވެސް އާފިޔާ ބުނީ އޭނާ ސޮއި ކުރުމަށް އެ ބަޔާން ބަޔަކު ދީފައި ނުވާ ކަމަށެވެ. އޭނާ ވަނީ އިބްތިހާލަށް އަނިޔާ ނުކުރާ ކަމަށް ބުނެ މައްސަލާގައި ދެން ކުރިއަށް ދާން ބޭނުން ވަނީ ގާނޫނީ ވަކީލަކާއެކު ކަމަށް ބުނެފަ އެވެ.\nއާފިޔާގެ މައްސަލާގައި އެންމެ ފުރަތަމަ އާޒިމާ ޝުކޫރު ވަކީލެއްގެ ދައުރު އަދާ ކުރެއްވި އެވެ. ނަމަވެސް އޭރު ވެސް އާފިޔާ ގެންދިޔައީ ވަކީލަކު ބޭނުން ނުވާ ކަމަށް ބުނަމުންނެވެ. އާޒިމާ އެ މައްސަލަ ދޫކޮށްލެވީ ސަރުކާރުން މަގާމެއް ލިބި ވަޑައިގަތުމުންނެވެ. އެތައް އަޑުއެހުމެއްގައި ދައުލަތުން ވަކީލަކު ހަމަޖައްސައިދޭން އެދުމުން ވެސް އާފިޔާ އެކަމާ ދެކޮޅު ހަދާފައިވެ އެވެ.\nމިއަދު ވަނީ ދެ ދައުވާގެ އަޑުއެހުމެއް ބާއްވާފަ އެވެ. އަޑުއެހުމަށް އަފިޔާ އައީ ވަކީލަކާ ނުލަ އެވެ. އޭނާ މިއަދު ބުނީ ވަކީލަކު ބޭނުން ނުވާ ކަމަށެވެ. އެކަމާ ގުޅިގެން ދައުލަތުން އޭނާއާ ސުވާލު ކުރި އެވެ. ވަކީލެއްގެ ހައްގު ދޫކޮށްލަނީ މަޖުބޫރު ކަމެއް އޮވެގެންތޯ އާއި ނޫންތޯ އަދި އޭގެ ނަތީޖާ އެނގޭތޯ ސުވާލުކުރި އެވެ. ޖަވާބުގައި އާފިޔާ ބޮލުގެ އިޝާރާތުން އާނއެކޭ ބުންޏެވެ.\nމިއަދުގެ އަޑުއެހުމުގައި އަމުރަށް ނުކިޔަމަންތެރިވުމުގެ ދައުވާގެ އިބްތިދާއީ ބައި ނިންމާލައި ޝަރީއަތް ފެށި އެވެ. އަދި އެ ދައުވާއަށް އިންކާރު ކުރަނީތޯ އާފިޔާއާ ސުވާލު ކުރި އެވެ. އާފިޔާގެ ސާފެއް ޖަވާބެއް ނަޔަ އެވެ. އޭނާ ބުނީ އިންކާރެއް ނޫން ކަމަށެވެ. އެކަމަކު އިބްތިހާލަށް އަނިޔާ ނުކުރާ ކަމަށެވެ.\nސީދާ އިންކާރު ކުރާ ކަމަށް އާފިޔާ ނުބުނި ނަމަވެސް ދައުވާގައިވާ ކަންކަމަށް އޭނާ ސާފުކޮށް އިންކާރު ކުރާތީ ގާޒީ ނިންމެވީ އެއީ އިންކާރު ކުރުން ކަމަށެވެ. އެހެންވެ ހެކި ހުށަހަޅަން ފުރުސަތު ދިނެވެ. އާފިޔާ ދިފާއީ ހެއްކެއްގެ ގޮތުގައި ހުށަހެޅި އެންމެ ނަމެކެވެ. އޭނާގެ ފިރިހިމީހާ ޝިފާގުގެ ނަމެވެ. އެ ހެކި ހުށަހަޅަނީ ކޮން ކަމެއް ސާބިތުކުރަންތޯ އެހުމުން އާފިޔާ ބުނީ އބްތިހާލުގެ ވާހަކަ ދެއްކުމަށް ކަމަށެވެ.\nއާފިޔާ، އަމުރަށް ނުކިޔަމަންތެރިވުމުގެ ދައުވާއަށް އިންކާރު ކުރުމުން ދައުލަތުން ވަނީ އޭނާއާ ދެކޮޅަށް ހެކި ހުށަހަޅާފަ އެވެ. ނުވަ ހެއްކެއްގެ ދައުލަތުން ހުށަހެޅި އެވެ. އެ ހެކިތަކަކީ މަރުގެ މައްސަލާގައި ވެސް އާފިޔާއާ ދެކޮޅަށް ދައުލަތުން ހުށަހަޅާފައިވާ ހެކިތަކުގެ ތެރެއިން ހެކިންނެވެ. އެހެންވެ އެ ދެ މައްސަލަ އެކުގައި ގެންދިޔުމަށް ޝަރީއަތުން ނިންމި އެވެ. ދެން އޮންނާނީ ދެ މައްސަލާގައި ވެސް އެކުގައި ދައުލަތުގެ ހެކިންގެ ހެކި ބަސް ނެގުމެވެ.\nމޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް + މުހައްމަދު އިބްތިހާލް މާރާމާރީ ހިންގުން


ބަނގުރާފުޅިތަކަކާއެކު ބިދޭސީއަކު ހައްޔަރުކޮށްފި | Jazeera\tބަނގުރާފުޅިތަކަކާއެކު ބިދޭސީއަކު ހައްޔަރުކޮށްފި - Jazeera\nބަނގުރާފުޅިތަކަކާއެކު ބިދޭސީއަކު ހައްޔަރުކޮށްފި\nއައިޝަތު ނިއުޝާ February 16, 2020 57 views0\nގިނަ އަދަދެއްގެ ބަނގުރާފުޅިތަކަކާއެކު، ރޭ ދަންވަރު ހުޅުމާލެއިން ބިދޭސީއަކު ޙައްޔަރުކޮށްފިއެވެ.\nފުލުހުން ބުނެފައިވަނީ، މި މައްސަލައިގާ އުމުރުން 28 އަހަރުގެ ބިދޭސީ ފިރިހެނެއް ފުލުހުންގެ ބެލުމުގެދަށަށް ގެނެސްފައިވާކަމަށެވެ. އަދި އޭނާގެ އަތުގައިއޮތް ފޮށިގަނޑާއި، ކޮނޑުގައި އަޅުވާފައިއޮތް ދަބަސް ބަލާ ފާސްކުރި ކުރުމުން ބަނގުރާކަމަށް ބެލެވޭ ދިޔާއެއްޗެއް ހުރި 20 ފުޅި ފެނިފައިވާކަމަށެވެ.\nހުޅުމާލެ ފެރީ ޓާމިނަލް ކައިރީގައިހުރި މީހަކު ފޮށިގަނޑެއްގައި ބަނގުރާ ގެންގުޅޭ ކަމުގެ މަޢުލޫމާތު، ފުލުހުންނަށް ރޭ ދަންވަރު 02:38 އެހާކަންހާއިރު ލިބުމުން ފުލުހުންވަނީ އެ ސަރަޙައްދަށްގޮސް، ބިދޭސީމީހާ ޙައްޔަރުކޮށްފައެވެ.\nމި މައްސަލަ މިހާރު ތަޙުޤީގު ކުރަމުންދާކަމުގައި ފުލުހުން ބުނެފައިވެއެވެ.\nބަނގުރަލާއެކު މީހުން ހައްޔަރުކުން މިހާރު ވަަރަށް ޢާންމު ކަމަކަށްވެފްއިވާއިރު، ފުލުހުން ދަނީ މިފަދަ ކުށްތައް ހުއްޓުވުމަށް ކެނޑިނޭޅި މަސައްކަތް ކުރަމުންނެެވެ. އެހެން ނަމަވެސް، ޗުއްޓީތަކުގައާއި އަދި ހަފްތާ ބަންދުތަކުގައި މިފަދަ މައްސަލަތައް ގިނަކަންވެސް ފާހަގަކުރެވެއެވެ.


ރައުދާގެ މަރާއި ގުޅޭ ރިޕޯޓްގައި ހުރީ ޚިޔާލީ ވާހަކަތަކެއް – ބައްޕަ - Suvaadheeb\nއާޓިކަލް ޕޯސްޓްކުރީ ސުވާދީބު 10 މަސް ކުރިން ماي 31, 2019 0499\n“ފުލުހުން ވަނީ އެއީ ލޯބީގެ ޑްރާމާއެއްގެ ގޮތުގައި ދެއްކުމަށް މަސައްކަތް ކޮށްފައި.” ރައުދާގެ ބައްޕަ ބުންޏެވެ.\n“ހެކިތައް ދިރާސާ ކޮށްފައި ވާނީ ވެސް މެޑިކަލް އަދި ޑިޖިޓަލް ފޮރެސިކްގެ އުސޫލުތަކާއި އެއްގޮތައް.” އޭނާ ވިދާޅުވިއެވެ.\nމާފުށީ ޖަލުން މަންމައަށް އަސަރުގަދަ ސިޓީއެއް\nއެންމެ އެކްސިޑެންޓެއް، މުޅި ދިރިއުޅުން ބޮޑު އަނދަވަޅަކަށް\nސުވާދީބު 1 އަހަރު ކުރިން فبراير 2, 2019\nހުޅުމާލޭގައި ނުރައްކާތެރި އެކްސިޑެންޓެއް، ކްރޭނެއްގެ ބުޅިގަނޑު ވޭނެއްގެ ތެރެއަށް!\nސުވާދީބު 1 އަހަރު ކުރިން مارس 12, 2019


ގޯލް – Vaahaka\nAnn December 23, 2020\t35 Comments\nViews: 2520\t105\nއަހަރެން އުންމީދު ކުރަމުން ދިޔައީ މި ދުވަހުގެ އެ ގަޑި އަށެވެ. މުޅި ހަފްތާ އެއްކޮށެވެ. ސިކުންތު ކަށި ހިނގަމުން ދިޔައީ ވަރަށް ވެސް ލަހުންނެވެ. އިޝާ ނަމާދުން ފައިބައިގެން ރައްޓެހިންނާއި ވާހަކަ ދައްކަން ވެސް މަޑެއް ނުކުރީމެވެ.\nގެއަށް ވަދެވުނު އިރު މާނޭވާލެވެއެވެ. މީހާ ހުރީ ދާހިތްލައި ބޮޑިފައެވެ. ނަމަވެސް މިއަށް ވުރެ ބޮޑަށް ހިތްތެޅެން ފެށިއެވެ.\nޓީވީ އަޅުވައިލަމުން 'އައިސް' ޓީވީއަށް ލީމެވެ. މިރެއަކީ އަހަރެންގެ ހާއްސަ ރެއެވެ. ހަފްތާގެ ރޭ ތެރެއިން އެންމެ 'ލަކީ' ރޭ ކަމުގައި ބުންޏަސް ދޮގަކަށް ނުވާނެއެވެ. 'ޓޮޓެންހަމް ހޮޓްސްޕަރ' އާއި 'ލެއިސެސްޓަރ ސިޓީ' ވާދަކުރާ މެޗެވެ. މިއަދުގެ މެޗު އިތުރަށް ހާއްސަވެއެވެ.\nއަހަންނަކީ ފެށުނީއްސުރެ 'ސްޕަރސް' އަށް ސަޕޯޓް ކުރަމުން އަންނަ ކުއްޖެކެވެ. ހާއްސަކޮށް އެ ޓީމުގެ ހަތް ނަމްބަރަށް ކުޅޭ ސޮން އަށް ސަޕޯޓް ކުރަމެވެ. އެއީ އަހަރެންގެ ރޯލް މޮޑެލް އެވެ. އަޚުލާގު ރަނގަޅު ސްޕީޑް ހުރި ކުޅުންތެރިއެކެވެ.\nއައިދިން އައިސް ސޯފާގައި ޖައްސައިލިއެވެ.\n"ދާއިން…" އޭނާ އަހަރެންގެ ކޮނޑުގައި ޖަހައިލިއެވެ.\n"ފްރައިޑް އިންނާނެ މޮޅު ވާ ޓީމަކަށް." އައިދިން އެއްބުމަ އަރުވައިލަމުން އޭނާ ސަޕޯޓުކުރާ ޓީމު ލެއިސެސްޓަރ އަށް ސަޕޯޓުކުރަން ފެށިއެވެ.\nމެޗުގައި ކުރާ ކޮންމެ ފައުލަކަށް އަހަރެމެން ދެކުދިން އަނގަލަމެވެ. ދެކުދިން ތުޅޭ ހަމައަށް ވެސް ދިޔައެވެ.\nމެޗުގެ ހާފް ޓައިމް ނިމުނީ އެއްވެސް ޓީމަކަށް ކާމިޔާބެއް ނުލިބިއެވެ. އަހަރެން އެކަމާއި އުފަލުން ހުއްޓާ ދެން ލިބުނީ އަހަން ވަރަށް އުނދަގޫ ހަބަރެކެވެ. އިދިކޮޅު ޓީމަށް ޕެނަލްޓީއެއް ދޭ ވާހަކައެވެ.\nއަހަރެން ދުޢާ ކުރަމުން ދިޔައީ އެއީ ޕެނަލްޓީ އަކަށް ނުވުމަށެވެ. އައިދިން ވެސް ދެލޯ ބޮޑުކޮށްލައިގެން ޓީވީގެ ސްކްރީނަށް ބަލަހައްޓައިގެން ހުރީ ނޭވާހިފަހައްޓައިލައިގެންނެވެ.\nއެންމެ ފަހުގެ ނިމުން ނިންމައިފިއެވެ. ޕެނަލްޓީއެއް ދޭ ގޮތަށެވެ.\nއަހަރެންގެ ހިތް ތެޅެން ފެށިއެވެ. ގޯލް ކީޕަރަށް މި ބޯޅަ ހިފޭނެ ބާވައެވެ. ދުއާ ކުރަމުން ދިޔައީ ހިފޭތޯއެވެ. ނަމަވެސް ވާޑީ އެ ބޯޅަ ގޯލުގެ ތެރެއަށް ވައްދައިލިއެވެ.\nއަހަރެން ވެސް ރުޅި މޫނު ދައްކައިލައިފައި ކޮޓަރި އަށް ހިނގައިގަތީމެވެ. އައިދިން މުޅި ސިޓިންރޫމުގައި ބޮޑުބެރު ޖަހައިފައި ނަށަނީއެވެ.\nދެވަނަ ހާފް ނިމިގެން ދިޔައީވެސް އިދިކޮޅު ޓީމަށް އިތުރު ކުރިއެރުމެއް ލިބިގެންނެވެ. އަހަރެން ސޯފާގައި އޮތީ ފާޑަކަށް ކަޑަވެފައެވެ. މެޗު ނިމުމުގެ ކުރިން ކޮޓަރި އަށް ހިނގައިގަތީމެވެ.\nއެނދުގައި އޮށޯވެގެން އޮތް އިރު އެކުވެރި ހިޔާން ގުޅަމުން ދެއެވެ. މެޗުން ބަލިވީމައި މަލާމަތް ކުރަން ތޯއްޗެކެވެ. މެޗަކާއި މެޗެއް ދޫކޮށްފައި އަހަރެން ނިދީއެވެ.\nއަނެއް ދުވަހުގެ ހެނދުނު އޮތީ މުޅިން ވެސް އެއް ވާހަކައެކެވެ. މެޗުން ބަލިވީމައި އެކުވެރިންތައް ވެސް މަލާމާތް ކުރަނީއެވެ. އަހަންނާއި އެއްކޮޅަށް ހުރީ ހިޔާން އާއި ޖަޒްލާން އެކަންޏެވެ.\nހަފްތާއަކަށް މި މަލާމާތްތައް ދިގުދެމިގެން ދިޔައެވެ. އަހަރެން ފެނޭއިރަށް އެނޫން ވާހަކައެއް ނުވެސް ދައްކާނެއެވެ. އަހަރެން ހަވީރު ކުޅެން ދިއުން ވެސް ހުއްޓައިލީ މިކަމާއި ގުޅިގެންނެވެ.\nއާދައިގެ މަތިން މިއަދުވެސް އަހަރެން އިޝާ ނަމާދުން ފައިބައިގެން ލަސް ފިޔަވަޅު ތަކާއިއެކު ގެއަށް ހިނގައިގަތީމެވެ.\n"އައްދޭ… މިއަދުވެސް ބަލިވާ މެޗެއް އޮންނަނީތާ." ދާނިޝް ގޮވައިލުމުން އެހެން ކުދިންތައް ތެދެކޭ ކިޔަން ފަށައިފިއެވެ.\nއަހަރެން ބަލައިވެސް ނުލައި ހިނގައިގަތީމެވެ. ނަމަވެސް ހިޔާން އާއި ޖަޒްލާން އައިސް ދެފަރާތުގައި ހުއްޓިލިއެވެ. އެދެމީހުން އަހަންނާއި އެއްވަރަށް ހިނގާފައި އާދެއެވެ.\n"ތި ދެމީހުންގެ ގެތައް ހުރީ އެކޮޅުގައެއްނު. ކީއްވެ މިކޮޅަށް ތި އަންނަނީ؟ ކަމެއް ބޭނުން ވީތަ؟" އަހަރެން އަހައިލީމެވެ.\n"ޔެސް… ދާއިން ތީ ވަރަށް މޮޅަށް ފުޓްބޯޅަ ކުޅޭ ކުއްޖެއްނު. ފޮނަދޫގައި އޮތް މުބާރާތެއްގަ އަޅުގަނޑު މެނާއިއެކީ ގައި ކުޅެން އާދެވޭނެހޭ އަހަން ވެގެން." ޖަޒްލާން މަޑުމޮޅި ގޮތަކަށް އަހައިލިއެވެ.\n"މަ މުބާރާތެއްގަ؟ ހައްހައްހާ." އަހަރެން ހޭން ފެށީމެވެ. އަމިއްލަ ނަފުސަށް މަލާމާތް ކޮށްލަން ވެގެންނެވެ. "މިހާރު ވެސް އެންމެން ކިޔާ އެއްޗެހި. ދޭބަލަ އަހުސަން މެން ކަހަލަ މީހެއް ގޮވައިގެން."\n"އެއީ ދާއިނެއް ނޫނެއްނު. އެއީ އެ ޓީމެއްނު. ދާއިންތަ އެމީހުން ކޮންޓްރޯލް ކުރަނީ؟ ހިނގާބަލަ ދެން. އޭރުން ދާނިޝް ޖޭ ވާނެ." ހިޔާން ވިސްނައިދޭން އުޅުނެވެ.\n"މަ ފުޓްބޯޅަ މަތިން ވެސް ހަނދާން ނައްތައިލައިގެން މިހުރީ. ދެނެއް ފުޓުބޯޅަ އެއް ނުކުޅޭނަން. ގޯލް އޭ މީހަކު ބުންޏަސް ހޮޑު ލަވާ ވަރުވޭ." އަހަރެން ގަދަޔަށް ހިފައިލީމެވެ.\n"ޕްލީޒް… ވިސްނާލީންތަ މި ރަށާ މެދު؟ އަހަރެމެން ފައިނަލަށް ގޮސްފިއްޔާ ދާއިން ކިހާ ފޭމަސް ވާނެ؟ ދާއިން ބުނީމެއްނު ސޮން އަށް ވުރެ މޮޅުވާނަމޭ. ހިނގާބަލަ އެކަން ދާނިޝްމެނަށް އަންގާލަން." ހިޔާން ވާހަކަ ދެއްކީ ކުޑަކުއްޖަކަށް ނަސޭހަތެއް ދޭ ހެންނެވެ.\nއަހަރެން ފުންކޮށް ވިސްނައިލީމެވެ. މީ އަހަރެންގެ ފަހަރު ކަމުގައި ނިންމީމެވެ. އަހަންނަށް ލިބޭ މޮޅަކީ ހިޔާން މެންނަށްވެސް ލިބޭ މޮޅެކެވެ. މުޅި ދެ އަވަށަށް ލިބޭ މޮޅެކެވެ. އަހަރެންގެ ގައިގައި އަތޮޅު ފެންވަރަށް ކުޅުމުގެ ހުނަރު ނުހުންނާނެ ހެއްޔެވެ؟ މިރަށުގައި ވެސް އަހަރެން ވަރެއް ނެތޭ ކުދިން ކިޔައެވެ.\n"ދާއިން ނުދަންޏާ މަށެއް ނުދާނަން. އަހުސަން ވެސް ބުނި ދާއިން ނުދަންޏާ ނުދާނަމޭ." ހިޔާން އަތް އުރައިލިއެވެ.\n"މަށެއް ވެސް ނުދާނަން." ޖަޒްލާން ވެސް ހިނގުން ހުއްޓައިލިއެވެ. އަހަރެން ފަހަތަށް އެނބުރުނު އިރު އަހަރެންގެ ދެ އެކުވެރިން ދާން ހިނގައިގަތެވެ.\n"ވެއިޓް!" އަހަރެން ގޮވައިލީމެވެ.\n"ޔެސް." ހިޔާން ދެ ދަތްޕިލަ އެއްފަހަރާ ދައްކައިލިއެވެ. އެދެކުދިން އަހަންނާއި ދިމާއަށް ހިނގައިފައި އައެވެ.\n"އަހަރެން އެ މުބާރާތަށް ދާނަން." އަހަރެން އެންމެ ފަހުގެ ޖިމުން ނިންމައިލީމެވެ. ހިޔާން އުފަލުން އައިސް އަހަރެންގެ ބުރަކަށީގައި ތަޅަން ފެށިއެވެ. ޖަޒްލާން އުފަލުން ބުމަރެއްހެން އެނބުރެނީއެވެ.\nއަނެއް ދުވަހުގެ ހެނދުނު އިރު އެރީ އަހަރެން ދަބަހަކަށް އެއްޗެހި އަޅައި ރެޑީވަމުން ދަނިކޮށެވެ. ދަބަސް އަޅުވައިގެން ނުކުތް އިރު މަންމަ، ބައްޕަ އާއި އައިދިން ހުއްޓެވެ.\nފެރީގައި އެމީހުން އަންނަ ވާހަކަ ބުނެލިއެވެ. އަހަރެން ފޮނަދުއަށް ދިއުމަށް ހަމަޖެހިފައިވަނީ ލާންޗެއްގައެވެ.\nބަނދަރު ސަރަޙައްދަށް ދެވުނު އިރު ޖަޒްލާން ، ހިޔާން، އަހުސަންގެ އިތުރުން އަނެއްއަވަށުގެ ދެތިން ކުޅުންތެރިން ތިއްބެވެ.\nލާންޗު ކަފަމުން ގޮސް ލ. ގަމުގެ ބަނދަރަށް ވަނެވެ. ފޮނަދުއަށް ދިޔައީ ބަހުގައެވެ. ކޯޗު އިރުޝާދު ދެމުންދިޔައިރު އަހަރެން ހުރީ ކަނުލައި އަޑުއަހާށެވެ.\nޔަމީ ނޫޑްލްސް ފުޓްސަލް ފިއެސްޓާގެ ސޯޅަ އަހަރުން ދަށުގެ ޗެމްޕިޔަން ކަން ހޯދޭނީ ބުރަ މަސައްކަތުން ކަން ބުނެދިނެވެ.\nއަހަރެމެންގެ ޓީމު 'އެފްސީ މަގުމަތި' ވާދަ ކުރަނީ 'އައިޑިއާ އެކެޑަމީ' ނަމަކަށް ކިޔާ ޓީމަކާއިއެވެ.\nމެޗަށް އެރުމުގެ ކުރިން އަހަރެން ބޫޓުގެ ނާޑުވާ ރަނގަޅަށް އައްސައިލީމެވެ. ކުޅުންތެރިންނާއި ސަޕޯޓަރުން އައިސް ހިތްވަރުގެ ބަސްތައް އޮއްސައިލިއެވެ.\nފުލް ޓީމަށް އެރީ އަހަރެންނާއި އަހުސަންގެ އިތުރުން ކަލައިދޫގެ ދެތިން ކުޅުންތެރިންނާއި ގޯލް ކީޕަރު ހިޔާންއެވެ.\nފުރަތަމަ ހާފު ފެށިއްޖެއެވެ. އަހަރެންގެ ހިތް ތެޅެން ފެށިއެވެ. މޮޅުވޭތޯ ދުއާ ކުރަން ފެށީމެވެ. ގޯލް އޭރިއާގެ ކައިރީގައި އަހަރެން ބޯޅައަށް ސަމާލު ވެގެން ހުއްޓައި އަހުސަން ބޯޅަ ފޮނުވައިލީ ސީދާ އަހަންނާއި ދިމާއަށެވެ. ފައިން ބޯޅަ މައިތިރި ކޮށްލުމަށް ފަހު ފޮނުވައިލީ ގޯލުގެ ތެރެއަށެވެ.\nއަހަންނަށް އެ ތަން ފެނުނީ ސްލޯ މޯޝަން ގައެވެ. ނޭވާ ހިފަހައްޓައިލައިގެން ހުއްޓައި އާހިލް އައިސް ގައިގައި ހިފައި ތަޅުވައިގަތެވެ.\nސަޕޯޓަރުން ކެކި އަރައިގަތެވެ. އަހަރެންގެ ފުރަތަމް ގޯލްއާއި އެކީގައި ޓީމަށް އިތުރު ހިތްވަރެއް ލިބުނެވެ.\nމެޗު ނިމިގެން ދިޔައީ ތިނެއް ސުމަކުންނެވެ. މޭން އޮފް ދި މެޗަކަށް ހޮވުނީ އަހަރެންނެވެ. އުފަލުން އަހަރެން ގޮސް ބެންޗުގައި އިށީނދެލުމާއި އެކު އައިދިން އައިސް އަހަންނަށް ފޯނު ދައްކައިލިއެވެ. ފޯނުން ފެނުނީ ޓޮޓެންހަމް ހޮޓްސްޕަރ ގެ އެންމެ ފަހުގެ މެޗުގެ ސްކޯރއެވެ.\nތިނެއް ސުމަކުން މޮޅުވެފައި އޮތް އިރު ސޮން ޖަހައިފައިވަނީ ދެ ގޯލްއެވެ. މި މެޗުގައި އަހަރެން ވެސް ޖެހީ ދެ ގޯލް އެވެ. އަހަރެންގެ ޖާރޒީ ނަމްބަރަކީ ވެސް ހަތެކެވެ.\n"ވަޓް އެ ކޮއިންސިޑެންސް…"\nޔޫ ސްކޯރޑް ަަަަަަަަަަަަަަަަަަަަަަަަަަަަަަަަަަަަަަަަަަަަަ އަގެއިން.. ސަޅި !\nމި ހަމަ އަސްލުވެސް މިހާރު ލާމުގައޮތް މެޗުން މެޗެއްތަ؟؟ އެނީވޭސް ވަރަށ ސަޅި\nފާތިމަތު ޔަޝްމީ ފާއިޒް\nހެހެ.. އައި ލައިކް ފުޓްބޯލް ޓޫ.. 🥰🥰..މެޗެއް ބަލަންޏާ ތިވަރުވޭ.😅😅\nވަރަށް ސަޅި އެން ވަރަށް މަޖާ އިނގޭ 💖😂\nވަރަށް ސަޅި ❤💜💙\nއީނާޝް ވެސް މީ ފުޓްބޯޅައަށް ވަރަށް ފޯރިހުންނަ މީހެކޭ😊\nއައި ލަވް ފުޓްބޯލް\nހެހެހެ.. އައި ކުޅޭނީ ފުޓްސެލް.. 😋\nޔާހް… މީޓޫ. އައިވެސް މިދިޔަ ވީކްގަ މުބާރާތެއް ނިންމާލިން. ވަރަށް ފޯރިގަދަ\nޔޫ ގައިސް ކުއާޓާއަށް ދިޔަ ތަ؟\nthnx dearlsss …..\nkindaa truee މި storyy\nވަރަށް ރީތި މިވާހަކަ 😍\nއަޅުގަނޑު ވެސް މެޗެއް ބަަލަން ގޮއްސިޔާ ގެއަށް އަންނަ އިރަށް ހުންނާނީ އަނޑު ގޮސް 🤣🤣🤣😆\nކުރިން ދުވަހު ވެސް އެވަރަށް ހަޅޭއްލެވިން 🤣🤣🤣🤣😂\nmatchah dhiya beybe ެehge nazarun miliyee…. ހެހެ\npiroo menn dhiya semifinalah\nމި ވާހަކައިގަ ބޭނުން ކޮށްފައި މިހުރީ ހުސްވެސް އަހަރެންގެ ރަށުގައި އުޅޭ ކުދިންގެ ނަންތައް. އެ ކުދިންނަކީވެސް ފުޓުބޯޅައަށް ވަރަށް ފޯރި ހުންނަ ފުޓުބޯޅަ ކުޅެން ވަރަށް މޮޅު ކުދިން ތަކެއް 😊 އެނީވޭސް މި ވާހަކަ ވަރަށް ރީތި 💖👏😆\nހެ މޭން ސްޕަރސް ސަކްސް. ސޮން ސަކްސް. މޮރީނިއޯ ސަކްސް. ބަރގްވިން ސަކްސް. އޯވަރޯލް އެވްރީވަން އިން ސްޕާރސް ސަކްސް!!!\nyou shut your ަass… ާAnn spurs ަah support kuranii Yoon bunegen…. because Yoon Son ge numberone fan… # yougetme\nއެކުޖަކު ސަޕޯޓު ކުރާ ޓީމަކަށް ސަޕޯޓު ކުރުން އެއީ މައްސަލައެއް ނޫނޭ…. ޔޫ ކޭން ސަޕޯޓް ޓު ޔުއަރ ޓީމް …. ޑިއާރލްސް\nއެނޮނިމަސް … ދިސް ކިޑްސް އަރ އިން ދިސް މައި އައިލޭންޑް…\nމޭބީ އެ އެނޮނިމަސް އަކީ އާން އާއިި އެއް ރަށު ދެކުދިން ކަންނޭނގެ،،،،،،،،،ހެހެ\nސޮން އާ ނުކުޅޭތި ސޮޑު ލުބޯ\nކައެ ކުރާ ޓީމަކަށް ކުރޭ… ސޮން އެއީ ހަމަ ކިންގް\nސޮން ވަރެއް ނެތް ހަމަ. ތެންކުސް އިނގޭ ސޮން މަސްހޫރު ކުރީމަ.\nސަޅި ސަަޅި!!!…..ސްޕާރސް ހަމަ ރަނގަޅަށްވެސް ވަރަށް ގަދަ👏👏….ބަޓް އައެމް ބާސާ ފޭން ހެހެހެ😶\nސޮން އިސް އަ ލެޖެންޑް👍\nސަޮން އަކީ ހަމަ ހަމަ ކިންގް 🤴🤴\nއިންގޭތަ ދެން އިންނަ ސްޕާރސް މެޗުން މޮޅުވާނެ!!!!….އެންމެން ޕޮޕްކޯން ހިފައިގެން ފޯރީގަ މެޗުބަލާތި!!!!!…..މީ މޮރީނިއޯ. އަސްލު މޮރީނިއޯ ހީނުކިރައްޗޭ ފޭކު މީހެއްކަމަށް.👀\nއަޅުގަނޑުމެން މިމަހު ނިންމާލީ ފައިނަލުން ޗެމްޕިއަން ހޯދައިގެން\nލ.ކަލައިދޫ ގެ ނަން ފެނިފަ އުފާވެއްޖެ އަދި ކަލައިދޫ ޓީމް ކުރި ހިއްވަރައް ސާބަސް\nމި ވާހަކަ ލިޔުނު ކުއްޖާ ކޮންރަށެއްތަ؟\nekujja eii isdhooo kujjeh..😆😆


New Normal ah dheveyleh lasve gaumugai ijuthimaaee mahssalathakuge kurithah falhanee - One Online\nނިއު ނޯމަލް އަށް ދެވޭލެއް ލަސްވެ، ގައުމުގައި އިޖުތިމާއީ މައްސަލަތަކުގެ ކުރިތައް ފަޅަނީ\nކޮވިޑް 19 އަކީ އިންސާނީ، އިގްތިސާދީ އަދި އިޖްތިމާއީ މުސީބާތެކެވެ. ސިއްހީ ބަލި މަޑުކަމެކެވެ. އެހެން ގައުމުތަކެކޭ އެއްގޮތަށް ދިވެހިރާއްޖެއަށްވެސް ވަނީ ކޮވިޑް 19 ގެ ސަބަބުން އިޖުތިމާއީ ބޮޑެތި ގެއްލުންތަކާއި ކުރިމަތިލާން ޖެހިފައެވެ. މާލެ ފަދަ ބޮޑު އާބާދީ އެއް އޮންނަ ތަނެއްގައި ތޮއްޖެހި އުޅުމާއި، މަދު އާބާދީގެ ގިނަރަށްތަކެއް ވަކިން އޮންނަ އިރު އިޖުތިމާއީ ގުޅުން މިވަނީ ކޮވިޑް 19 ގެ ތެރެއިން ހީނަރު ވެފައެވެ.\nއާބާދީގެ ގިނަ ބަޔަކަށް ވަނީ މިކަމުގެ އިޖުތިމާއީ ނުރަނގަޅު އަސަރުކޮށްފައެވެ. މިގޮތުން އެންމެ އުނދަގޫ ހާލަތަކަށް މިކަމުގެ އަސަރު ކުރަމުންދަނީ ދުވަހު މަސައްކަތުން ލިބޭ އާމްދަނީއަކުން އެދުވަހެއްގެ އާއިލީ ބޭނުންތައް ފުއްދަމުން އައި މީހުންނަށާއި އާމްދަނީ ގޮތުން އިގްތިސާދީ މެދު މިނަށް އަދި އެޔަށްވުރެ މަދުން އާމްދަނީ ލިބޭ އާއިލާތަކާއި މުސްކުޅިންނާއި ނުކުޅެދޭ މީހުންނާއި ޒުވާނުން އަދި ބިދޭސީ މަސައްކަތްތެރިންނަށެވެ.\nދިވެހިރާއްޖޭގެ އާބާދީގެ ގިނަ ބަޔަކު ދިރިއުޅުމުގެ ކަންކަން ހަމަޖައްސަނީ ވަޒީފާގެ އިތުރުންވެސް އަމިއްލަ ކޮންމެވެސް މަސައްކަތެއް ކޮށްގެން ހޯދާ ފައިސާއިންނެވެ. ވަޒީފާޔަކަށް ގޮސްގެން އާމްދަނީ ލިބުނު ކަމުގައި ވިޔަސް ހާއްސަކޮށް މާލޭގައި ދިރިއުޅޭ އާއިލާތަކުން ހަރަދު ބަރަދު ހަމަޖެއްސުމަށްޓަކައި އަމިއްލަ މަސައްކަތެއް ނުކޮށް ފަރުޖެހޭނެ ގޮތެއް ނޯވެ އެވެ.\nކޮވިޑްގެ މިހާލަތުގައި، ގޭތެރޭގައި ތަޅުލެވިގެން ތިބެން ޖެހިފައިވުމުން އާމްދަނީ ހޯދުމުގެ ހުރިހާ ދޮރެއް މިވަނީ އެއްކޮށް ބަންދުވެފައެވެ. މާލޭގައި ކުއްޔަށް އުޅޭ ގިނަ މީހުންނަކީ އަބަދުވެސް ކިރިޔަ ކިރިޔާ ފުދޭ ނުފުދޭ ވަރެއްގައި، ބައެއް ފަހަރު ދަރައި ވިކިގެން ކަންކަން ދިރިއުޅުމުގެ އަސާސީ ކަންކަން ހަމަޖައްސައިގެން އުޅެން ޖެހިފައި ތިބޭ ބައެއްކަމުން، ރައްކާކޮށްފައި ބައިރުފިޔާ ފޮއްޗެއްވެސް އޮންނާނީ މަދު މީހެއްގެ އަތުގަ އެވެ. އެހެންކަމުން ހުރިހާ ގޮތަކުން ބެއްޔަސް، ކަންކަން މިވަނީ ގޯހުން ގޯހަށް ގޮސް، މާލޭ ސަރަހައްދުގައި އުޅޭ އެތައް ހާސްބަޔަކު ހާސްކަމުގެ ތެރެޔަށް ވެއްޓިފައެވެ. އަނބިދަރީންގެ އެންމެ ޒަރުރީ ބޭނުންތައްވެސް ފުއްދައިނުދެވި، ތިން އިރު ބަނޑުފުރާނަ މުއްތިކުރެވޭނެ ފަދަވެސް ނެތް ހާލަތަށް ބައެއް އާއިލާތަކުގެ މާލީ ހާލަތު ވަނީ ދަށްވެފަ އެވެ.\nއާމްދަނީ ހޯދުމުގެ ގޮތުން، ފައިސާގެ ބޭނުމުގައި ލޯނެއް ހޯދުމަކީ މުސްތަގުބަލަށް ބަލާއިރު، ހާލަތު އިތުރަށް ގޯސްވާނެ ކަމަކަށް ވާތީ، އެކަންވެސް ވަނީ ސިކުނޑިއަށް ދެވޭ ބޮޑު ބުރަޔަކަށެވެ. އަދި އަމުދުން ދިވެހީން އާމްދަނީ ހޯދަން ކުރާ ކަންކަމުގައި ލިޔެކިޔުމުގެ ކަންކަން ބެލެހެއްޓިފައި ހުންނަ ގޮތުން ލޯނުގަނޑެއް ހޯދުމުގެ ޝަރުތުތަކުން މަހުރޫމްވާން ޖެހޭ މީހުން މަދެއް ނުވާނެ އެވެ.\nއެކަމަކު ކޮވިޑުގެ މި ހާލަތު ދިގުލައިގެން ގޮސްފިނަމަ ކޮވިޑް ސިއްހީ ވަބާއަށްވުރެ ނުރައްކާތެރި އިޖުތިމާއީ ބަލިމަޑުކަމެއް ބޯމަތި ވުމަކީ ދުރުގައި އޮތް ކަމެއް ނޫނެވެ.\nރާއްޖޭގެ ޒުވާނުންގެ ދިރިއުޅުން ބިނާވެފައި އޮންނަ ގޮތުން އިޖްތިމާއީ ގުޅުމާއި ހޭލަމޭލަވެ އުޅޭ ދިރިއުޅުމަކީ ޒުވާނުންގެ ހިތްހަމަ ޖެހުމާއި އުފަލެވެ. ނަމަވެސް ކޮވިޑްގެ ސަބަބުން ގެ ތަކުގައި ޒުވާނުން ތާށިވެ ތަފާތު އެހެނިހެން ކުށްތަކަށް ދޮރު ހުޅުވެއެވެ. ބައިނަލް އަގުވާމީ ރިޕޯޓްތައް ބުނާގޮތުން ސައިބާ ކްރައިމް އަށާއި ސައިބާ ބުލީން އަށް ޒުވާނުންގެ ވިސްނުން ދިއުމަށް މިކަންކަމުގެ ސަބަބުން ފުރުސަތު ފަހި ވެއެވެ. ފައިސާ ނުލިބުމުގެ ސަބަބުން ފައިސާ ހޯދުމަށް "ސައިބާ ފްރައުޑް" އަދި ސްކީމްތަކަށް ދާތަން އާދެއެވެ. މިކަމުގެ ހައްލަކީ އަވަހަށް އިގްތިސާދު ހުޅުވާލުމާއި އާމްދަނީ ލިބޭނެ ގޮތެއް ވީހާވެސް އަވަހަށް ފަހިކޮށް ދިނުމެވެ. މާލެފަދަކުޑަ ޖާގައެއްގައި އެތައްބަޔަކު އުޅެމުންދާއިރު ރުޅިވެރިކަމާއި ނަފުސާނީ ބަލި މަޑުކަމަށް ކޮވިޑުގެ މިވަބާ އިތުރު ދޮރެއް ހުޅުވައެވެ.\nއުމުރުން ދުވަސްވީ މީހުންނަކީ ބަލި އެނދާއި ފެޔަށް ޖެހި ހަރަކާތްތެރި ދިރިއުޅުމެއް އުޅުމަށް މަސައްކަތް ކުރަމުންދިޔަ ބައެކެވެ. އެއްތަނެއްގައި ބިއްޖެހި ބުރިކަށި ފާރުވުމަށް ނުތިބެ ހޭލަ މޭލަވެ އުޅުމަށް އުމުރުން ދުވަސްވީ ގިނަ މީހުން މަސައްކަތް ކުރެއެވެ. މިއަދު އެފުރުސަތު ނެތުމުން އެއް ތަނެއްގައި އޮށޯވެ އޮވެއޮވެ، މާމައިން އަދި ކާފައިން ވަނީ ނަފްސާނީ ބަލިމަޑުކަމަކަށް ހުށަހެޅިފައެވެ.\nމީގެ އިތުރުން ރާއްޖެއަކީ ގިނަ އަދަދެއްގެ ބިދޭސީން އުޅޭ ގައުމެކެވެ. ގާނޫނާއި ހިލާފަށް ގިނަ ބަޔަކު ވަޒަންވެރިވެ މަސައްކަތް ކުރުމުން ދެއެވެ. މިފަދަ މީހުންގެ ތެރެއިން ވެސް ބަންގުލަދޭޝްގެ މަސައްކަތްތެރިން ވަކީން ބޮޑަށް ފާހަގަ ވެއެވެ. އެމީހުން ފާހަގަ ވަނީ ކުދި ކުދި ތަންތަންކޮޅުގައި އެތައް ސަތޭކަ ބަޔަކު ދިރި އުޅެމުންދާތީއެވެ. އިތުރު ގޮތެއްވެސް ނެތީމައެވެ. މި މީހުންގެ ފަރާތުން އަބަދުވެސް ބޮޑެތި އިޖުތިމާއީ މައްސަލަތައް ކުރިމަތިވެއެވެ. ކުރިއާއި ހިލާފަށް ކޮވިޑް 19 ގެ ސަބަބުން މިބައި މީހުން ވަނީ އިތުރަށް ބިކަވެފައެވެ. މީސް މީޑިއާއަށް ބަލައިލި ނަމަވެސް ފެންނަމުންދަނީ މި މީހުންގެ ރުއިމާއި އާދޭހުގެ އަޑެވެ. ކެނޑި ނޭޅި ފެންނަމުންދަނީ އެމީހުން އުޅޭ ދަތި ހާލެވެ. ކާނެ އެއްޗެއް ނެތިގެން އާދޭސްކުރާ ތަނެވެ.\nމާލޭގައި އެއް ތަންކޮޅެއްގެ ތެރޭގައި ތަޅުލެވިގެން ތިބޭން ޖެހުމުގެ ސަބަބުން އިތުރުވެދާނެ އެހެން މައްސަލަތަކުގެ ތެރޭގައި ގެވެށި އަނިޔާ އާއި އެއްތަނެއްގައި ނިދައި ކައިބޮއި އުޅޭން ޖެހުމުން ފެންމަތިވެދާނެ އެހެނިހެން ނޭދެވޭ ކަންކަންވެސް ފާހަގަކޮށްލާން ޖެހެ އެވެ.\nމިހުރިހާ ކަމެއްގެ ސަބަބުން މުޅި މުޖުތަމައު މިވަނީ ބިރުވެރި އަދި ހިތްދަތި ހާލަތަކަށް ވެއްޓިފައެވެ. ހައްލު އޮތީ ކިހާ ހިސާބެއްގައި ކަމެއްވެސް ނޭނގެއެވެ. ނަމަވެސް މިކަމާ މެދު ކޮންމެ މީހަކު ވެސް ފުންކޮށް ވިސްނާން ޖެހެއެވެ. ސިއްހީ މާހިރުން އަބަދުވެސް ބުނަމުން އަންނަނީ ކޮވިޑާއި އެކު އުޅެން ދަސްކުރުން ނޫން ގޮތެއް ދެން ނެތް ކަމަށެވެ. އަދި މިގޮތަށް ގޭގައި ތަޅުލެވިގެން ތިބޭ ކޮންމެ ދުވަހަކުވެސް ހާލަތު ދާނީ އިތުރަށް ގޯސްވަމުންނެވެ.\nއެނގޭ ކަމަކީ ވަގުތު ފާއިތުވުމުގެ ކުރިން މިނޫން ދިރިއުޅުމެއް ހޯދައިދޭން ޖެހޭކަމެވެ. ފާއިތުވެގެންދާ ކޮންމެ ދުވަހަކީ ރައްޔިތުންނަށް ނުހަނު ތަކުލީފާއި ހިތްދަތިކަމާއި ނިކަމެތިކަން ލިބިގެންދާނެ ދުވަހެކެވެ. ވެކްސިނެއްގެ އިންތިޒާރުގައި ތިބުމަށްވުރެ އެންމެ ފައިދާވާނެ އަވަސް ހައްލެއް މިކަމުގައި ބޭނުން ވެއެވެ.\nބައްޔާ އެކު އުޅެން ނިއުނޯމަލް އަކަށް ގޮސްގެން ނަމަވެސް މުޖުތަމައުގެ އެކުވެރިކަމާއި އިޖުތިމާއީ ގެއްލުންތައް ފޫބައްދައިދޭނެ އަވަސް ހައްލަކަށް ރައްޔިތުންތިބީ އެދި އެދި އެވެ. މިބަލި އެންމެ ބޮޑަށް ފެތުރުނު ގައުމުތައްވެސް އެގައުމުތައް ހުޅުވާލައި އަމަލުކުރާނެ ގަވާއިދުތަކަކާއި އުސޫލުތަކެއް އެކުލަވާލައި ކޮވިޑާއި އެކު އުޅެން ވަނީ ފަށައިފައެވެ. އެމަގަށް އަވަހަށް ދެވޭތޯ ރާއްޖެއިން ވެސް ބަލާން ޖެހެ އެވެ.\nގުޅޭ ޓެގު ކޮވިޑް 19 ސިއްހަތު މާލެ އަތޮޅުތައް ރާއްޖޭގެ ރަށްރަށް ލޮކްޑައުން އެންއީއޯސީ ނިއު ނޯމަލް


SunOnline: Ansaru ge Hat-trick aaeku Eaglesin ves Mahibadhoo kolhah7landu jahaifi\nއަންސަރުގެ ހެޓްރިކާއެކު އީގަލްސް އިން ވެސް މަހިބަދޫ ކޮޅަށް ހަތް ލަނޑު ޖަހައިފި\nޙުސައިން ހަބީބު 23 Nov 2015, 19:56\nލަނޑު ޖެހުމަށްފަހު އީގަލްސްގެ ކުޅުންތެރިން އުފާ ކުރަނީ. އެތީމުންވެސް ވަނީ މަހިބަދޫކޮޅަށް ހަތް ލަނޑު ޖަހާފައި --- ފައިލް ފޮޓޯ/ އީގަލްސް\nއަންސަރު އިބްރާހިމްގެ ހެޓްރިކާއެކު އީގަލްސް އިން ވެސް މަހިބަދޫގެ މައްޗަށް 7-1 ގެ ނަތީޖައަކުން ކާމިޔާބު ހޯދައިފި އެވެ.\nމިދިޔަ ހުކުރު ދުވަހުގެ ރޭ ކުޅުނު މެޗުން މާޒިޔާ ވެސް މަހިބަދޫގެ މައްޗަށް އެ ނަތީޖާ ނެރުނެވެ.\nގައުމީ ފުޓްބޯޅަ ދަނޑުގައި ކުޅުނު މެޗުގައި އަޙްމަދު ރިޒުވާން ވެސް ވަނީ އިގަލްސްއަށް ދެ ލަނޑު ކާމިޔާބުކޮށްދީފަ އެވެ.\nފުރަތަމަ ލަނޑު މެޗުގެ ފެށިގެން ހަތަރު ވަނަ މިނެޓްގައި ރިޒުވާން ކާމިޔާބު ކުރީ އިސްމާއިލް ޢީސާ (މެސީ) ތަނަވަސް ކޮށްދިން ފުރުސަތަކުން ޕެނަލްޓީ އޭރިއާގެ ތެރެއަށް ވަދެ މަހިބަދުގެ ގޯލްގެ ކަނަށް ބޯޅަ ފޮނުވާލައިގެންނެވެ.\nއީގަލްސްގެ ދެ ވަނަ ލަނޑު 27 ވަނަ މިނެޓްގައި ކާމިޔަބު ކުރީ އަންސަރެވެ އޭނާއަށް ލިބުނު ބޯޅަ ދިފާއުކުރަން މަހިބަދޫގެ ކީޕަރު އިފްހާމް ޙުސައިން މަސައްކަތް ކުރި ނަމަވެސް އެ ބޯޅަ އަންސަރު ވަނީ ގޯލް ތެރެއަށް ފޮނުވާލާފަ އެވެ.\nއޭ ގެ ދެ މިނެޓް ފަހުން މެޗުގެ 30 ވަނަ މިނެޓުގައި އަންސަރު ވަނީ އީގަލްސްގެ ތިން ވަނަ ލަނޑު ކާމިޔާބު ކޮށްފަ އެވެ.\nއީގަލްސްގެ ހަތަރު ވަނަ ލަނޑު ފުރަތަމަ ހާފުގެ އެންމެ ފަހު ވަގުތު ކޮޅުތެރޭގައި ރިޒުވާން ކާމިޔާބު ކުރީ އޭނާއަށް ލިބުނު ބޯޅަ އިފްހާމް ބޯމަތިން މަހިބަދޫގެ ގޯލް ތެރެއަށް އޮއްސާލައިގެންނެވެ.\nދެ ވަނަ ހާފުގައި އީގަލްސްގެ ޑިފެންސް ކުޅުންތެރިންގެ ފަރާތުން ވަރު ބަލިކަން ފެނުނު އިރު މަހިބަދޫއިން ވަނީ ބައެއް ނުރައްކާތެރި ހަމަލާތައް މަހިބަދޫގެ ގޯލަށް ފޮނުވާލާފައެވެ. މެޗުގައި މަހިބަދޫއިން ޖެހި ލަނޑު ޑަސިލްވާ ބިނާ އެންޑަސަން ކާމިޔަބު ކުރީ 58 ވަނަ މިނެޓްގަ އެވެ.\nއީގަލްސްގެ ފަސް ވަނަ ލަނޑު ޔަޝްފާދު ހަބީބު ކާމިޔާބު ކުރީ 70 ވަނަ މިނެޓުގައި ރިޒުވާންގެ ބަދަލުގައި ކުޅެން އަރައި އީގަލްސުން އުފެއްދި ހަމަލާއެއްގައި ޕެނަލްޓީ އޭރިއާ ތެރޭގައި ހުރެފައި މަހިބަދޫގެ ގޯލަށް އަމާޒުކޮށް ފޮނުވާލި ބޯޅައިން މެޗްގެ 72 ވަނަ މިނެޓްގައެވެ.\nއީގަލްސްގެ ހަ ވަނަ ލަނޑު 88 ވަނަ މިނެޓްގައި ކާމިޔާބު ކުރީ އީގަލްސުން ނެގި ހުރަހެއްގައި މަހިބަދޫގެ އޭރިއާގެ ތެރެއަށް ހުރަސްވި ބޯޅަ ބޮލުން ގޯލްތެރެއަށް ފޮނުވާލައިގެންނެވެ.\nއީގަލްސްގެ ހަތް ވަނަ ލަނޑު އަދި މެޗްގައި އަންސަރު ހެޓްރިކް ހެދީ މެޗްގެ އެންމެ ފަހު މިނެޓް ތެރޭގައި ކާމިޔާބު ކުރި ލަނޑުންނެވެ.\nމެޗަށް ފަހު ވާހަކަ ދައްކަމުން އީގަލްސްގެ އެސިސްޓެންޓް ކޯޗް އަޙްމަދު ޝާކިރު (ޝާކިއްޓޭ) ބުނީ އީގަލްސްއިން މިހާރު އިސްކަން ދެނީ ޒުވާން ކުޅުންތެރިންނަށް ފުރުސަތު ދިނުމަށް ކަމަށާއި އެއީ ލީގުގައި އީގަލްސްއަށް އިތުރަށް ގެއްލޭނެ އެއްޗެއް ވެސް އަދި ލިބޭނެ އެއްޗެއް ވެސް ނެތުމުން، ޒުވާން ކުޅުންތެރިންގެ ކުޅުން ދައްކަލުމަށް ކަމަށެވެ.\nއެގޮތުން މިއަދުގެ މެޗްގައި ވެސް 21 އަހަރުން ދަށުގެ ހަތް ކުޅުންތެރިންނަށް ފުރުސަތު ދީފައިވާނެ ކަމަށް ޝާކިއްޓޭ ބުންޏެވެ.\nމިހާރު ދެ ވަނަ ޑިވިޝަނަށް 'ވެއްޓިފައިވާ' މަހިބަދޫގެ ކޯޗް ޙުސައިން އައްބާސް ބުނީ މަހިބަދޫގެ ކުޅުމަށް އިތުރު ބަދަލެއް ނުގެންނަ ކަމަށާއި މަހިބަދޫ ކުޅެނީ މިސިޒަންގައި ކޫލެމުން ދިޔަ ގޮތަށް ކަމަށެވެ.\nމިއަދު ވެސް ޙުސައިން ވަނީ ސީޒަން ދިގުވުމުގެ ސަބަބުން މަހިބަދޫއަށް ކުރިމަތިވި މައްސަލަތަކުގެ ވާހަކަ ތަކުރާރު ކުރައްވާފައެވެ.\nއަންނަ ސީޒަންގައި ދެ ވަނަ ޑިވިޝަނުން މަހިބަދޫ ފެންނާނެތޯ ސުވާލުކުރުމުން ޙުސައިން ބުނީ އަދި އެކަމާ ބެހޭ ގޮތުން އެއްޗެއް ބުނަން ނޭނގޭ ކަމަށެވެ.


Ginain fen boan aadhakuraane5gotheh | Mihaaru\nޕްލާންޓް ނެނީ ވޯޓާ ޓްރެކަރ\nގިނައިން ފެންބޯން އާދަކުރާނެ5ގޮތެއް\n08 އެޕްރީލް 2019 - 07:32 1 comment\nއަހަރެމެންގެ ހަށިގަނޑުގައި ފެނުގެ ނިސްބަތް 50 ޕަސެންޓަށް ވުރެ ވެސް މައްޗެވެ. އެހެންވެ، ހަށިގަނޑު ރަނގަޅު ސިއްހަތެއްގައި ބެހެއްޓުމަށާއި ހަށިގަނޑުގައި ހުންނަ ވިހަ މާއްދާތައް ބޭރުކޮށްލުމަށްޓަކައި ފެން މަދު ވިޔަ ދީގެން ނުވާނެ އެވެ.\nއެކަމަކު ބައެއް މީހުންނަށް، ފެން ބުއިމަކީ އާދަކޮށް ކުރެވޭ ކަމެއްނޫނެވެ. ބައެއް މީހުންނަށް ގިނައިން ފެން ނުބޮވެނީ އޭގެ ރަހަ އެހާ ކަމުނުދާތީ އެވެ. ނުވަތަ ކަރުހިއްކައިގެންފައި ހުންނަ ވަގުތެއްގައި ނޫނިއްޔާ ފެންބޯން ހަނދާން ނުހުންނަނީ އެވެ.\nތިރީގައި މިހިމަނާލަނީ ފެން ބޯން އާދަކުރަން ކުރެވިދާނެ ފަސޭހަ5ގޮތެކެވެ.\n1. ފެނުގައި މޭވާ ހިމެނުން\nހުސް ފެނުގެ ރަހައާ ގަޔާނުވާ ނަމަ ފެނުގެ ރަހަ މީރުކޮށްލަން މޭވާ ހިމެނިދާނެ އެވެ. ޖަގަކަށް ފިނިފެން އަޅާފައި ސްޓްރޯބެރީ، ލުނބޯ ނުވަތަ ކިއުކަމްބާ ފަދަ މޭވާ އާއި ތަރުކާރީ ހިމެނުމުން ގަޔާވާނެ އެވެ.\n2. ފެން ބޮވޭ ވަރު ނޯޓްކުރުން\nފެން ބޮވޭ ވަރު ހަނދާން ބަހައްޓަން އުދަނގޫ މީހެއް ނަމަ ބޮވޭ ވަރު ނޯޓްކޮށްގެން ބެލެހެއްޓުމަކީ ފަށައިގަންނައިރު މުހިންމު ކަމެކެވެ. މިގޮތަށް ނޯޓްކުރަން ބުލެޓް ޖާނަލްއެއް ބޭނުން ކުރެވިދާނެ އެވެ. ނުވަތަ ފޯނަށް "ވޯޓަ ޓްރެކާ" އެއް އަޅާލައިގެން ވެސް ބޭނުން ކުރެވިދާނެ އެވެ.\nދެން މި ހިމަނާލަނީ ހިޔާރުކުރެވިދާނެ ބައެއް "ވޯޓަ ޓްރެކާ އާއި އޭގެ ކުރު ތަފްޞީލެކެވެ.\nއެކުއާއެލާޓް (އެންޑްރޮއިޑް / އައިފޯން) : ދިއްލި ކުލަތަކުން އެކުލެވިފައިވާ މި އެޕުން ލޮގިން ވެފައި ފެން ބޮވޭ ވަރުގެ ހިސާބު ބެލެހެއްޓުމަކީ ފަސޭހަ އަދި ގަޔާވެގެން ކުރެވިދާނެ ކަމެކެވެ.\nޕްލޭންޓް ނެނީ(އައިފޯން): މި ލޯބިލޯބި އެޕްގައި ކުރަން ޖެހޭނެ ކަމަކީ ފެން ބޮވޭ ވަރު ހިސާބު ބަލަހައްޓައި، ހިޔާރުކުރާ ހައުސް ޕްލާންޓަކަށް އަޅާލުމެވެ. މި ޕްލާންޓް ކަރު ހިއްކައިގަންނައިރަށް ފެން ބޮއެ ނޯޓްކުރަން ހަނދާންކޮށްދޭނެ އެވެ.\nއައިހައިޑްރޭޓް(އައިފޯން): މި އެޕަކީ އެމީހުން ބޭނުންގޮތަކަށް ބަދަލުކޮށްލެވޭނެ އެޕެކެވެ. ފެނުގެ އިތުރަށް ދެން ބޯ ދިޔާ އެއްޗެހީގައި ފެން ހިމެނޭ މިންވަރުގެ ހިސާބު ވެސް ބަލަހައްޓައިދޭނެ އެވެ. އަދި ފިޓްބިޓާއި ހެލްތުކިޓަށް ވެސް މި ހިސާބުތައް އަޅައިލަދޭނެ އެވެ.\nޑެއިލީ ވޯޓަ( އެންޑްރޮއިޑް/އައިފޯން : މި އެޕްގައި، ފެން ބޯން ބޭނުންވާ މިންވަރު އަމިއްލައަށް ނޯޓްކޮށްފައި ފަސޭހަކަމާއެކު ހިސާބު ބަލަހައްޓަމުން ގެންދަންވީ އެވެ.\n3. ހަށިގަނޑުން ބޭރުވާ ބައި އަނބުރާ ހޯދުން\nސައި އަދި ކޮފީ ފަދަ ކެފެއިން ހިމެނޭ ބުއިންތައް ބުއިމުން، ކުޑަކަމުދާ ތަކެތީގެ ގޮތުގައި ބޭރުވެގެންދެ އެވެ. މިހެންވެ މި ބޭރުވެގެންދާ ބައި އަނބުރާ ހޯދުމަކީ މުހިންމު ކަމެކެވެ. އަބަދުވެސް ކޮފީ ނުވަތަ ސައި ބުއިމުގެ ކުރިން ފެންތައްޓެއް ބޯލާށެވެ. މިގޮތުން ހަށިގަނޑުން ބޭރުވާބައި އަނބުރާ ހޯދުނީ އެވެ.\n4. ފެންފުޅިއެއް ގެންގުޅުން\nބޮޑު ފުޅިއަކަށް ފެންއަޅާފައި، ދާ ކޮންމެ ތާކަށް ފެންފުޅި ވެސް ގެންދާށެވެ. އަދި ދުވަސް ނިމުމުގެ ކުރިން އެ ފުޅި ހުސްކޮށްލަން މަސައްކަތް ކުރަންވާނެ އެވެ. އޭރުން ބޮވޭ ވަރާއި ބާކީ ހުރި ވަރު ވެސް ހުންނާނީ ފެންނާށެވެ.\n5. ގިނައިން ފެން އެކުލެވޭ ކާނާ ބޭނުންކުރުން\nކަރާ، އޮރެންޖް، މެލަން، ކިއުކަމްބާ، ލެޓިއުސް އަދި ޓޮމާޓޯ ފަދަ ގިނައިން ފެން އެކުލެވޭ ކާނާ އާދަކޮށް ކޮންމެ ދުވަހަކު ކާ ކެއުމުގައި ހިމަނާށެވެ.\nގިނައިން ފެންބުއިމުން ކިޑްނީގައި ހިލަ އުފެދުން ފަދަ ސިއްހީ ނުރައްކާތަކުން ތިމާ ސަލާމަތްވެ ދުޅަހެޔޮ ސިއްހަތަކަށް މަގުފަހިވެގެންދެ އެވެ.\nއިތުރު ލިޔުންތައް ސިއްހަތު ބޯފެން


vnews -2aharuge Zainabge furaana salaamai kuran beynunvaa ley hoadhan mulhi dhuniyeygai ai'funaa alhanee\nޒައިނަބް މުގަލްއަކީ2އަހަރުގެ ތުއްތު ކުއްޖެކެވެ. ދިރިހުރުމަށް ބޮޑު ހަނގުރާމައަކާއި ކުރިމަތިވެފައިވާ ތުއްތު ކުއްޖެކެވެ. އޭނާއަކީ އެންމެ2އަހަރުގައި ކެންސަރުގެ ޝިކާރައަކަށް ވެފައިވާ ކުއްޖެކެވެ. މިހާހިސާބުން، ޒައިނަބްގެ ދިރިހުރުމަށް އޮތް ހުރަސްތައް ހުއްޓުނީއެއް ނޫނެވެ.\nއޭނާއަކީ އެހެން އެންމެންނާވެސް ތަފާތު ކުއްޖެކެވެ. އޭނާގެ ބަނޑުގައި ޓިޔުމަރެއް އުފެދި، އޭތި ކެންސަރަށް ބަދަލުވިއިރު، ހެދި ޓެސްޓުތަކުން ހާމަވީ އަނެއްކަމަކީ، އޭނާގެ ހަށިގަނޑުގައި ހުންނަ ލެޔަކީ، ދުނިޔެއިން އެންމެ މަދުންނޫނީ ނުފެންނަ ވައްތަރުގެ، ނުވަތަ ބާވަތުގެ ލޭ ކަމެވެ.\nކެންސަރު ބައްޔަށް ފަރުވާކުރުމަށް ޒައިނަބްގެ ކުރިމަތީގައި މިހާރުއޮތީ ބޮޑު އޮޕަރޭޝަނެކެވެ. ނަމަވެސް، އޭނާއަށް މިއޮޕަރޭޝަން ކުރެވޭނީ، އޭގެކުރީން އޭނާގެ ހަށިގަނޑަށް ބޭނުންވާވަރަށް ލޭ ހަދިޔާކުރާނެ ފަރާތްތަކެއް ހޯދިގެންނެވެ. މި އޮޕަރޭޝަންގެ ކުރީން7ނުވަތަ 10 މީހުންގެ ފަރާތުން ޒައިނަބަށް ލޭ ބޭނުންވެއެވެ. އެހެންކަމުން، އޭނާގެ ޢާއިލާއާއި ހެޔޮއެދޭ ފަރާތްތަކުން މިހާރު ކުރަމުންދާ މަސައްކަތަކީ، ވަރަށް މަދުންނޫނީ ނުފެންނަ މި ލޭ ހުންނަ ލޭ ހަދިޔާ ކުރާނެ ފަރާތްތަކެއް ހޯދުމުގެ މަސައްކަތެވެ.\nއިންސާނިއްޔަތަށް މަސައްކަތް ކުރަމުންދާ ވަންބްލަޑް ޖަމްއިއްޔާއިން ބުނަނީ މުޅިދުނިޔޭގެ އާބާދީއަށް ބެލިނަމަވެސް ޒައިނަބްއާއި އެއްވައްތަރުގެ ލޭ ހުންނާނީ4އިންސައްތަ އަށްވުރެވެސް މަދު މީހުންގެ ހަށިގަނޑުގައި ކަމަށެވެ. އަދި މިވައްތަރުގެ ލޭ ހުރުން އެންމެގާތީ އިންޑިއާ، އީރާން އަދި ޕާކިސްތާނަށް އުފަން ދަރިކޮޅުތަކުގެ މީހުންގެ ހަށިގަނޑުގައެވެ.\n"އެހެން ގައުމުތަކަށް ނިސްބަތްވާ މީހުންގެ ހަށިގަނޑުގައި މި ވައްތަރުގެ ލޭ ފެނުމަކީ ވަރަށްވެސް ނާދިރުކަމެއް. ނަމަވެސް، އަޅުގަނޑުމެން މުޅި ދުނިޔޭގައި އަތްފުނާ އަޅަމުންމިދަނީ މި ކުޑަ އަންހެންކުއްޖާގެ ލޭގެ ބާވަތް ފެނޭތޯ،" ވަންބްލަޑްގެ ލެބް މެނޭޖަރ ފްރީޑާ ބްރައިޓް ބުންޏެވެ.\nޒައިނަބްގެ ހަށިގަނޑުގައިވާ ލޭގައި "އިންޑިއަން ބީ" ކިޔާ އެންޓިޖެންއެއް ނުވަތަ މާއްދާއެއް ނުހުރެއެވެ. އެހެންކަމުން، މި އެންޓިޖެން ހުންނަ ލެޔެއް އޭނާގެ ހަށިގަނޑަށް އެޅިއްޖެނަމަ، އޭނާގެ ހަށިގަނޑުން އެކަން ގަބޫލެއް ނުކުރާނެއެވެ. މިއީ ދުނިޔެއިން އެންމެ މަދުންނޫނީ ނުފެންނަ ވައްތަރުގެ ލޭ ނަމަވެސް، ޒައިނަބަށް ލޭ ހަދިޔާކުރާނެ މީހުން ހޯދުމަށް ކުރަމުންދާ މަސައްކަތުގެ ދަށުން، މިވައްތަރުގެ ލޭ ހުރި4މީހަކު މިހާރުވަނީ ފެނިފައެވެ.\nމީގެތެރެއިން2މީހަކު ހޯދިފައިވަނީ މިދިޔަމަހުގެ ތެރޭގައި އެމެރިކާއިންނެވެ. އަދި، އިތުރު2މީހަކު ދާދިފަހުން ހޯދިފައިވަނީ އިނގިރޭސި ވިލާތުންނެވެ. ވަންބްލަޑްއިން ބުނީ، ޒައިނަބްގެ އޮޕަރޭޝަން ކުރުމުގެ ކުރީން މިވައްތަރުގެ ލޭ ހުންނަ އިތުރު3ނުވަތަ6މީހަކު ހޯދަން ޖެހޭނެ ކަމަށެވެ.\nވަންބްލަޑް ޖަމްޢިއްޔާއިން ޝާއިއުކޮށްފައިވާ ވީޑިއޯއެއްގައި ޒައިނަބް ބައްޕަ ބުނެފައިވަނީ3މީހުންގެ ލޭ މިހާތަނަށް ލިބިފައިވާތީ އެކަމާއި ޝުކުރުވެރިވާ ކަމަށެވެ. އަދި މިހާރު ކެންސަރަށް ފަރުވާކުރަމުން އަންނަ ކަމަށާއި އަދި އިތުރަށް ލޭ މިކަމަށް ބޭނުންވާ ކަމަށެވެ. އަދި މެދުއިރުމަތީގައި އުޅޭ އެންމެންވެސް ލޭހަދިޔާކޮށް ޓެސްޓުކޮށްދީ އޭނާގެ ދަރިފުޅުގެ ފުރާނަ ސަލާމަތްކޮށްދޭން އެދިފައިވެއެވެ.